
£a  chestiunea  uniformării  planului  de  învăţământ 

pentru 

institutele  teologice  din  Metropolia  gr.-or.  română  din  Ungaria  şi 

Transilvania. 

Chestiunea  organizării  şi  uniformării  învăţământului  superior 
teologic  din  seminariile  noastre  eparhiale  preocupă  înaltele  cor- 
poraţiuni  ale  administraţiunii  bisericeşti,  sinodale  şi  congresuale, 
aproape  dela  începutul  erei  constituţionale  pe  bazele  statutului 
organic,  şi  anume  mai  întâi  prin  sinoadele  eparhiale,  ^  iar  apoi 
în  câteva  rânduri  şi  în  congresul  naţional  bisericesc.  începutul 
mişcării,  precum  e  ştiut,  s’a  făcut  la  1878  când  deputatul  con- 
gresual  pe  atunci  profesor  de  teologie  în  Arad,  iar  astăzi  P.  C. 
S.  arhimandritul  şi  vicarul  episcopesc  din  Orade  V.  Mangra,  a 
prezentat  Congresului  o  propunere  pentru  înfiinţarea  unei  Aca¬ 
demii  teologice  spre  cvalificarea  mai  înaltă  a  clerului  din  întreaga 
provincie  metropolitană.  Această  propunere  a  reclamat  un  timp 
de  mai  mulţi  ani,  ca  să  fie  studiată  din  partea  Consistorului  me¬ 
tropolitan,  până  când  pe  la  1886  tot  S.  Sa  a  prezentat  şi  un 
proiect  de  regulament  în  scopul  înfiinţării  intenţionatei  academii 
însoţit  şi  de  o  expunere  de  motive.  Ce  soarte  au  avut  aceste 
este  ştiut,  că  adecă  lucrul  a  rămas  baltă,  ca  să  nu  mai  zicem  că, 
din  anumite  preocupaţiuni,  nu  s’a  învrednicit  de  interesarea  cu¬ 
venită. 

Chestiunea  Academiei  a  fost  reluată  de  cătră  subscrisul  în 
sinodul  arhidiecezan  din  1903,  căruia  apoi  în  1904  i-am  pre¬ 
zentat  şi  un  proiect  de  regulament,  relativ  complet,  cu  expunerea 
de  motive  recerută.  Dar  într’aceasta  afacerea  deja  luase  altă  formă, 
căci  toată  chestiunea  se  puse  pe  alt  punct  de  vedere  deja  în 
congresul  din  1900.  Se  puse  adecă  pe  punctul  de  vedere  numai 
al  uniformării  învăţământului  superior  teologic  în  seminariile  izo¬ 
late  ale  singuraticelor  eparhii.  în  scopul  acesta  Congresul  şi 
însărcinase  pe  Consistorul  metropolitan,  ca  să  vină  cu  un  proect 
în  această  afacere.  Consistorul  la  rândul  său  a  exmis  o  anchetă, 

carea  să  elaboreze  proectul  de  plan  proectat,  —  pentru  ca 
să  se  plinească  scriptura  scoasă  din  observaţiunea  mai  îndelun¬ 
gată  făcută  asupra  modului  cum  se  isprăvesc  anumite  afaceri, 
cari  nu  sunt  după  gustul  unor  anumite  persoane,  că  adecă  când 
e  ca  să  nu  se  isprăvească  nimic  să  se  dee  lucru!  dela  o  comi- 
siune  Ia  alta.  —  Cu  toate  acestea  în  sfârşit  ancheta  a  prezentat 
pe  la  1905  un  proect,  ce  era  menit  pentru  congresul  din  1906; 
dar  organele  competente  în  senzul  stat.  org.  (Cf.  §§-ii  122;  167  şi 
174)  neavând  timpul  disponibil  şi  răgazul  cuvenit,  proectul  din 
chestiune  n’a  putut  ajunge  în  sesiunea  ordinară  din  1906  la  dis- 
cuţiune.  Prin  ce  peripeţii  a  mai  trecut  acel  proect,  se  arată  în 
Nrii  7  şi  8  din  «Revista  teologică»,  unde  el  este  publicat  în  în¬ 
tregime  şi  aşa  credem  şi  trăim  în  nădejdea,  că  totuş  în  congre¬ 
sul  din  anul  acesta  va  putea  să  ajungă  sub  discuţiune. 

în  vederea  acestei  împrejurări  şi  avându-1  acum  înaintea 
noastră,  cred  că  nu  voiu  atinge  susceptibilitatea  nimănui,  dacă, 
ca  unul,  care  deşi  nu  eram  în  practica  studiilor  superioare  teolo¬ 
gice,  ci  numai  în  experiarea  nesuficienţei  acelora,  m’am  ocupat 
timp  mai  îndelungat  cu  studiarea  acestei  chestiuni,  ca  unul  care 
am  prezentat  chiar  şi  propunere  concretă  şi  proect  de  regula¬ 
ment  în  această  privinţă,  îmi  voiu  da  şi  eu  părerea  asupra  acestui 
proect  al  anchetei  congresuale.  Ba  aflu,  că  e  chiar  de  trebuinţă, 
căci  în  timpul  dm  urmă,  în  urmarea  părerilor  ivite  în  sinoadele 
din  anul  acesta  Ia  Caransebeş  şi  Arad,  apoi  în  urma  vederilor 
date  în  public  de  cătră  dl  Dr.  Iosif  Popoviciu  asupra  concentrării 
institutelor  teologice  din  întreaga  metropolie,  se  pare,  că  întreaga 
afacere  ar  trece  în  o  nouă  fază. 

O  reformă  a  învăţământului  superior  teologic,  ba  o  organi¬ 
zare  radicală  a  întregului  sistem  de  creştere  în  seminariile  noastre 
precum  şi  o  uniformare  a  tutulor  acelora,  erau  de  mult  reclamate 
chiar  şi  numai  de  împrejurarea,  că  astăzi  toţi  Românii  ortodocşi 
din  Ungaria  şi  Transilvania  formează  o  singură  biserică-autonomă 
cârmuită  de  aceleaşi  legi  şi  regulamente  şi  de  aceleaşi  organe 
administrative  bisericeşti.  La  această  împrejurare  administrativă 
se  mai  adaug  încă  altele  de  ordine  şi  natură  culturală.  Unele 
din  acestea  mi-ain  fost  permis  a  le  schiţa  în  expunerea  de  motive 
la  proectul,  ce  am  fost  prezentat  în  1904.  în  resumat  acele  se 
reduc  la:  tradiţiunile  noastre  istorice  bisericeşti,  la  neajunsurile 
şi  scăderile  ce  le  întimpinăm  în  societatea  de  astăzi,  la  nesuficienţa 
ştiinţifică  şi  Ia  trebuinţele  culturale  ale  clerului  nostru  de  astăzi. 1 
Deci  aşteptam  ca  un  plan  uniform  pentru  învăţământul  superior 
teologic  să  ţină  cont  de  toate  acestea  mai  cu  seamă  astăzi,  când 
însaş  instituirea  canonică  a  preoţiei  reclamă  cea  mai  serioasă  şi 

5  Cf.  Reforma  învăţământului  superior  teolog,  de  G.  Pletosu,  1904,  pag.  6—16. 


mai  conştienţioasă  pregătire.  Clerul  nostru  de  astăzi  va  trebui 
să  fie  înarmat  cu  mai  puternice  şi  mai  sigure  arme  culturale,  de 
cât  cum  a  fost  până  acum.  Un  teolog,  un  cleric,  ieşind  de  sub 
obligământul  studiului,  este  pus,  ca  păstor  de  suflete,  ca  condu¬ 
cător,  ca  educator  al  celor  adulţi,  în  fruntea  unei  comune  bise¬ 
riceşti.  în  fruntea  unei  parohii,  căruia  va  trebui  să-i  stee  într’ajutor 
cu  sfatul,  cu  fapta  în  toate  daraverile  şi  trebuinţele  saje,  căci 
dela  dânsul  toţi  aşteaptă,  fiecare  câte  ceva  pentru  sine.  In  unele 
cazuri  el  va  trebui  să  facă,  pe  lângă  părintele  sufletesc,  pe 
medicul,  în  unele  pe  jurisconsultul,  mai  des  pe  economistul,  în 
toate  insă  pe  moralistul,  pe  păstorul  sufletesc  cu  interes  pentru 
bunăstarea  materială  şi  morală  a  credincioşilor  săi-,  pentru  că 
după  starea  faptică  a  lucrurilor  de  astăzi  şi  după  raporturile  reale, 
singur  preotul  a  mai  rămas  din  păturile  inteligente,  care  stă  în 
atingere  directă  cu  poporul,  el  i-a  mai  rămas  conducător  natural. 
Şi  cum  preotul  nostru,  prin  însaş  poziţia  sa,  este  pus  în  cele 
mai  variate  raporturi  ale  vieţii,  aşa  el  va  trebui  să  aibă  de  mai 
nainte  formată  direcţia  sa  de  lucrare  prin  o  cultură  extinsă,  su¬ 
perioară  şi  de  specialitate,  căci  ori-ce  i  s’ar  putea  ierta  unui  teolog 
consumat,  dar  nici  decât  aceea,  ca  el  să  fie  şovăitor  în  condiţiile 
sale,  în  ţinuta  şi  îti  conduita  sa.  De  aceste  împrejurări,  credem, 
că  ar  trebui  sa  ţină  cont  un  plan  de  învăţământ,  ca  cel  de  sub 
întrebare. 

Revenind  acum  asupra  proiectului  prezentat  de  Cătră  ancheta 
Consistorului  metropolitan,  declar  din  capul  locului,  că,  luat  în 
totalitatea  sa  şi  judecat  după  ceeace  ar  avea  să  ne  presteze,  pe 
mine  nu  mă  mulţumeşte.  Are  unele  părţi  destul  de  succese,  dar 
are  şi  însemnate  scăderi. 

Am  tot  respectul  faţă  de  membrii,  cari  au  alcătuit  ancheta 
şi  nu  bănuesc,  că  n’ar  fi  conduşi  de  cele  mai  bune  intenţiuni; 
cu  toate  aceste  judecând  din  întocmirea  acestui  proiect  n’aş 
putea  zice,  că  toţi  au  fost  specialişti  în  ale  teologiei,  sau  cel 
puţin  n’au  fost  de  ajuns.  Şi  iată  pentruce.  Proiectul  prezentat 
este  mai  întâi  prea  elementar  şi  ca  fond  şi  ca  formă,  dar  şi  ca 
îmoărţire  pe  cursuri ;  iar  apoi  face  impresia  ca  şi  când  n’ar  tinde 
a  forma  un  cler  luminat  şi  bine  specializat  al  unei  biserici  auto¬ 
nome,  care  numără  ceva  în  organismul  statului,  ci  numai  nişte 
rutinieri,  cari  să  poată  trăi  şi  ei  o  viaţă  între  marginile  tagmei, 
pe  carea  o  reprezintă.  Aşteptăm  ca  preotul  nostru  să  fie  preot 
integru  întru  toate?  Atunci  să-i  dăm  cultura  recerută  ştiinţifică 
în  măsura  şi  extenziunea  dupăcum  cer  trebuinţele  de  astăzi  şi 
ca  fond  şi  ca  formă.  Teologia  ca  ştiinţă  are  să  ne  expună  creş¬ 
tinismul  în  toată  apariţiunea  sa  reală  ca  factor  cultural,  alăturea 
cu  celelalte  ştiinţe  şi  ţinând  cont  atât  de  rezultatele  cercetărilor 

sale  cât  şi  a  celorlalte.  Acestei  cerinţe  nu  se  va  putea  satisface 
prin  modesta  extensiune  ce  se  dă  singuraticelor  discipline  în 
proectul  anchetei.  Ca  exemplu  aducem  aici  numai  disproporţiunea 
ce  o  aflam  la  studiul  biblic,  unde  Archiologiei  biblice  şi  bise¬ 
riceşti,  atât  de  necesară  pentru  înţelegerea  aşezămintelor  noastre 
bis.  se  dă  o  singură  oră  într’un  curs;  Isagogiei  însă  4,  pe  când 
exegezei  ca  atare  şi  ermeneuticei,  cari  formează  partea  esenţială 
în  studiul  biblic  se  dau  abia  2  ore  într’un  curs,  iar  în  altul  3. 
Se  vede,  că  autorii  proectului  nu  şi-au  tras  destul  de  bine  seama 
cu  ponderositatea,  ce  trebue  dată  exegezei  biblice,  pentru  de  a 
nu  da  anză  la  nesiguranţe  în  interpretarea  textului.  Să  tăcem,  că 
de  idiomul,  în  care  au  fost  scrise  mai  cu  seamă  cărţile  Test.  nou, 
nici  pomenire  nu  se  face. 

O  altă  scădere  a  proiectului  este  faptul,  că  materiile  se  spe¬ 
cifică  întocmai  ca  şi  într’un  plan  al  unei  şcoale  elementare  sau 
secundare,  după  materii  în  mod  autoritativ,  luându-se  profesorului 
libertatea  de  a  face  ştiinţă  în  lecţiile  sale.  Eu  ţin  că  institutele 
teologice  sunt  institute  superioare  în  organismul  şcoalelor.  Şi 
precum  acolo  nu  aplicăm  decât  oameni,  profesori,  formaţi  prin 
studii  universitare,  specialişti  în  acceptaţiunea  proprie  a  vorbii: 
aşa  nu  le  vom  putea  impune  dela  început  margini  extensiunii,  în 
carea  ei  vor  crede  că  trebue  tractată  o  materie  teologică,  de¬ 
oarece  va  veni  vremea  şi  presupunem,  că  este  tare  aproape,  ca 
să  nu  se  mai  primească  la  teologie  tineri  nici  numai  după 
sprânceană  nici  după  anumite  interese,  ci  cu  pregătirea  recerută, 
cu  examen  de  maturitate  din  gimnaz. 

Spre  ilustrarea  acestei  scăderi  din  proiect  să  luăm  ca  exemplu 
nu  alta,  decât  specificarea  materiilor  dela  studiul  istoriei  bise¬ 
riceşti.  Aici  autorii  proiectului  n’au  ţinut  cont  de  metodele  cele 
mai  nouă  aplicate  astăzi  Ja  ştiinţele  istorice,  nici  de  problemele 
culturale  ce  acestea  ar  avea  de  rezolvat,  —  istoria  bisericească 
în  sine  luată  fiind  o  specială  ştiinţă  istorică,  iar  pentru  un  teolog 
un  obiect  principal.  Aşa  se  vede,  că  autorii  fac  o  înşirare  fără 
trebuinţă  a  materiilor  istorice  dupăcum  se  află  în  tabla  de  materii 
la  istoria  bisericească  scrisă  de  Calist.  Coca  cu  toate  scăderile  ei 
ca  alegere  şi  ca  grupare  după  timp. 

Şi  ce  se  face  prin  aceasta  grupare?  Se  ia  libertatea  pro¬ 
fesorului  de  a  putea  face  ştiinţă  istorică,  se  impune  ascultătorilor 
un  şablon  şi  se  anihilează  rezultatul,  pe  care  ni-l’am  aştepta  dela 
un  studiu  istoric  predat  în  mod  academic,  dupăcum  cerem  dela 
învăţământul  superior.  Tot  aceste  scăderi  putem  să  le  relevăm  şi 
la  alte  discipline  d.  e.  la  istoria  bisericei  ortodoxe  româneşti,  la 
etica,  omiletică  etc. 

Să  tăcem  de  neajunsul,  că  nu  se  pune  nicăiri  în  vedere 
şi  un  studiu  comparativ  cu  doctrinele  altor  biserici. 

O  altă  scădere  a  proiectului  prezentat  o  scoatem  din  faptul, 
că  deşi  în  aparenţă  şi-ar  da  nizuinţa  să  ne  prezinte  un  operat 
relativ  complect  şi  materiile  într’o  extensiune  acceptabilă,  şi  deşi 
materiile  sunt  grupate  după  cele  patru  categorii  obicinuit  admise 
într’un  curs  teologic  academic,  adecă  studiul  biblic,  istoric,  sis¬ 
tematic  şi  practic,  fiecare  suficient  pentru  câte  un  an,  pentruca 
să  poată  fi  de  profesor  pe  deplin  exhauriat,  iar  de  ascultător  pe 
deplin  cuprins,  totuş  când  e  vorba  de  repartizare  pe  ani,  toate 
aceste  materii  se  grămădesc,  fără  legătura  logică  şi  succesiunea 
cuvenită  pe  trei  ani  şcolari,  sfârşindu-se  cu  nescari  examene 
formalistice,  de  cari  lumea  şcolară  ar  voi  să  se  mântue  chiar  şi 
în  învăţământul  secundar. 

Abstracţiune  făcând  dela  propunerea  păr.  Mangra  din  1886  şi 
dela  a  subscrisului  din  1904,  înmulţirea  anilor  de  studiu  în  teo¬ 
logie  dela  3  la  4  a  fost  cerută  şi  din  alte  părţi  chiar  şi  prin 
sinoadele  eparhiale,  pe  motivul,  că  teologia  să  fie  pusă  alăturea 
cu  alte  facultăţi  academice.  Prin  aceasta  s’ar  da  profesorilor 
posibilitatea  de  a  aprofunda  ştiinţele  teologice  în  mod  sistematic, 
iar  ascultătorilor  de  a  şi  le  însuşi  în  măsură,  ca  să  le  poată  avea 
de  îndemână  oricând  în  viaţa  practică  şi  în  diferitele  atingeri  cu 
alte  specialităţi. 

Şi  să  nu  creadă  nime,  că  prin  aceasta  s’ar  îngreuna  ascultă¬ 
torii  de  teologie.  După  organizaţia  de  astăzi  a  învăţământului 
un  student,  nu  de  frunte,  poate  isprăvi  gimnaziul  cu  17 — 18  ani. 
Cu  trei  ani  de  teologie  el  are  21.  Pus  acum  în  practica  vieţii 
un  copilandru  ca  acesta,  cum  va  face  el  faţă  multelor  aşteptări, 
multor  sarcini  ce-i  impune  oficiul?  Cu  4  ani  tot  ar  avea  22  ani, 
pe  lângă  praxă  de  un  an,  devine  mai  orientat  pentru  lume  şi 
oameni.  Cerem  deci  înmulţirea  anilor  de  studiu  în  teologie  încă 
cu  unul,  va  să  zică  ridicarea  la  patru  ani. 

Dar  proiectul  din  cestiune  se  zice  că  a  fost  întocmit  şi  în 
vederea  uniformării  învăţământului  superior  teologic  în  cele  trei 
seminarii  eparhiale,  şi  mai  mult  în  vederea  acesteia,  decât  a 
concentrării  într’unul  cu  atribuţiuni  academice.  Nu-i  vorbă,  este 
mare  trebuinţă  de  uniformitate  la  clerul  nostru  metropolitan,  nu 
numai  în  învăţământ  ci  şi  în  altele:  în  îmbrăcăminte,  în  conduită, 
dar  cu  deosebire  în  practicarea  ritualelor  şi  a  cântărilor  după 
tipic.  Nimic  mai  uşor  decât  uniformitatea  în  port,  căci  acela  se 
poate  impune  întocmai  ca  militarilor  şi  cine  nu  se  supune  are 
să  tragă  consecinţele.  Uniformitatea  în  doctrine,  convicţii  etc.  o 
fac  profesorii  şi  se  poate  câştiga  din  cărţile  introduse.  Mai  grea 

este  uniformitatea  în  practicarea  ritualelor  şi  cu  deosebire  a 
cântărilor  după  tipic.  Şi  aceasta  este  o  scădere  la  clerul  nostru, 
căci  oare  prin  ce  s’ar  putea  impune  un  teolog;  mai  mult,  decât 
prin  cântare  şi  executarea  corectă  a  serviciilor  divine?  Spre 
ilustrarea  acestei  scăderi,  voiu  aduce  ca  exemplu  o  experienţă 
proprie.  N’atn  fost  unul  dintre  slabii  cântăreţi,  din  contră.  în 
timpul  studiului  meu  în  teologie  învăţasem  şi  deprinsesem  tipicul 
şi  cântările,  pe  cât  numai  se  poate  de  bine,  după  forma  cum  se 
predau  aceste  în  seminarul  arhidiecezan  din  Sibiiu.  în  timpul 
studiului  universitar  m’am  putut  afla  cât  numai  se  poale  de  bine 
şi  m’am  potrivit  cu  cântările  în  capela  română  şi  cea  grecească 
din  Leipzig,  căci  cântările  erau  uniforme.  Tot  aşa,  mai  târziu, 
prin  bisericile  din  România  şi  Moldova;  ba  ca  să  fac  o  probă 
şi  experienţă,  după  câteva  biserici  din  Bucureşti,  am  vizitat  şi 
m’am  putut  afla  cât  se  poate  de  bine  chiar  la  extremele  ţării, 
în  Constanţa  şi  Turnu-Severin,  atât  în  biserica  românească  cât 
şi  grecească.  Nu  m’am  putut  afla  însă  şi  nu  ni-s’a  potrivit  cântarea 
în  biserica  pe  atunci  greco-română  din  Pesta,  unde  cântăreţii  la 
strană  erau  bănăţeni  şi  nu  m’am  putut  afla  în  cântare  prin  die¬ 
ceza  Aradului  şi  a  Caransebeşului  ca  şi  în  Maramurăş,  căci  nu 
se  cântă  la  fel  cu  noi  deşi  se  pretinde  că  ei  cântă  tot  pe  orto¬ 
doxie.  în  toamna  anului  trecut,  întâmplător,  mi-s’a  dat  ca  să  văd 
în  catedrala  din  Sibiiu  slujind  un  preot  din  Orade,  altcum  originar 
din  Ardeal,  care  aici  învăţase  a  cânta.  Era  de  altcum  un  cântăreţ 
admirabil,  poate  şi  artist  în  cântare,  dupăcum  se  zicea.  însuşindu-şi 
însă  prin  praxă  în  dieceza  Aradului  felul  de  a  executa  ritualele 
ca  acolo,  cântarea  sa  se  depărtase  mult  de  cea  de  aici,  ba  în 
unele  părţi,  pe  lângă  că  era  mai  mult  teatrală,  dar  nu  era  nici 
ortodoxă. 

lată  deci  o  experienţă,  carea  reclamă  uniformitate  nu  numai 
în  institutele  noastre  teologice,  ci  ia  clerul  întreg  din  metropolie. 
Şi  de  aceste  experienţa  vor  fi  făcut,  de  sigur,  şi  alţii.  Numai  cât 
această  uniformitate  nu  se  poate  ajunge  în  modul,  cum  ar  intenţiona 
proiectul  din  chestiune.  Aceasta  uniformitate  ca  una,  carea  ar 
face  din  clerul  nostru  metropolitan  aceea  ce  trebue  să  fie  şi 
după  forma  externă  a  executării  ritualelor,  nu  se  va  putea  ajunge 
în  trei  locuri,  decât  numai  în  unul,  într’un  singur  institut,  unde 
ascultătorilor  aceste  lucruri  li  se  vor  preda  şi  arăta  de  una  şi 
aceeaş  persoană,  se  vor  aplica  şi  deprinde  la  fel  şi  apoi  se  va 
impune  executarea  lor  uniformă:  forma  dat  esse  rei. 

Iată  că  proiectul  anchetei,  chiar  şi  fără  voia  autorilor,  pledează 
în  modul  cel  mai  elocvent  pentru  concentrarea  institutelor  teolo¬ 
gice  la  un  loc  dupăcum  se  eontemplează  aceasta  acum  în  timpul 
din  urma,  care  institut,  cu  organizare  academică,  ar  putea  da 

clerului  nostru  metropolitan  cultura  cerută  de  timpul  şi  trebuinţele 
de  astăzi. 

Pentru  de  a  înlesni  lucrarea  de  uniformare  contemplată  atât 
de  Consistorul  metropolitan  cât  şi  de  Prea  Veneratul  Congres 
ce  se  va  întruni  în  toamna  anului  acestuia,  îmi  iau  voia  a  supune 
de  nou  aprecierii  publice  proiectul  de  regulament,  pe  care  sub¬ 
scrisul  l-am  fost  înaintat  la  an.  1904  Prea  Veneratului  Sinod 
arhidiecezan,  tipărit  în  broşura  suscitată  despre  ieforma  învăţă¬ 
mântului  superior  teologic  pe  pag.  17 — 23,  care  broşură  se  află 
încă  de  atunci  în  mâna  unui  însemnat  număr  de  membri  atât 
sinodali  cât  şi  congresuali.  Acest  proiect,  mutatis-mutandis,  ar 
putea  deveni  regulamentul  Academiei  contemplate  prin  con¬ 
centrare. 

Prin  reforma  şi  uniformarea  în  modul  arătat  în  acest  regu¬ 
lament,  congresul  ar  eterniza  tocmai  acum  la  sărbările  jubilare 
memoria  marelui  metropolit  Andrei  ridicându-i  unul  din  cele  mai 
neperitoare  monumente,  ce  numai  se  pot  ridica  oamenilor  meritoşi 
şi  providenţiali. 

Proiect  de  regulament 

relativ  la  reforma  şi  uniformarea  învăţământului  superior  teologic  din 
institutul  teologic  gr.-or.  din  Sibiiu  şi  relativ  la  ridicarea  acestuia  la  rangul 

de  Academie  teologică. 

I.  Numirea  şi  misiunea. 

1.  Secţiunea  teologică,  existentă  până  acum  în  "Institutul  pedagogic- 
teologic»  al  arhidiccezci  ortodoxe  române  transilvane  din  Sibiiu,  pentru 
venitor  se  separă  cu  totul  de  secţiunea  pedagogică,  avându-şi  jurisdicţiunea 
şi  organizaţia  sa  separată  precum  şi  propriul  său  corp  didactic. 

2.  Secţiunea  teologică  de  până  aci  se  ridică  la  rangul  de  Academie 
teologică  sub  numirea:  « Academia  teologică  română  ortodoxă  andreianâ ». 

3.  Cursul  studiilor  în  Academie  va  fi  de  patru  (4)  ani,  împărţit  fiecare 
an  în  două  semestre. 

4.  Anul  şcolastic  se  va  începe  la  1  Septemviie  şi  se  va  încheia  la 
30  Iunie  a  anului  următor. 

5.  Misiunea  Academiei  teologice,  rămânând  în  fond  aceeaş,  carea  era 
şi  a  secţiunei  teologice  din  Institutul  arhidiecezan,  va  fi  ca  să  cultive  în 
mod  ştientific  şi  în  cea  mai  mare  extensiune  posibilă  ştiinţele  teologice. 
Ea  va  căuta  a  forma  prin  învăţământ  superior-academic  un  cler,  care  să 
poată  ţinea  pas  cu  progresele  ştiinţei  şi  ale  culturei  moderne  şi  care  să 
poată  mulţumi  întru  toate  trebuinţele  culturale,  intelectuale  şi  morale  ale 
credincioşilor  încredinţaţi  păstoriei  şi  conducerei  sale;  va  pregăti  profesori 
(cateheţi)  pentru  gimnazii  şi  alte  institute  de  învăţământ  precum  şi  pe 
toţi  candidaţii  clericali  la  toate  gradurile  ierarhiei  şi  administraţiunei  bi¬ 
sericeşti. 

6.  Pentru  scopul  acesta,  în  Academia  teologică  ortodoxă  nu  se  vor 
primi  decât  studenţi  absolvenţi  de  gimnaziu  cu  examen  de  maturitate. 
Şi  întrucât  aceştia  vor  declara  a  priori,  că  voesc,  după  absolvare,  a  îm¬ 
brăţişa  cariera  preoţească  în  sânul  bisericei  române  ortodoxe  din  arhidieceza 
şi  metropolia  noastră,  vor  trebui  să  dovedească,  că  sunt  născuţi  din  părinţi 
români  ortodocşi,  că  au  vocaţiune  pentru  cariera  preoţească,  că  sunt  deplin 
sănătoşi  şi  fără  defecte  trupeşti  ori  sufleteşti,  că  au  auz  muzical  şi  glas 
melodios  pentru  cântare. 

7.  Cursuri  extraordinare  nu  se  admit.  Singur  absolvenţilor  de  facul¬ 
tatea  filozofică  li-s’ar  putea  admite  examenele  teologice  în  mod  privat,  în 
vederea  de  a  putea  ocupa  catedre  de  catiheţi  pentru  gimnazii. 

8.  Primirea  în  Academie  se  va  face  de  cătră  Consistorul  arhidiecezan 
(res.  metropolitan),  în  care,  pentru  acest  scop,  va  lua  parte  şi  rectorul 
Academiei,  iar  înscrierea  se  va  îndeplini  prin  rector  în  cele  de  întâi  10 
zile  ale  lunci  Septemvrie  în  fiecare  an. 

9.  Fiind  pe  lângă  Institutul  de  până  acum  şi  un  internat,  acela  se  va 
susţinea  şi  pentru  venitor  şi  aşa  elevii  (clericii)  primiţi  în  Academie  de 
regulă  vor  fi  internişti ;  vor  putea  însă  fi  admişi  şi  externi. 

10.  învăţământul  în  Academie  va  fi  gratuit  pentru  elevii  internişti, 
cari  vor  plăti  numai  taxa  de  înscriere  şi  de  întreţinere  în  internat.  — Pentru 
cei  externi  învăţământul  nu  va  fi  gratuit,  ci  vor  plăti  taxele  de  colegii, 
pe  cari  le  va  stator!  Consistorul  arhidiecezan  (resp.  metropolitan)  şi  vor 
alimenta  fondul  de  susţinere  a  Academiei. 

Nota.  Un  regulament  special  va  norma  modul  şi  condiţiile  de  primire 
de  înscriere,  frequentarea  prelegerilor  şi  a  bisericei,  precum  şi  taxele 
de  solvit, 

II.  Studiile. 

1 1.  în  Academia  teologică  ortodoxă  andreiană  din  Sibiiu  se  vor 
preda  în  mod  sistematic  şi  în  cea  mai  mare  extensiune  posibilă  următoarele 
ştiinţe  teologice. 

A.  Studiul  biblic  sau  Teologia  exegetică  a  vechiului  şi  noului  Testa¬ 
ment  cu  disciplinele  accesorii:  a)  introducere  in  cărţile  V  şi  N.  Test.  cu 
istoria  Canonului;  b  Archeologia  şi  anticităţile  biblice;  c)  Ermeneutica 
d)  Istoria  revelaţiunei  divine  cu  deosebită  privire  la  doctrina  dogmatică  şi 
morală  a  V.  şi  N.  Test.  (Teologia  biblică). 

B.  Teologia  istorică.  1,  Istoria  universală  bisericească  cu  disciplinele 
accesorii :  a)  Archeologia  şi  anticităţile  bisericeşti ;  b)  Patrologia.  2.  Istoria 
particulară  a  bisericei  române  ortodoxe. 

C.  Teologia  sistematică.  1.  Dogmatica  cu  a)  Apologetica;  b)  Simbo¬ 
lica;  c)  Istoria  dogmelor.  2.  Etica  şi  cunoştinţe  de  sociologie. 

D.  Teologia  practică.  1.  Pastorala  cu  a)  Catehetica  ;  b)  Liturgica;  c) 
Retorica  şi  Omiletica  bisericească;  —  2.  Dreptul  canonic  şi  administra- 
ţiunea  bisericească  în  legătură  cu  a)  Cunoştinţe  din  dreptul  roman ;  b) 

Dreptul  ungar  şi  constituţia  ţării.  —  3.  Ritul,  tipicul  şi  cântările  bisericeşti 
după  tipic. 

12.  Afară  de  aceste  studii  strict  teologice,  pentru  scopuri  culturale 
mai  înalte,  se  vor  mai  preda  încă  : 

a)  Enciclopedia  şi  metodologia  ştiinţelor  teologice. 

b)  Introducerea  in  filozofie  şi  enciclopedia  ştiinţelor  filozofice. 

c)  Filozofia  religiunei  şi  istoria  religiunilor. 

d)  Pedagogia  şi  istoria  pedagogiei. 

e)  Istoria  politică  şi  culturală  a  Românilor. 

/)  Istoria  limbii  şi  a  literaturii  române. 

go  Economia  politică  (naţională)  şi  sociologia. 

h)  Gramatica  idiomului  grec  alexandrin,  in  care  sunt  scrise  cărţile 

S.  Scripturi  mai  cu  seamă  ale  N.  Test. 

i)  Muzica  vocală  şi  instrumentală. 

j)  Higiena  şi  medicina  pastorală. 

I)  Iar  ca  obiecte  mai  mult  facultative  pentru  ceice  ar  intenţiona  a  se 
pregăti  pentru  doctorat  iu  teologie:  Limba  veche  slavonă  şi  limba  evraicâ 
cu  idiomele  sale  semitice. 

13.  Limba  de  propunere  va  fi  pentru  toate  timpurile  limba  română, 
ca  limba  liturgică  a  bisericei  române  ortodoxe  din  metropolia  Românilor 
ortodocşi  din  Ungaria  şi  Ardeal. 

14.  împărţite  pe  ani  sau  cursuri  aceste  discipline  s'ar  putea  grupa  în 
modul  următor: 

ANUL  I. 

1.  Introducere  în  Teologie,  Enciclopedia  şi  Metodologia  ştiinţelor 
teologice. 

2.  Gramatica  idiomului  grecesc  alexandrin. 

3.  Studiul  biblic  a  V.  T. :  Ermeneutica  biblică  şi  introducere  în  cărţile 
V.  T.  —  Arheologia  şi  anticităţi  biblice.  —  Lectura  cursorică  şi  Exegeză 
din  V.  T.  după  textul  român. 

4.  Istoria  politică  şi  culturală  a  Românilor. 

5  Cântările  bisericeşti  după  tipic. 

6.  Muzica  vocală  şi  instrumentală. 

7.  Facultativ:  Limba  cvraică; 

8.  Seminar  biblic. 

9.  Higiena  şi  medicina  pastorală. 

Ore  la  săptămână:  25 — 28. 

ANUL  II. 

1.  Studiul  biblic  a  N.  T. :  Introducere  în  cărţile  N.  T.:  lsagogia  Erme¬ 
neutica,  Istoria  canonului ;  —  Exegeză  din  N.  T.  după  textul  original  şi 
lectură  cursorică  după  textul  român. 

2.  Istoria  revelaţiunei  divine  cu  deosebită  considerare  la  doctrina 
dogmatica  şi  morală  (Teologia  biblică). 

3.  Istoria  bisericească  universala. 

4.  Arheologia  bisericească  şi  anticităţi  bisericeşti. 

5  Istoria  bisericei  române  ortodoxe. 

6.  Istoria  limbii  şi  literaturii  române. 

7.  Cântul  bisericesc  după  tipic.  Muzica  vocală  şi  instrumentală. 

8.  Higiena  şi  medicina  pastorală. 

9.  Facultativ:  Limba  slavonă  şi  evraică. 

Seminar  istoric. 

Ore  la  săptămână:  25  --28. 

ANUL  III. 

1.  Introducere  în  fiiosofie,  Enciclopedia  ştiinţelor  filosofice.  Istoria  filo¬ 
sofici  şi  a  religiunilor. 

2.  Teologia  sistematică,  o)  Dogmatica,  Istoria  dogmelor,  Apologetica 
Simbolica,  Patristica;  b)  Etica  cu  noţiuni  de  sociologie. 

3.  Economia  naţională. 

4.  Retorica  bisericească  şi  omiletica,  partea  teoretică. 

5.  Cântul  bisericesc  după  tipic.  —  Muzica  vocală  şi  instrumentală. 

Seminar  dogmatic  şi  patristic. 

Ore  Ia  săptămână  25 — 28. 

ANUL  IV. 

1.  Dreptul  canonic  în  legătură  cu  cunoştinţe  din  dreptul  roman,  din 
dreptul  ungar  şi  constituţia  ţării;  —  Administraţiunea  bisericească  şi  con¬ 
tabilitatea  bis. 

2.  Teologia  practică:  Pastorala,  Catihetica,  Liturgica,  Retorica  şi 
Omiletica  partea  practică.  —  Exerciţii  de  predici  şi  catihetice. 

3.  Pedagogia  şi  istoria  pedagogiei. 

4.  Ritul,  tipicul  şi  cântările  bisericeşti  după  tipic. 

5.  Muzica  vocală  şi  instrumentală. 

Seminar  practic  şi  catihetic. 

Ore  la  săptămână  25—28. 

Notă:  Disciplinele  filozofice  şi  pedagogice,  apoi  istoria  Românilor, 
Istoria  limbii  şi  literaturii  române  vor  putea  îi  predate  şi  de  profesori 
din  secţiunea  pedagogică,  întru  cât  aceştia  vor  avea  calificaţiunea  specială 
pentru  aceasta. 

III.  Catedrele  şi  profesorii. 

15.  Pentru  provederea  acestor  studii  deocamdată  se  crează  cel  puţin 
5  6  catedre,  cari  vor  putea  fi  ocupate  atât  de  profesori  ordinari  titraţi, 
cât  şi  de  docenţi  sau  agregaţi  cu  titlu  de  profesori  suplinitori,  cari  se  vor 
recruta  dintre  cei  mai  destoinici  bărbaţi  in  materii  teologice,  din  me- 
tropolie. 

16.  Numărul  orelor  la  săptămână  va  fi  pentru  un  profesor  12max.  16. 

17.  Cântul,  muzica  vocală  şi  instrumentală  nu  sunt  cuprinse  în  aceste 
catedre.  Aceste  vor  fi  prevăzute  de  măestri  tehnici,  într'una  pentru  Aca- 

demie  şi  secţiunea  pedagogică.  Dispoziţiile  din  trecut  se  susţin  şi  pe  venitor 
fată  de  aceste  obiecte. 

18.  Întrucât  profesorii  în  serviciul  activ  astăzi  îşi  vor  fi  câştigat,  pe 
baza  calificaţiunei  lor  speciale  şi  a  praxei,  titlii  de  drept  şi  definitivi,  aceia 
titlii  rămân  în  valoare.  Pentru  venitor  sau  devenind  vre-una  dintre  catedre 
vacantă,  acele  vor  fi  îndeplinite  prin  concurs  şi  vor  putea  concura  numai 
licenţiaţi  şi  doctori  în  teologie;  numai  în  cazuri  escepţionale  vor  putea  fi 
chemaţi  şi  de  aceia  teologi,  cari,  neavând  aceşti  titlii,  vor  putea  să  dove¬ 
dească  o  activitate  literară  însemnată  pe  terenul  teologic.  —  Profesorii  vor 
fi  numiţi  pe  catedre  de  cătră  Consistorul  arhidiecezan  (resp.  metropolitan). 

19.  Emolumentele  pentru  profesori  se  statoresc  deocamdată  in  modul 
următor: 

A.  Pentru  profesori  ordinari  definitivi: 

fir)  Salar  fundamental  4000  cor.  la  an. 

b )  Cinci  adause  quinquenale  â  400  cor. 

c)  Două  gradaţii  câte  de  IO"/»  dela  salarul  fundamental:  una  la  10 
ani  de  serviciu  şi  una  la  20  ani. 

d)  Bani  de  cortel  1000  cor.  la  an. 

e)  Drept  de  pensie  după  normele  în  vigoare  şi  anume  după  10  ani 
împliniţi. 

B.  Docenţii  şi  agregaţii  ca  profesori  suplinitori  vor  primi  salar  2400 
cor.  şi  600  cor.  bani  de  cortel. 

C.  Profesorii  de  cânt,  de  muzica  vocală  şi  instrumentală  definitivi : 

a)  Salar  fundamental  2400  cor.  la  an. 

b)  Quinquenalele  de  200  cor.  de  cinci  ori. 

f)  Bani  de  cortel  600  cor. 

Ca  suplinitori  vor  primi  1600  cor.  la  an. 

20.  Anii  de  serviciu  se  statoresc  cu  30  ani,  după  cari  vor  putea  trece 
în  pensie  cu  salarul  întreg  şi  toate  adausele  afară  de  banii  de  cortel. 

21.  De  gradaţii  nu  vor  putea  beneficia,  decât  aceia  dintre  profesorii 
ordinari  definitivi,  cari  până  la  acel  timp  vor  putea  arăta  o  productivitate 
literară  pe  terenul  ştiinţelor  teologice. 

22.  Toţi  profesorii  împreună  vor  forma  Consiliul  academic. 

23.  în  fruntea  Consiliului  academic  stă  Rectorul,  pe  care-1  alege 
Consiliul  dintre  profesorii  ordinari  definitivi  pe  timp  de  4  ani  şi  va  fi 
aprobat  de  Consistorul  arhidiecezan.  —  Rectorul  pe  timpul  de  funcţiune 
va  primi  o  remuneraţie  de  500  cor.  la  an.  După  4  ani  poate  fi  reales. 

24.  Tot  consiliul  academic  işi  va  alege  din  an  în  an  şi  tot  dintre 
profesorii  ordinari  definitivi  un  decan,  care  va  avea  să  substitue  pe  Rector 
în  agendele  sale.  Decanul  va  primi  o  remuneraţie  de  200  cor.  la  an  şi 
încă  e  realegibil. 

IV.  Examene,  diplome,  titlii. 

25.  Examenile  vor  fi  anuale,  de  specialitate  pentru  absolutor  şi  dc 
diplomă  pentru  licenţie. 

26.  Examenele  anuale  se  vor  ţinea  fa  finea  anului  I.  şi  al  III.  din 
toate  obiectele  audiate  în  anul  şcolastic  expirat,  dar  numai  înaintea  pro¬ 
fesorului  de  studiu,  în  timpul  dela  15—26  Iunie.  La  finea  anului  al  II.  şi 
al  IV.  examene  anuale  se  vor  (inea  numai  din  acele  studii,  cari  nu  for¬ 
mează  obiect  al  examenelor  de  specialitate. 

27.  Examene  de  specialitate  vor  fi  două:  la  finea  anului  al  II.  şi  al 
IV.  înaintea  unei  comisiuni  anume,  în  zilele  din  15 — 26  Iunie  sau  din 
1—15  Septemvrie  a  anului  următor  şcolastic.  Pentru  admitere  la  aceste 
examene  se  cere  insinuare  în  scris. 

28.  Examenul  prim  special  se  va  face  din  Enciclopedie,  din  Studiul 
biblic  şi  Teologia  exegetică,  din  Istoria  universală  bisericească  şi  din 
istoria  bisericei  ortodoxe.  El  se  va  numi  biblic-istoric. 

29.  Studentul,  care  nu  va  putea  susţinea  examenul  pentru  anul  prim. 
nu  va  putea  trece  în  anul  al  II-lea,  tot  aşa  celce  nu  va  putea  susţinea 
examenul  prim  de  specialitate  nu  va  putea  fi  înscris  în  anul  al  111-lea. 

30.  Examenul  al  11-lea  special  dela  finea  anului  al  IV-lea  se  va  da 
din  Dogmatică,  Etică,  Dreptul  canonic,  Teologia  practică,  apoi  din  rit  şi 
cântările  bisericeşti  după  tipic.  Acest  examen  se  va  numi:  sistematic- 
practic. 

31.  Studentul,  care  va  susţinea  acest  examen  va  primi  absolutoriu 
şi  va  purta  titlul  de  absolvent  în  teologie  şi  candidat  de  preoţie. 

32.  Pe  baza  absolutorului  va  putea  concura  Ia  parohii  de  orişice 
categorie.  Pentru  posturi  mai  înalte  cum  c  d.  e.  profesor,  protopresbiter, 
asesor  consistorial  se  cere  nocondiţionat  examen  şi  diplomă  de  licenţie. 

33.  Titlul  de  licenţiat  sc  va  putea  obţinea  dupăce  candidatul  va 
elabora  în  scris  o  teză  ştientifică  asupra  vreunei  cestiuni,  ce-şi  va  alege 
din  studiile  predate  în  Academie  şi  comunicată  rectorului  spre  aprobare 
în  Consiliul  academic. 

34.  Abrobată  fiind  teza,  ea  va  fi  imprimată  şi  însoţită  de  3—5  pozi- 
ţiuni  sau  cestiuni  din  domeniul  teologiei,  cari  apoi  vor  avea  să  fie  susţinute 
publice  de  cătră  candidat  în  faţa  unei  comisiuni  examinatoare  numită  dintre 
profesorii  de  specialitate  sub  prezidiul  rectorului  resp.  decanului. 

35.  Teza  dimpreună  cu  poziţiunile  se  va  susţinea  apoi  în  verbal,  dar 
numai  după  cel  puţin  10  zile  dela  prezentarea  ei  tipărită. 

36.  Examene  de  licenţie  se  pot  face  oricând  în  decursul  anului 
şcolastic. 

37.  La  examenele  de  specialitate  şi  la  cel  de  diplomă  pentru  licenţie 
Veneratul  Consistor  va  fi  reprezentat  prin  un  comisar  exmis  anume,  care 
în  aceasta  calitate,  va  subscrie  atât  absolutoriii  cât  şi  diploma  de  licenţie. 

38.  Gradul  de  «doctor  în  teologie»  se  va  putea  lua  la  vie-una  din 
Universităţile,  pe  lângă  cari  se  află  facultate  teologică  ortodoxă  orientală. 

Nota,  Un  regulament  special  va  norma  procedura  pentru  examene : 
insinuarea,  censurarea  elaboratelor,  decursul,  notele,  taxele  etc. 

V.  Dispoziţii  finale  şi  transitorii. 

39. -  Dispoziţiile  cuprinse  în  acest  regulament  se  pun  în  aplicare  cu 
1  Septemvrie  1904  resp.  1910,  dar  numai  succesive  începând  cu  anul  !.  şi 
aşa  mai  departe. 

40.  Cele  cuprinse  în  acest  regulament  nu  ating  dispoziţiile  în  vigoare 
faţă  de  acei  clerici,  cari  în  anul  şcol.  1908  1909  au  cercetat  cursurile  I.— 111. 
din  Institutul  pedagogic  teologic,  cari  adecă  la  Sept.  1909  vor  întră  în 
curs  H.  resp.  111. 

41.  Aceia  dintre  clericii  din  an.  II.  şi  III.,  cari  ar  dori  a-şi  complecta 
cunoştinţele  între  marginele  acestui  regulament,  pot  face  aceasta  cu  prea¬ 
labila  încuviinţare  a  Consiliului  academic. 

42.  Tot  aşa  vor  putea  clericii,  cari  vor  absolva  teologia  încă  în  decurs 
de  doi  ani  de  acum  obţinea  titlu  de  absolvent  şi  licenţiat  pe  lângă  obser¬ 
varea  cerinţelor  din  acest  regulament. 

43.  Cu  executarea  şi  punerea  in  aplicare  a  celor  cuprinse  în  acest 

regulament  este  încredinţat  Consistorul  arhidiecezan  (resp.  metropolitan) 
ca  senat  bisericesc.  Oreg.  Pletosu , 

protopresb. 


B.  SPINOZA  ŞI  PANTEISMUL. 

—  Studiu  apologetic.  — ■ 

IV. 

Am  tractat  în  capitolele  trecute,  ideile  fundamentale  ale  Pan¬ 
teismului  lui  Spinoza,  desvoltat  desăvârşit  în  Etilica  şi  în  capitolul 
actual  voiu  năzuî  să’mi  dau  sama  întru  cât  a  fost  în  stare  acest 
bărbat,  să  ne  întrupeze  o  astfel  de  concepţie  despre  viaţă  şi  despre 
lume  din  care  se  răsară  mobilizarea  moravurilor  şi-o  liniştire  ade¬ 
vărată  a  spiritului  omenesc,  sbuciumat  în  marea  viforoasă  a  pa¬ 
timilor;  voiu  cercetă  şi  voiu  demonstra  întrucât  s’a  depărtat  de  ade¬ 
vărata  şi  singura  concepţie,  ce  te  poate  mulcomi  pe  deplin,  de 
concepţia  creştină  a  lumii,  după  cum  o  aflam  zugrăvită  în  sf. 
Scriptură  a  T.  V.  şi  N.  Spinoza  a  avut  mulţi  aderenţi,  şi  poate 
că  puţini  alţi  cugetători,  se  vor  fi  bucurat  de  atâta  admirare,  câtă 
s’a  prinosit  lui  dela  timpul  lui  Lessing  înainte.  Faptul  se  poate 
uşor  explica  Cu  toate  contrazicerile,  cu  toate  concluziunile  sale 
false  şi  de  multeori  absurde,  totuş  el  îţi  face  impresia  a  fi  aflat,  — 
afirmând  existenţa  unei  singure  substanţe  —  acea  unitate  în  expli¬ 
carea  fenomenelor,  deşi  prin  jertfe  mari  cătră  care  tinde  mintea 
omenească  de  mii  de  veacuri.  Panteismul  are  aparenţa  a  fi  aflat 
această  unitate ;  cum  însă  şi  pe  ce  căi,  voiu  arătă  în  cele  ce 
urmează. 1 

1  Chr.  A.  Thilo,  Spinozas  Religionsphilosophie  p.  3;  V  Gaina  Apologetica  (ma¬ 
nuscript)  p.  S4. 

Mai  întâi  de  toate  aflăm,  eă  concepţia  despre  Dumnezeu  — 
substanţa  a  lui  Spinoza,  e  o  concepţie  simplu  teoretică  şi  lipsită 
de  viaţă,  o  concepţie  care  nu  cuprinde  în  sine  nimic  altceva,  decât 
cele  două  atribute  vagi,  ale  întinderii  şi  cugetării,  sau  cu  alte 
cuvinte  singura  posibilitate  a  unei  lumi  materiale  şi  spirituale. 
Subsţanţa  îşi  este  cauza  ultimă,  cauza  sui.  Spinoza  afirmă  exis-- 
tenţa  numai  unei  singure  subsţanţe.  Concepţia  aceasta  despre 
substanţă,  e  prea  îngustă.  Pot  să  existe  şi  mai  multe  substanţe. 
Din  aceasta  unică  substanţă  a  dedus  el  în  consequenţa,  că  tot 
ce  există  afară  de  substanţa  divină  e  numai  un  mod  de  mani¬ 
festare.  Pe  această  propoziţie  amintită,  se  sprijinesc  toate  cele 
următoare  şi  anume  negarea  şi  desrădiearea  tuturor  substanţelor 
mărgenite  şi  condiţionate,  prin  una  singură  şi  absolută.  Aceasta 
afirmare  şi-o  sprigineşte  Spinoza  pe  motivul  acesta,  că  pe  lângă 
existenţa  nemărginită  —  Dumnezeu,  nu  poate  via  o  existenţă  măr¬ 
ginită  —  lumea,  —  şi  cea  din  urmă,  cu  necesitate  ar  fi  silită  să 
se  contopească  cu  cea  dintâi. 1  Fiind  imaginate  D-zeu  şi  lumea, 
deosebit  unul  de  altul,  în  cazul  acesta  Dumnezeu  4-  lumea,  adecă 
existenţa  nemărginită  +  existenţa  mărgenitâ,  adunate,  suma  lor  ar 
fi  mai  mare  d*  cât  Dumnezeu  singur,  existinţa  nemărgenitâ;  prin 
urmare  Dumnezeu  cu  lumea  Ia  un  loc  ar  fi  mai  mare,  ar  creşte 
prin  ajutorul  existenţii  finite,  ceia-ce  e  absurd,  zice  Spinoza,  de¬ 
oarece  nemărgenitul  nu  poate  să  se  mărească.  Acest  fel  de  do¬ 
cumentare  al  Panteismului  e  fals  logic  dela  început,  deoarece 
presupune,  că  noi  acceptând  deosebirea  fiinţaiă  dintre  Dumnezeu 
şi  lume,  le  subordinăm  pe  amândouă  concepţiei  existenţii  nemăr- 
genite,  ca  două  specii  ale  unui  singur  gen.  Această  obiecţiune 
însă  nu-i  adevărată  şi  la  Ioc.  Noi  nu-i  atribuim  lui  Dumnezeu 
existenţă  în  acel  chip,  în  care  o  privim  Ia  obiectele  singuratice, 
ca  ceva  deosebit  de  fiinţa  lor,  ci  fiinţa  lui  Dumnezeu  e  tot  de¬ 
odată  şi  existenţa  sa  nemărgenitâ  şi  această  existenţă  e  fiinţa  lui 
Dumnezeu.  Dumnezeu  e  existinţa  celui  mai  deplin  mod  şi  gen. 
Din  cauza  aceasta  nu  se  pot  aduna  supt  o  concepţie  şi  nici  supt 
concepţia  existenţii,  fiind  posibilă  o  adunare  numai  cu  sumanzi 
egali  şi  afară  de  asta,  noi  am  văzut,  că  Dumnezeu  este  peste 
toate  concepţiile.  Existenţa  mărgenită  în  lume,  nu-i  imaginată 
de  noi  ca  o  a  doua,  în  sau  afară  de  existenţa  nemărgenitâ  a  lui 
Dumnezeu,  ci  relaţia  ce  există  între  El  şi  lume,  e  relaţia  ce  există 
între  creator  şi  creatură,  între  făptuitor  şi  făptură,  între  cauză  şi 
fenomene. 2 


1  Thiolo,  op.  cit.  7. 

■  Vosen,  das  Christeutum,  p,  428  ;  Luthardt,  Apologie  des  Christentums  voi.  IV. 
pag.  114. 

Din  negarea  tuturor  deosebirilor  fiinţale  ale  celorlalte  sub¬ 
stanţe,  purcede  Spinoza  cu  necesitate 'la  negarea  unei  creaţiuni, 
la  negarea  făptuirii,  aşa  în  cât  toate  cari  le  cuprindem  cu  sim¬ 
ţurile  noastre,  ca  fiinţe  finite,  sunt  numai  forme  şi  atribute  ale 
substanţei  singure  şi  nemărgenite. 1 

Dacă  lumea  nu  s’ar  deosebi  de  substanţa  divină,  nemărge- 
nită  şi  absolută,  ci  numai  întru  atâta,  întru  cât  deosebim  noi 
manifestările  spiritului,  de  fiinţa  lui,  cari  toate  se  exprimă  numai 
în ,  cu  şi  prin  spirit,  în  cazul  acesta  ar  fi  necesar  ca  modurile 
substanţei,  sau  cu  alte  cuvinte,  manifestările  substanţei  să  fie 
omogene  cu  substanţa.  Urmând  acestei  deduceri  am  trebui  să 
afirmăm,  că  toate  fiinţele  din  lume,  fiind  ele  manifestări  ale  unei 
substanţe,  nemărgenite,  necesare  şi  eterne,  să  fie  asemenea  sub¬ 
stanţei  primordiale  —  nemărgenite,  necesare  şi  eterne.  Pentrucă 
fiecare  fiinţă  trebue  să  se  reveleze  în  manifestările  sale  şi  fiecare 
substanţă  în  atributele  sale.  O  astfel  de  afirmare,  fie  orişicât  de 
isteţ  acela  care  o  reprezintă,  nu  se  poate  susţine,  deoarece  expe¬ 
rienţa  ne  dovedeşte  la  evidenţă  contrarul.  Fiinţele  din  lume  n’au 
calităţile  înşiruite  mai  sus,  ci  dinpotrivă  sunt  vremelnice  întâm¬ 
plătoare  şi  finite.  Din  motivul  acesta,  ele  nu  pot  fi  manifestări 
ale  uneia  şi  aceleiaşi  fiinţe,  ci  creaturi  independente  şi  deosebite. 
Cu  afirmaţia  de  mai  sus  şi  anume,  că  tot  aceia  ce  e  nemărgenit 
e  şi  finit,  Panteismul  contrazice  şi  desridică  legea  logică  a  con¬ 
trazicerii,  care-i  criteriul  adevărului  şi  astfel  se  nimiceşte  de  bună 
voie,  singur  pe  sine  însuş.  Şi  chiar  dacă  am  admite  şi  ar  fi 
posibil,  ca  toate  fiinţele  finite  să  se  contopească  cu  cea  generală, 
în  cazul  acesta  nemărgenirea  ar  izvorî  din  sumarea  celor  finite, 
ceeace  e  tot  aşa  de  neraţional,  ca  şi  când  am  afirma,  că  din  su¬ 
marea  de  nenumărat  de  multe  zero,  am  câştiga  de  rezultat  o 
unime.  Dacă  toate  manifestările  din  lume  n’ar  fi  altceva,  decât 
moduri  sau  fenomene  ale  unei  substanţe,  ar  urma  ca  cele  con¬ 
ştiente  şi  libere,  sa  fie  totdeodată  inconştiente  şi  robite,  iar  spi¬ 
ritul,  nespirit.  Contrazicerea,  chiar  fără  să  inzişti  mult  asupra  ei, 
e  evidentă.  Există  cel  puţin  două  substanţe  deosebite  una  de 
alta,  cari  fiind  ambele  de  o  natură  deosebită,  prin  creare  şi  nici 
când  prin  emanaţie  au  purces  din  cauza  ultimă  a  tuturor  lu¬ 
crurilor.  2 

Al  doilea,  din  afirmaţia  de  mai  sus  şi  din  condiţiile  amintite 
ar  urma,  ca  cele  libere  să  se  nască  din  cele  lipsite  de  libertate,  cele 
conştiente  din  cele  lipsite  de  conştiinţă  şi  în  fine  cele  de  jos, 
ar  zidi  temelia  celor  superioare.  Aşa  ceva  e  imposibil,  deoarece 
fiecare  putere  şi-a  avut  dela  început  în  sine  -acţiunea  sa  proprie 


1  Hettinger,  Apologie  des  Christeutums  voi.  1.  pag.  247. 
Hettinger,  op.  cit.  voi.  1.  p.  24d. 

şi  fiecare  cauză  fenomenele  sale  potenţial  şi  de  aceea  nici  când 
nu  va  fi  cu  putinţă,  ca  ac'eeace  e  nedesăvârşit,  să  producă  ceva 
desăvârşit,  ci  din  potrivă  din  cele  depline,  purced  cu  necesitate 
cele  nedepline.  O  asemenea  deducere  a  celor  depline  şi  din 
cele  nedesăvârşite,  neagă  cea  mai  cardinală  lege  a  gândirii,  legea 
cauzalităţii ,  admiţând  efecte  cari  nu’şi  au  cauza  lor  antemergâ- 
toare. 1 

Al  treilea,  dacă  ar  fi  purces  toate  lucrurile  şi  fenomenele 
cu  necesitate  dintr’o  singură  cauză,  ar  urma  ca  firea  întreagă  să 
nu  întrupeze  altceva,  decât  o  tabelă  de  cifre,  o  logică  întrupată. 
Noi  nu  negăm,  că  nu  s’ar  manifesta  în  natură  pretutindeni,  legile 
matematice.  Peste  complexul  legilor  matematice,  în  natură  stă¬ 
pâneşte  încă  tot  cu  aceiaş  putere  şi  altceva:  o  aripă  uriaşă  de 
viaţă  individuală,  de  colori  şi  de  forme  deosebite,  umbreşte  im¬ 
periul  grandios  al  logicei,  individualitatea  nu  poate  fi  o  simplă 
manifestare  a  necezităţii  unei  cauze,  ci  manifestări  ale  voinţii  li¬ 
bere.  Individualitatea  se  observă  pretutindeni  şi  n’o  putem  nega 
şi  mai  cu  seamă  în  firea  omenească,  în  careşi  varsă  ea  tot  bel¬ 
şugul  de  daruri:  dispoziţii,  puteri  felurite  şi  felurite  calităţi  spi¬ 
rituale.2  Spinoza  trece  cu  uşurinţă  peste  acest  zăgaz,  decretând 
individualitatea  de  un  mod  al  substanţei  eterne.  Cu  ceeace  ne 
rămâne  dator  la  întrebarea  noastră,  şi  n’o  poate  răspunde,  e  faptul 
că  nu  ne  indică  deosebirile  ce  există  între  moduri.  Acţiunea  şi 
făptuirea  acestui  Dumnezeu  —  substanţa  al  lui  Spinoza,  se  mărgi¬ 
neşte  la  aceea,  că  toate  purced  din  el  cu  aceeaş  necesitate,  ca 
urmările  logice  din  cauzele  lor.  Dar  acest  Dumnezeu  e  lipsit  de 
toate  calităţile  morale  şi  nici  nu  se  poate  înfrăţi  cu  ele.  Spinoza 
însuş  nu-l  poate  învestmânta  în  felul  său,  cu  nici  o  calitate  etică 
deoarece  acestei  substanţe  nu  i-se  poate  atribui  nizuinţa  de  a’şi 
susţinea  fiinţa,  această  temelie  a  virtuţii.  Dumnezeu  e  singura 
şi  adevărata  substanţă,  fără  de  care  nu  e  în  stare  să  existe  nimic 
altceva.  Din  aceiaş  motiv  şi  anume,  că  toate  izvoresc  cu  o  ne¬ 
cesitate  logică  din  Dumnezeu,  trebui  Spinoza  să-i  denege  orişice 
activitate  teleologică.  Denegându-i-se  lui  Dumnezeu  voinţa  făp¬ 
tuitoare  şi  scopurile  morale  Ia  crearea  lumii,  se  nimiceşte  de  sine 
şi  religia  şi  în  general  ori  şi  care  sentiment  de  stimă  şi  de  ado¬ 
rare,  faţă  de  acest  Dumnezeu.  Nici  un  act  de  natură  morală, 
precum  iubirea,  încrederea,  mulţumirea,  recunoştinţa,  nu  pot  ocupă 
un  loc  în  această  concepţie  a  imperiului  substanţei.  Mai  rămâne 
umilinţa,  dar  şi  aceasta  nu  poate  fi  conştiinţa  nimicniciei  înaintea 
lui  Dumnezeu,  ci  sentimentul  lipsei  de  putere,  care  ne  porun- 


1  Luthardt,  op.  cit.  voi.  I.  p.  55. 
-  Vosen,  op  cit.  p.  78. 

ceşte  dela  început,  că  nu  poate  schimba  şi  preface  nimic,  din 
aceea  ce  mânecă  cu  necesitate  din  firea  lui  Dumnezeu:  prin  ur¬ 
mare  o  predare  apatică  şi  fără  de  vrere  în  braţele  de  oţel  ale  ne¬ 
cesităţii  firii  dumnezeeşti. l. 

E  greu  de  cuprins  la  Spinoza,  cum  se  poate  asemăna  acest 
sentiment,  cu  adevărurile  eterne  şi  sentimentele  măreţe  ale  unei 
religiuni  revelate;  ce  influinţă  binefăcătoare,  ce  fel  de  înălţare 
sufletească  şi  nobilitare  poate  tăinui  el  în  inimile  omeneşti?  Această 
necesitate  oarbă,  ce  nu  se  poate  conduce  prin  o  voinţă  conştie, 
apasă  cu  atât  mai  greu  asupra  unei  asemenea  concepţii  despre 
lume,  cu  cât  însuş  ea  se  manifestează  mai  clar,  ca  o  necesitate 
ce  nu  se  poate  înţelege.  Spinoza  afirmă  simplu,  că  totul  ur¬ 
mează  cu  necesitate  din  substanţa  absolută,  dar  el  nu-i  în  stare 
să  ne  documenteze,  care-i  cauza  acestei  necezităţi.  Singurul  ar¬ 
gument  de  forţă  e  afirmaţia  formală,  că  din  necesitatea  firii 
Dumnezeeşti,  trebue  să  purceadă  înfinit  de  multe,  în  nenumărat 
de  multe  feluri Şi  chiar  şi  din  abstractele  concepţii  ale  întin¬ 
derii  şi  cugetării,  nu  se  poate  documenta  nimic;  nu  se  poate 
documenta,  că  tocmai  acestea  şi  nu  alte  lucruri  şi  în  această  şi 
nu  în  altă  formă,  sunt  silite  să  existe. 

Dacă  Spinoza  ar  fi  în  stare  să  ne  ofere  cel  puţin  o  ade¬ 
vărată  cunoaştere  a  necesităţii,  ca  să  putem  întrezări  cauzele  ei, 
ar  fi  posibilă  încă  o  liniştire  şi  o  mulcomire  sufletească. 

De  altfel  întreaga  această  necuprinsă  necesitate,  se  prăbu¬ 
şeşte  în  împărăţia  fioroasă  a  sorţii.  Credinţa  în  soarte,  această 
credinţă  exclude  liniştea  dulce  şi  pacea  senină.3  Numai  aceea  con¬ 
cepţie  despre  lume  poate  fi  cea  adevărată,  care  este  şi  în  stare 
să-i  ofere  omului  pe  o  parte,  convingerea,  că  frânele  universului 
sunt  conduse  pe  deoparte  de  o  putere  raţională,  cu  voinţă,  în¬ 
vestmântată  în  vestmântul  moralei  şi  pe  dealtă  parte,  nu-i  închide 
nici  lui  posibilitatea  de-a  pâşi  energic,  independent  şi  cu  voinţă 
raţională  împotriva  sorţii.  O  astfel  de  concepţie  nu  mi-o  închipui 
însă  de  posibilă,  dacă  admitem  că  universul  nu-i  altceva,  decât 
necesitatea  unei  urmări  logice  din  nemărgenita  substanţă,  fiind 
împiedecată  raţiunea  de  a  lua  parte  activă,  deoarece  şi  fără 
ajutorul  ei,  totul  e  de  mai  înainte  hotărît  cu  necesitate.4 

O  altă  condiţie  fundamentală  a  unei  adevărate  concepţii 
despre  viaţă,  e  ca  să  cuprindă  în  margenile  ei  o  cultivare  a  spi¬ 
ritului  omenesc,  raţională.  Faptul  acesta  e  luat  la  Spinoza  em¬ 
piric  şi  contrazice  sistemului  său  noetic,  care  susţine,  că  spiritul 


*  Luthardt,  op.  cit.  voi.  IV.  p,  120. 
-  Spinoza,  op.  cit.  I.  Prop.  16. 

‘  Thilo,  op.  cit.  p.  78. 

*  Hettinger,  op,  cit.  voi.  I.  p.  265. 

omenesc  poate  avea  numai  idei  inadequate.  Dar  admiţând  chiar, 
că  omul  urmând  acestui  fel  de  cugetare,  poate  ajunge  la  o  cu¬ 
noaştere  raţională:  ce  poate  cunoaşte  el  cu  ajutorul  acestui  sistem 
ndetic?  Da,  admitem  cunoaşterea  lui  Dumnezeu,  e  foarte  fru¬ 
moasă.  Prin  urmare  tot  cuprinsul  celor  două  atribute,  al  atri¬ 
butului  întinderii  şi  cugetării,  se  manifestează  în  singura  concepţie 
a  cunoaşterii  lui  Dumnezeu.  Dar  cugetarea  are  de  obiect,  ideea 
lucrurilor  cu  atributul  întinderii  şi  cugetării :  adecă  spiritul,  are 
de  conţinut  şi  obiect,  lucrurile  cu  atributul  întinderii;  aşa  că  lumea 
corpurilor  şi  nu  altfel,  e  adevăratul  obiect  al  cugetării.  Din  con¬ 
cepţia  întinderii  pot  purcede  numai  diferite  întinderi  mărgenite 
sau  cu  alte  cuvinte,  diferite  forme  luate  ca  quantitate ,  şi  nu  lu¬ 
cruri  hotărîte  qualitativ.  De  fapt  nici  n’ar  fi  permis  să  existe 
astfel  de  lucruri  hotărîte  qualitativ,  fiindcă  ele  nu  izvorăsc  nici 
din  atributul  întinderii  şi  nici  din  al  cugetării.  Sau  chiar  şi  în 
cazul  de  ar  exista,  nu  ne  este  posibilă  o  cunoaştere  raţională  a 
lor.  —  Prin  urmare  cunoaşterea  ştientifică  a  lucrurilor  se  mărgi¬ 
neşte  strict  la  cea  curat  matematică!  Matematică,  poate  fi  cu¬ 
noaşterea  numai  unui  atribut  al  lui  Dumnezeu  şi  anume  al  atri¬ 
butului  întinderii. 1 

Prin  urmare  cunoaşterea  lui  Dumnezeu  după  Spinoza,  e  cea 
matematica  —  logică  şi  iubirea  faţă  de  Dumnezeu  constă  în  dra¬ 
goste  pentru  studiile  logice  şi  matematice  —  ştudii  interesante, 
nobile  şi  frumoase,  cari  cu  foarte  mare  greutate,  se  pot  considera 
de  rodul  iubirii  noastre  faţă  de  Dumnezeu.  După  Spinoza,  omul 
îşi  poate  câştiga  linişte  şi  mulţumire  sufletească,  hrânindu-şi  cu¬ 
getul  şi  inima  cu  studii  logice  şi  matematice.  La  acest  rezultat 
cu  evidenţă  vag,  ne  duce  cu  necesitate  Etilica  lui  Spinoza,  de 
oarece  adevărata  existenţă  constă  numai  din  cunoaştere  şi  cu¬ 
getare  raţională  şi  conţinutul  acesteia  e  cunoaşterea  lui  Dumnezeu 
logică  şi  matematică,  după  cum  am  văzut  mai  sus.  Scurt,  toată 
virtutea  omenească  se  întruchipează  din  logică  şi  matematică. 

Prin  urmare  toate  pretensiunile  filozofului  Spinoza,  de  a  ne 
dărui  cu  prisosinţă,  aceea  ce  ne  ofere  din  belşug  religia,  sunt 
nule  şi  neîntemeiate.  îi  lipsesc  de  toate:  îi  lipseşte  un  Dumnezeu, 
care  să  fie  demn  de  numele  ce-1  poartă;  îi  lipseşte  un  scop  su¬ 
prem,  pe  care  să-l  ajungă  omenirea;  îi  lipseşte  în  sfârşit  o  doc¬ 
trină  morală,  deoarece  îndrăzneaţă  afirmare  de  a  înblânzî  afectele 
prin  cunoaştere,  e  lipsită  de  un  conţinut  moral  cât  de  mic.  îi 
lipsesc  condiţiile  necesare  şi  unice,  atât  pentru  mulţime,  cât  şi 
pentru  indivizi  singuratici,  de  a  înălţa  la  o  deplinătate  spirituală. 

Putem  fi  convinşi  aşa  dară,  că  Panteismul  nu  e  în  stare  să 
deslege  enigma  universului.  El  sdrobeşte  nemilos  concepţia  lui 


1  Thiln,  op,  cit.  p.  79. 

Dumnezeu,  sfarmă  concepţia  lumii,  fără  de  a  fi  în  stare  să  explice 
şi  cel  mai  neînsemnat  fenomen.  Panteismul  nu  poate  explica 
firea  spiritului  omenesc  şi  nici  realitatea  nemijlocită  a  conştiinţii ; 
nu  explică  felul  cunoaşterii  omeneşti,  nu  explică  istoria,  faptele 
libere,  conştiinţa  mângâietoare  a  faptelor  bune  şi  chinuitoare ,  a 
păcatelor;  nu  explică  progresul,  nu  explică  realitatea,  existenţa  şi 
originea  răului  în  lume.  De  ar  vorbi  Panteismul  cât  de  mult 
despre  libertate  şi  neatârnare,  totuş  nu  se  poate  emancipa  peste 
fatumul  anticităţii. 1  Toate  sunt  aşa  pentrucă  sunt  aşa  şi  pentrucă 
e  aşa,  e  adevărat  şi  bine,  zice  Spinoza.  Dar  acolo  unde  lipseşte 
libertatea,  nu  poate  înmuguri  nici  virtutea  şi  nici  crima,  pentrucă 
toate  sunt  manifestările  unei  puteri  oarbe,  unui  spirit  universal 
al  lumii,  care  făptueşte  cu  necesitate.  Răul  e  numai  o  trecere 
spre  mai  bine,  antemergătorul  binelui  şi  condiţia  statorită  de 
Dumnezeu  în  desvoltarea  sa.  Numai  prin  lupte  şi  prin  realizarea 
tuturor  posibilităţilor,  îi  succede  spiritului  universal  să-şi  reveleze 
conţinutul  său  nemărgenit.  Răul  întruchipează  fondul  întunecat 
şi  necesar,  pe  care  se  zugrăveşte  în  conturi  limpezi,  tabloul  grandios 
al  lui  Dumnezeu  în  desvoltarea  lumii  şi  ceiace  dintr’un  cerc  mai 
îngust  de  vedere  ne  apare  ca  o  disonanţă,  se  îndulceşte  şi  se 
destramă  în  ^cea  mai  deplină  armonie,  cu  sprijinul  cunoaşterii 
speculative.  In  cazul  acesta  însă  firea  şi  conştiinţa  omenească, 
care  cuprinde  în  sine  moralul,  e  o  enigmă  şi  pretenziunile  ei  de 
a  remunera  şi  de  a  pedepsi,  o  armonică  şi  nenorocită  înşelare 
de  sine.  E  evident  şi  foarte  clar,  că  Panteismul  nimiceşte  im¬ 
periul  moral  şi  al  dreptăţii.  Afirmarea  necondiţionată  a  necesităţii 
tuturor  lucrurilor,  desridică  deosebirea  între  bine  şi  râu,  între 
adevăr  şi  înşelare,  deschizând  cale  largă  şi  sigură  la  nihilismul 
cel  mai  îngrozitor.- 

Cu  asemenea  deduceri  s’a  nimicit  Panteismul  singur  pe  sine. 
Urmările  triste,  cari  le  avu  s’au  şi  manifestat  mai  târziu  în  de¬ 
plina  lor  desvoltare  în  sistemele  noetice  ale  unor  corifei  ai  gân¬ 
dirii,  cari  s’au  încercat  zadarnic  să  investmânte  cu  o  adiere  caldă 
a  poeziei,  scheletul  monstruos  al  necesităţii,  acel  schelet  grozav 
şi  fără  milă,  care  înghite  şi  mistue  vecinie.  Conţinutul  acestei 
învăţături  false  a  pătruns  excepţionând  părţile  mai  grele,  în  cercuri 
largi  şi-a  produs  acel  efect,  pe  care  trebuia  să-l  producă.  Expresia 
practică  a  Panteismului  fu  materialismul,  comunismul ,  şi  socialismul 
cel  mai  intrasigent. 

Panteismul  se  năzui  să  deslege  enigma  existenţii  dar  şi  aceia 
ce  i  se  păru  a  fi  aflat,  întrupează  o  enigmă  şi  mai  mare.  Singura 


1  Voscu,  op.  cit.  p.  437. 

2  Luthardt,  op.  cit.  vot.  1.  p.  57. 

concepţia  creştină  a  universului,  care  deosebeşte  pe  Dumnezeu 
de  lume,  pe  făptuitorul  nemărgenit,  de  opera  sa  cu  hotare,  poate 
explica  viaţa,  are  răspuns  sigur  şi  precis  la  toate  întrebările  mari 
ale  vieţii.  Panteismul  n’a  fost  în  stare  să  răspundă  şi  din  cauza 
aceasta  îşi  perdu  puterea  dominantă  asupra  spiritelor  cugetătoare. 
Intrat  cu  Spinoza,  în  secolul  al  XVIMea  în  istoria  filozofiei  mai 
nouă,  reluat  de  Fichte  şi  dus  la  o  deplină  desvoltare  de  Schelling 
şi  Hegel ,  a  răpit  prin  ei  şi  privirile  altor  contimporani,  înlănţuind 
în  cercul  lui  magic,  dar  destrămându-se  tot  aşa  de  grabnic,  asemenea 
unor  figuri  aeriene  orbitoare  dar  nestatornice  şi  fără  dăinuire. 
Schelling  îi  prevestea  schimbarea,  iar  şcolarii  lui  Hegel  se  şi 
despărţiră  în  două  fracţiuni,  în  cei  din  dreapta  şi  stânga  şi  am¬ 
bele  fracţiuni  îşi  îndreptară  din  nou  privirea  spre  concepţia  cre¬ 
ştină  a  lumii  iar  cei  mai  aprigi  dintre  ei,  căzură  în  materialism 
pe  care-1  slăviră  şi-l  slăvesc  mulţi  şi  astăzi,  într’o  formă  mai  mult 
sau  mai  puţin  dură,  ca  pe  cel  mai  desăvârşit  sistem  noetic. 

Panteismul  formează  un  punct  de  trecere  în  istoria  filosof  iei. 
Singurul  moment  adevărat,  pe  care-1  cuprinde  şi  singura  lui  în¬ 
dreptăţire  faţă  de  doctrina  creştină  despre  Dumnezeu  şi  faţă  de 
Deism ,  care-i  premerse,  e  că  el  nu  răpeşte  cu  totul  lumii  pe 
Dumnezeu  şi  nu-1  surghiuneşte  într’un  imperiu  deosebit,  ci  recu¬ 
noaşte  suflarea  divină  şi  făptuitoare  în  univers  şi  intonează  faţă 
de  dualismul  mort  şi  unilateral  al  Deismului,  că  tot  ce  există  are 
de  cauză  fiinţa  nemărgenită  divină,  prin  care  este  şi  făptueşte 
necontenit.  Meritul  Panteismului  poate  fi  că  el  opri  consequenţele 
Deismului  pe  calea  jumătate,  acel  Deism,  care-i  permite  lui  Dum¬ 
nezeu  crearea,  dar  nu-i  îngădueşte  revelarea.  Panteismul  umple 
o  pagină  însemnată  în  cartea  istoriei  desvoltării  şi  culturii  ome¬ 
neşti.  Şi  el  rătăceşte,  orbind,  dar  totuş  nu  cade  în  mocirla  ma¬ 
terialismului  fără  rost,  ci  desemnând  lui  Dumnezeu  substanţa, 
rolul  unei  existenţe  conştii  şi  nemărgenite,  se  apropie  de  ade¬ 
văratul  Teism,  cum  s’a  manifestat  el  în  mari  cugetători  ai  anti- 
cităţii,  Platou  şi  Aristoteles  sau  de  dogma  creştină,  care  zice: 
„ Dumnezeu  zise  şi  se  făciri.  în  aceste  cuvinte  simple,  dar  pline 
de  putere,  statori  sfânta  scriptură  conţinutul  fiecărei  filozofii 
adevărate. 

Reasumând  cele  spuse  mai  înainte,  am  văzut  că  combaterea 
Panteismului  zace  chiar  în  consequenţele  sale  practice.  Panteismul 
nimiceşte  religia ,  deoarece  Dumnezeul  lui  nu-i  Dumnezeu  personal 
cu  care  să  pot  întră  în  relaţii  personale,  pe  care  să-l  iubesc,  în 
care  să  mă  încred,  la  care  să  mă  rog. 1  Acest  Dumnezeu  al  lui 
Spinoza  nu  poate  fi  altceva,  decât  puterea  titanică  a  necesităţii 


1  Luthardt,  op.  cit.  voi.  IV.  p.  17. 

şi  supt  ea  suntem  siliţi  să  ne  plecăm  umiliţi.  El  e  viaţa  comună 
şi  în  imensul  ei  sunt  silit  să  mă  pierd,  dar  eu  nu  pot  păşi  îna¬ 
intea  lui  şi  să-i  zic:  «Tu»!  Panteismul  nimiceşte  morala  pentrucă 
deosebirile  între  bine  şi  rău  sunt  manifestările  unităţii  absolute. 
Cu  aceasta  încetează  valoarea  legilor  morale  în  lume;  ceiace 
numim  noi  rău  e  tot  aşa  de  necesar,  ca  şi  binele.  Cum  putem 
condamna  prin  urmare  răul,  fiind  necesar?  Panteismul  nimiceşte 
speranţa.  Căci  precum  toamna  o  floare  adoarme  pe  vecie  în 
braţele  morţii,  pentrucă  să  nu  mai  reînvie  niciodată,  astfel  se  cu¬ 
fundă  şi  omul  în  valurile  vieţii,  pentru  a  nu  se  mai  reafla,  pentru 
a  nu  mai  fi.  Florile  se  pot  păstra  şi  mai  departe  în  herbar  —  astfel 
se  pot  păstra  şi  amintirile  oamenilor  în  memorie,  dar  lipseşte 
viaţa.  Panteismul  ne  acuză  de  egoism,  că  nu  vrem  să  ne  nimicim 
cu  totul.  Dar  deoarece  nouă  însuş  Dumnezeu  ne-a  sădit  în 
inimi  acest  egoism  nobil,  —  suntem  firm  convinşi,  că  trebue  să 
fie  adevărat.  Panteismul  contrazice  raţiunii,  pentrucă  el  în  aceiaş 
clipă  vorbeşte  de  Dumnezeu  şi-l  neagă  totdeodată.  Dumnezeul 
Panteismului  e  nemărgenitul  şi  totuş  se  realisează  în  cele  măr- 
genite.  Cum  poate  fi  aşadară  aceia  ce-i  nemărgenit,  totdeodată 
şi  mărgenit?  Panteismul  susţinând  nemărgenire,  o  neagă  în  aceiaş 
clipă.  Şi  iarăş,  cum  poate  fi  egală  mărgenirea,  cu  cele  nemăr- 
genite?  Ni  se  răspunde,  că  prin  moarte  se  sfârşeşte  mărgenirea. 
Bine,  dar  prin  moarte  se  pregăteşte  calea  altor  fiinţe  mărgenite. 
Astfel  nu  putem  trece  nici  când  din  lumea  finită,  în  lumea,  fără 
de  hotare.  Dumnezeul  Panteismului  e  absolutul,  care  trece  şi  se 
realisează  în  cele  speciale  şi  singuratice...  După  care  lege? 
Spinoza  ne  răspunde:  *  conform  accezi  taţii  divine ».  Substanţa  însă 
luată  în  sine  nu  poate  făptui  forme  singuratice,  pentrucă  sub¬ 
stanţa  absolută,  lucră  urmând  necesităţii  divine,  iar  formele  sin¬ 
guratice,  modurile,  se  sprijinesc  pe  libertatea  voinţii. 

Dumnezeul  Panteismului  nu-i  nici  natura,  din  care  să  pur¬ 
ceadă  spiritul  şi  nici  spiritul,  care  să  izvorcască  din  natură.  Na¬ 
tura  e  inconştientă  şi  spiritul  e  cel  conştient. 

Cum  pot  să  producă  cele  inconştiente,  pe  cele  conştiente  ? 
Există  o  lege  logică,  care  susţine,  că  fenomenele  nu  pot  cuprinde 
altceva,  decât  aceia  ce  au  avut  în  cauza  lor.  Conştientul  e  faţă 
de  inconştient,  un  lucru  nou  şi  deosebit.  Cum  poate  fi  produs 
de  cel  din  urmă?  Iată  greşelile  logice  ale  Panteismului! 

Panteismul  contrazice  conştiinţii.  Conştiinţa  pretinde  stăpâ¬ 
nirea  legilor  morale  şi  stăpânirea  legilor  morale  pretinde  un  Dzeu 
personal,  pentrucă  numai  el  poate  fi  legislatorul  suprem,  jude¬ 
cătorul  cel  mai  drept.  Dreptul  public  sau  privat,  poate  fi  un  pro¬ 
duct  al  voinţii  omeneşti,  al  unei  voinţi  nestatornice.  Legile  morale 
sunt  eterne,  au  o  cauză  eternă,  un  ziditor  supraomenesc.  Numai 

pe  legile  morale  se  poate  sprijini  autoritatea  lui  nemăsurată;  numai 
Dzeu  poate  fi  judecătorul  nepărtinitor  şi  bun.  Noi  oamenii,  pre¬ 
tindem  o  dreptate  superioară,  care  să  nu  poată  rătăci  asemenea 
celei  omeneşti,  de  sub  care  să  nu  se  poată  mântui  vinovatul,  ca 
de  sub  cea  omenească.  Trebue  să  existe  o  instanţă  superioară, 
la  care  să  poată  apela  cel  nevinovat  şi  la  care  să  se  condamne 
vinovatul.  Se  obicinueşte  să  se  spună,  că  conştiinţa  e  legislatorul 
şi  judecătorul  suprem.  Dar  dacă  nu  e  în  stare  să  fie  nici  una 
şi  nici  alta?  Cum  rămâne  în  cazul  acesta  dreptatea  şi  adevărul, 
această  temelie  de  granit,  această  lege  fundamentală  a  bunei  în¬ 
ţelegerii  şi  a  vieţii?  Acele  columne  de  foc,  ce  sbucnesc  schintei 
scăpărătoare,  rănind  adănc  întunerecul,  acele  table  de  aramă  ful¬ 
gerătoare,  pe  cari  se  zugrăveşte  vieaţa  în  culorile  de  argint  ale 
luminii  netrecătoare,  acele  vetre  de  bronz,  pe  cari  pâlpăe  etern, 
focul  dragostii  neţărmurite  al  dorului  de  vieaţâ? 

Da,  admitem  cu  toţii  şi  recunoaştem  conştiinţa,  dar  în  cazul 
acesta,  ne  dorim  din  inimă,  o  conştiinţă  severă,  o  conştiinţă  dreaptă, 
neadormită,  eternă,  o  conştiinţă  absolută.  —  Această  conştiinţă  e 
însuş  glasul  lui  Dzeu,  el  e  cea  mai  supremă  conştiinţă  a  ome¬ 
nirii.  Dacă  Dzeu  e  în  stare  să  vegheze  asupra  conştiinţii  noastre, 
el  e  şi  izvorul  iubirii.  Noi  suntem  din  început  zidiţi  spre  iubire, 
spre  nădejde  şi  sfinţenie.  Poate  fi  lumea  actuală  obiectul  spe¬ 
ranţei  şi-al  iubirii  şi-al  sfinţeniei  noastre?  Lumea  e  finită,  e  măr¬ 
ginită  şi  trecătoare;  cum  ne  putem  prin  urmare  câştiga  linişte 
sufletească?  Credinţa  şi  iubirea  pretind  relaţii  personale,  e  o  ca¬ 
litate  a  sufletului  omenesc.  Poate  fi  omul  obiectul  iubirii  noastre? 
E  bine  şi  frumos  ca  oamenii  să  se  iubească  unul  pe  altul,  e 
legea  firii,  e  legea  lui  Isus. 

Acest  bine  şi  frumos,  ne  ridică  la  ceva  şi  mai  bine  şi  mai 
frumos.  Când  suntem  cuprinşi  de  o  iubire  adevărată,  lipsită  de 
egoism,  sinceră,  iubim  în  oameni  mai  mult,  decât  ce  putem  afla 
în  ei.  Aceia  ce  iubia  Heloiza  în  Abelard ,  nu  era  Abelard,  nu 
era  faţa  lui  senină,  parfumul  buzelor  de  hiacint,  albastrul  umed 
al  ochilor  blânzi,  de  lacrimi,  era  mai  mult  decât  el,  mai  mult 
decât  frumseţea  trupească,  era  sufletul  lui  candid,  nevinovăţia  de 
crin  a  unei  inimi  largi  şi  sentimentale. 1  Dragostea  bunurilor 
pământeşti,  nu  ne  poate  mulţumi  pe  deplin.  Numai  iubirea  faţă 
de  D-zeu,  e  cea  mai  deamnă  de  om,  e  aceia  care-i  poate  învă- 
păia  toate  fibrele  inimii  lui.  Iubirea  pretinde  o  relaţie  personală; 
iubirea  faţă  de  D-zeu,  pretinde  un  D-zeu  personal.  Nimicind 
fiinţa  lui  D-zeu  personală,  fărmăm  şi  sdrobim  aceia  ce-i  mai 
nobil,  mai  bun,  mai  ales,  mai  etern  în  inimile  noastre  mistuite 

1  Luthardt,  op.  cit.  voi.  I.  57. 

de  greul  vieţii,  nimicim  în  noi:  credinţa ,  iubirea  şi  speranţa.  Şi 
ce  le  cuprinde  şirul  ?  Resemnarea  tristă  şi  nici  când  o  predare 
pacinică,  lina  şi  sfântă  în  braţele  părintelui  ceresc,  resemnarea 
mută,  care  se  supune  fiindcă  e  silită,  fiindcă  o  sileşte  necezitatea, 
resemnarea  oarbă  şi  robită  şi  omul  se  pleacă  încovoiat,  sub 
greutatea  ei  de  plumb,  sub  puterea  ei  ucigătoare,  care-i  închide 
pleoapele,  care-1  cufundă  în  valurile  vijeloase  ale  suferinţii  şi 
morţii.  Panteismul  nimicind  pe  D-zeul  nostru  personal,  ne  nimi¬ 
ceşte  şi  personalitatea  noastră.  D-zeul  lui,  e  D-zeul  morţii  şi  nu 
D-zeul  iubirii  şi  al  vieţii,  pentrucă  însuş  e  lipsit  de  vieaţă  şi  e 
impersonal.  Pe  scurt,  Panteismul  formează  o  contrazicere  deplină 
împotriva  fiinţii  noastre  interne,  împotriva  adevărului  nostru  in¬ 
tern,  împotriva  celor  mai  intime  cerinţe,  împotriva  raţiunii,  îm¬ 
potriva  credinţii,  speranţii  şi  iubirii.  Pentrucă  acela  care  rosteşte 
cuvântul  om,  trebuie  să  glăsuiască  din  inimă,  D-zea;  acela  trebuie 
să  recunoască  un  D-zeu  personal.  Cine  zice:  ea  sunt ,  trebue  să 
rostească,  tu  eşti,  tu  care  m’ai  zidit  şi  ni  ai  înfrumuseţat  cu  chipul 
frumuseţii  tale  eterne. 

Ideia  lui  D-zeu  e  sufletul  sufletului  omenesc;  ea  nu  moare 
ci  viază,  ea  poartă  în  sine  germenul  unei  flori  rare,  unei  flori 
tropice.  Floarea  ce’nmugureşte  din  ideia  tui  D-zeu,  pe  care  mâna 
grădinarului  prea  bun,  a  sădit-o  în  suflet,  această  floare  cu  pe¬ 
talele  albe  şi  parfumate,  e  religia.  Ajungând  spiritul  omenesc  în 
stadiul  cunoaşterii,  religia  se  întruchipează  de  sine.  Acest  duh 
religios  al  copilului,  se  manifestează  totdeauna,  dacă  nu-i  strivit 
de  împrejurări  vitrege.  Glasul  sfielnic,  blând  al  copilului,  înge- 
nunchiarea  lui,  privirea  naivă,  nevinovată,  acesta-i  rostul  firii  ne¬ 
falsificate,  e  germenul  religiei.  Religia  prinde  să  se  manifesteze 
îndatăce  ideia  lui  D-zeu,  începe  să  se  desvoalte  în  inima  ome¬ 
nească.  De  ce?  D-zeu  însuş  se  coboară  jos  la  om  şi-l  chiamă. 
Noi  îi  auzim  chemarea  lui  puternică,  în  fiecare  clipă  mai  tare, 
mai  clar,  cu  cât  ascultăm  mai  pătrunşi  de  această  chemare  şi  cu 
deosebire  în  ceasurile  de  linişte,  în  clipele  durerii  şi  ale  desnă- 
dejdii.  Stelele  sunt  pururea  pe  cer,  dar  noi  Ie  zărim  numai 
noaptea.  In  clipele  acelea,  când  durerea  ne’nvestmântă  cu  un 
zăbranic  negru  vieaţa,  atunci  cercetăm  şi  omul  zăreşte  sus,  în 
cuprinsurile  albastre,  stelele  eterne.  Şi  ce  strigă  acea  voce  în 
om?  Ea  glăsuieşte  aceiaş  ce  s’a  rostit  în  cea  dintâi  zi  a  făptuirii: 
«A/  meu  eşti  tu*,  creatura  mea,  fiul  meu,  asemănarea  mea.1  Nu 
va  răspunde  omul  la  această  chemare  alui  D-zeu?  Când  omul 
îşi  priveşte  copilul  său  şi  în  oglinda  ochilor  scăpărători,  în  care-şi 
descopere  toată  taina  sa  neştiută,  cu  bucurie  adâncă  îi  strigă : 


1  Hettinger,  op.  cit.  voi.  I.  p.  356 ;  Isaia  cap.  43  v.  1. 

tu  eşti  al  meu,  tu  eşti  copilul  meu.  Şi  ce  va  răspunde  mai  întâi 
copilul?  Eu  sunt  al  tău ,  sunt  copilul  tău;  tu  mi- eşti  tată ,  tu 
mi-eşti  mamă  şi  manile  lui  îţi  cuprind  obrajii.  Copilul  îţi  dărueşte 
spiritul  său  şi  te  recunoaşte  de  tată,  îţi  dărueşte  cuvântul  şi  te 
numeşte  tată  şi  mamă,  îţi  dărueşte  frumseţea  trupească  şi-ţi  să¬ 
rută  faţa  şi  manile,  îţi  dărueşte  inima  şi  te  iubeşte  ca  pe  un 
tată  şi-o  mamă.  Iar  dacă  în  om  se  deşteaptă  conştiinţa  şi  el 
ascultă  chemarea  lui  D-zeu :  tu  eşti  copilul  meu,  chipul  meu,  omul 
îi  răspunde  cu  inima  plină  de  o  adâncă  bucurie:  şi  eu  D-zeule 
sunt  al  tău,  sunt  copilul  tău! 

Tu  mi-eşti  tată,  stăpân  şi  D-zeu.  Astfel  se’ncheie  o  alianţă, 
o  legătură  intimă  între  om  şi  D-zeu.  D-zeu  i-a  dat  omului  vieaţa 
şi  făptura  şi  toate  câte  le  are.  Ce  poate  avea  omul,  ca  să-i  dă¬ 
ruiască  şi  el  lui  D-zeu  ?  Averile  şi  bogăţiile  omeneşti  se  nimi¬ 
cesc,  se  sapă,  se  fură,  ruginesc,  corpul  se  poate  lega  în  lanţuri 
şi  ucide  cu  sabia.  Dar  omului  tot  îi  mai  rămân  trei  lucruri,  pe 
cari  le  poate  dărui  lui  D-zeu,  îi  rămân :  spiritul,  inima  şi  cuvântul. 
Omul  îi  dărueşte  spiritul  şi-l  recunoaşte,  îi  crede  şi-l  preamă¬ 
reşte,  îi  dărueşte  inima  şi-l  iubeşte,  îi  dăruieşte  cuvântul  şi-l 
roagă.  Credinţa,  iubirea  şi  rugăciunea,  aceasta-i  toată  dogma, 
toată  morala,  acesta-i  conţinutul  de  o  grandioasă  simplitate  a 
religiei  creştine.  Relaţia  de  tată  şi  fiu,  e  caracteristica  principală 
şi  sublimă  a  religiei  revelate  de  D-zeu  protopărinţilor  omeniri 
şi  mai  târziu  tuturor  popoarelor,  prin  Isus  Christos. 

Ce  religie  ne  dărueşte  în  schimb  Panteismul?  Resemnarea 
şi  pasivitatea  lipsită  de  vieaţa.  Dacă  D-zeu  e  numai  substanţă 
vagă,  moartă,  rece,  acea  substanţă,  care  se  adăposteşte  şi  în  su¬ 
fletele  noastre,  ce  ne  mai  rămâne  nouă,  ce  suntem  în  stare  sa 
facem?  Sentimentalismul  şi  pasivitatea!  Ne  simţim  legaţi  de  el, 
dar  nu-l  putem  iubi,  nu  putem  încheia  o  alianţă  personală  cu 
el.  Totul  e  o  dispoziţie  poetică  a  sentimentelor  şi  a  gândirii 
omeneşti.  După  cum  toate  cele  singuratice  se  pierd  şi  se  cu¬ 
fundă  în  acea  fiinţă  eternă  şi  nemărgenită,  în  substanţă,  nu  ne 
rămâne  nici  nouă  altceva,  decât  mulcomindu-ne  cu  acea  eterni¬ 
tate,  pe  care  ne-o  ofere  Panteismul,  să  ne  predăm  fără  vrere, 
fără  scop  în  marea  nemărgenirii. 

Acestui  Panteism  i-se  potrivesc  oarecari  dispoziţii  religioase, 
un  sentiment  rafinat  cu  adâncuri  neînţelese,  un  misticism  întu¬ 
necos,  o  religie  pe  care  şi-o  expune  Faust,  în  celebra  sa  mărtu¬ 
risire  a  credinţii,  pe  care  am  citat-o  in  capitolul  trecut  şi  care 
termină  cu  exclamaţia:  « Gefiihl  ist  alles».  Sentimentul,  aceasta-i 
toată  taina  religiunei  panteiste.  Acest  sentiment  poate  ajunge 
până  la  un  grad  înalt  de  evlavie,  dar  rămâne  numai  sentiment 
şi  nimic  mai  mult. 

Nu-i  însă  aceia  ce  dorim  noi,  cei  sbuciumaţi  de  talazurile 
suferinţii  şi  durerii,  nu-i  relaţia  personală  a  conştiinţii  şi  a  voinţii 
morale,  cu  legea  eternă  morală.  Panteismul  va  rămânea  vecinie 
o  strună  dulce  a  simţirii  şi  a  poeziei:  predarea  singuraticilor  în 
întreg,  cufundarea  în  marea  nemărginirii  —  un  misticism,  căruia 
îi  este  egală  orice  deosebire  dintre  religiile  istorice.  E  acelaş 
misticism,  care  înfloreşte  pe  ţărmurii  Gangelui  măreţ  şi  etern, 
adumbrit  de  înălţimi  violete  şi  fără  cuprinsuri,  şi  în  poeziile  pline 
de  opiu  şi  de  visuri  ale  poeţilor  persani.  Religia  Panteismul  nici 
nu  poate  fi  altceva  decât  o  poezie  şi  o  muzică  a  gândirii.  Un 
cult  estetic,  acelaş  deliciu  pe  eare-1  simţim  în  teatru  sau  într’o 
sală  de  concerte,  ascultând  muzica  puternică  Wagneriană ,  plină 
de  fiori  şi  de  grandezză,  sau  avântul  prometeic  al  geniului  lui 
Beethowen.  Şi  nici  predica,  acest  străjer  neadormit  al  moralei, 
nu  poate  fi  altceva,  decât  un  izvor  de  sentimente  şi  fiori  estetici. 

O  asemenea  religie,  care  n’are  nimic  comun  cu  vieaţa,  nici 
nu  poartă  în  sine  semnul,  puterea  vieţii.  Morala,  care  mânecă 
din  ea,  e  resemnarea  ce  se  supune  orbeşte  puterii  titanice  a  ab¬ 
solutului,  fiind  zadarnică  orişice  rezistenţă  a  copiilor  sorţii  lipsiţi 
de  vreme.  O  astfel  de  religie  poate  fi  potrivită  în  cazul  cel  mai 
bun  pentru  Brahmani  sau  pentru  eremiţii  tăinuiţi  în  peşterile 
sumbre  ale  Orientului,  cari  socotesc  viaţa  de  o  contemplare  mistică 
a  naturii,  dar  nu  pentru  astfel  de  oameni,  cari  poartă  în  sine 
avântul  vieţii  şi  fierul  voinţii  şi  al  faptei.  Oamenii  voinţii  şi  ai 
muncii  nu  pot  prinosî  unei  asemenea  religii  şi  morale  eremite. 
Un  popor,  care  ar  primi  religia  Panteismului,  şi-ar  surpa  de  bună 
voie  ţerna  de  supt  picioare,  prăvâlindu-se  în  abizul  desnădejdii 
şi  al  morţii.  Această  religie  ne  poate  oferi  plăcere,  dar  nu  ne 
linişteşte  inimile  şi  nu  ne  mângăe  sufletul.  Şi  dacă  natura  imensă 
le  este  lor  un  templu,  pe  altarul  căruia  se  jertfeşte  poezia  sim¬ 
ţirii,  biserica  noastră,  întemeiată  de  mântuitorul  nostru,  Isus  Cbristos, 
e  altarul  şi  jertfelnicul,  pe  care  păcatele  se  primesc  cu  bunăvoinţă, 
se  iartă,  se  milostiveşte,  se  mângâie,  se  îndreaptă,  se  curăţeşte, 
e  altarul  pe  care  se  aduce  jertfă  prea  curat  trupul  şi  prea  sfânt 
sângele  lui,  care  pentru  răscumpărarea  omenirii  din  braţele  morţii, 
s’a  înălţat  blând  ca  un  miel  pe  crucea  pătimirii.  —  lată  deosebirea 
enormă,  ce  se  ridică  între  poezia  lor  şi  religia  noastră.  Acolo 
avem  o  substanţă,  dar  n’avem  un  tată,  avem  nemărgenirea,  dar 
n’avem  un  părinte,  avem  răul,  dar  nu-1  ştim  îndrepta,  avem  un 
suflet,  dar  n’avem  o  conştiinţă,  avem  minte,  dar  e  întunecată  de 
patimi,  avem  păcate,  dar  nimeni  nu  ni-le  iartă,  avem  simţire,  dar 
e  înlănţuită  în  cătuşele  sclăviei... 

Odinioară  se  preumbla  o  figură  măreaţă  şi  senină,  seara  pe 
marginile  mării.  Soarele  se  pierdea  departe  în  zare,  în  undele 

verzi  ale  mării.  Era  Augustin.  Înaintea  privirii  lui  se  desprindea 
marea  cu  maiestatea  ei  sărbătorească  de  talazuri  glăsuitoare.  «O 
mare»,  strigă  el,  «O  natură,  tu  eşti  Dumnezeul  meu,  poţi  reda 
tu  sufletului  meu  liniştire»  ?  —  Aceasta  e  religia  firii,  îndumne- 
zeirea  materiei,  cultul  puterilor  naturale  în  forma  veche  a  Po- 
liteismului.  E  materialismul,  care  nu  cunoaşte  nici  o  plăcere  mai 
superioară,  decât  gustarea  plăcerilor  sensuale,  cari  ni  se  predică 
cu  atâta  convingere  în  zilele  noastre.  Plăcerea  şi  condiţia  ei  ne¬ 
cesară,  banul  e  Dumnezeul  ei.  - —  Dar  freamătul  năbuşit  al  va¬ 
lurilor  îi  răspunse:  Quaere  super  nos,  non  surnus  Dens  tuus».  Nu 
suntem  Dumnezeul  tău  şi  nici  firea  întreagă  şi  nici  plăcerea,  noi 
suntem  numai  creaturile  lui,  noi  nu  putem  împrumuta  inimii  tale 
liniştire;  caută  mai  sus  pe  Dumnezeul  tău,  mai  sus... 

Soarele  s’a  mulcomit  în  valuri  şi  mii  de  stele  scăpară  pe 
cerul  întunecat  al  nopţii  fără  nouri.  Augustin  îşi  ridică  privirea 
spre  bolţile  înstelate  în  frumuseţe  şi  îşi  struni  glasul:  <  Stelelor 
voi  sunteţi  Dumnezeul  meu,  nu’mi  puteţi  linişti  voi  inima  mea»  ? 
Aceasta-i  religia  esteticei,  cultul  frumosului  în  poezie  şi  artă, 
îndumnezeirea  formei,  care  dupăcum  susţin  unii,  singură  numai 
ne  poate  linişti  durerile  vieţii.  —  în  clipa  aceea  se  făcu  ca  şi  când 
o  armonie  cerească  ar  pribegi  prin  miile  de  stele  şi  o  voce  care-i 
răspunse:  Nu  suntem  noi  Dumnezeul  tău,  noi  suntem  numai 
creaturile  lui;  toate  frumuseţile  create  nu  pot  împrumuta  inimii 
tale  liniştire:  «Quaere super  nos?  caută  mai  sus  pe  Dumnezeul  tău ! 

Augustin  ţinti  mai  sus,  la  acele  stele  cari  sunt  sălăşluite  în 
faţa  lui  Dumnezeu  şi  zise:  «Voi,  stele  mari  sunteţi  Dumnezeul 
meu?  Puteţi  să  dăruiţi  inimii  mele  liniştire»?  —  Acesta-i  cultul 
geniilor,  pe  care  Positivismul  l-a  declarat  de  religia  viitorului.  — 
Dar  şi  de  acolo  răsună  o  voace:  ,Nu  suntem  noi  Dumnezeul 
tău,  suntem  numai  creaturile  lui;  toată  măreţia  spiritelor,  e  făp¬ 
tuirea  lui,  quaere  super  nos,  caută  mai  sus  pe  Dumnezeul  tău, 
mai  sus». 

Atunci  i  se  ridică  sufletul  lui  mai  sus,  peste  întreaga  fire, 
peste  toate  spiritele,  peste  toate  făpturile,  până  la  tronul  lui  Dum¬ 
nezeu.  Dar  acuma  numai  întreba  Augustin:  «Tu  eşti  Dumnezeul 
meu»  ?  El  se  ruga  şi  inima  lui  se  muleomî,  asemenea  liniştei  ce 
se  vede  urmând  furtunilor  pe  mare.  El  zice:  «Inima  mea  fu  ne¬ 
liniştită ,  până  ce  se  odihni  în  Tine.  Tu  singur  ai  împrumutat  inimii 
mele  liniştire.  De  aceia  eşti  Tu,  Dumnezeul  meu,  şi  în  Tine  e 
odihna  mea  eternă  / . . . 1  j 


■  Augustin,  Confess.  cap.  10  v.  6 ;  Heftinger,  op.  cit.  voi.  I.  p.  531. 

DESVOLTAREA  ISTORICĂ  A  ANULUI  BISERICESC. 

Sărbătoarea  Schimbării  ia  faţă  a  Domnului  nostru  Isus  Christos. 

Sărbătoarea  « Schimbării  la  faţă »  (ronn]  i >]c  unauotjtf i'xin^Ş) 
are  de  obiect  chiar  minunea  făcută  de  Isus,  când  în  muntele 
Taborului,  înaintea  ucenicilor  săi,  s’a  schimbat  la  faţă  la  şase 
zile  dupăce  le  spusese,  că  trebue  să  meargă  în  Ierusalim  şi  că 
acolo  va  pătimi  dela  bătrânii  poporului  dela  arhierei  şi  cărturari; 
că  va  fi  omorît  şi  a  treia  zi  va  învia.  Minunea  Schimbării  la 
faţă  o  aflăm  expusă  de  S.  evangelist  Mateiu  în  cap.  17  în  ur¬ 
mătoarele:  «Şi  după  şase  zile  a  luat  Isus  pe  Petru  şi  pe  lacob 
şi  pe  Ioan  fratele  lui  şi  i-a  suit  în  munte  înalt  deosebi.  Şi  s’a 
schimbat  la  faţă  înaintea  lor,  şi  faţa  lui  a  strălucit  ca  soarele,  şi 
hainele  lui  s’au  făcut  albe  ca  lumina.  Şi  iată  li-s’au  arătat  Moisi 
şi  Ilie  vorbind  împreună  cu  dânsul...  încă  grăind  el,  iată  nor 
luminos  i-a  cuprins  şi  glas  din  nor  zicând:  «Acesta  este  Fiul 
meu  cel  iubit  întru  care  bine  am  voit;  pe  acesta  să-l  ascultaţi». 

Sărbarea  acestei  întâmplări,  care  după  tradiţia  bisericească 
şi  după  mărturia  s.  părinţi  leronim,  Ciril  din  Ierusalim  şi  Ioan 
Damascen  a  avut  loc  pe  muntele  Tabor,  s’a  început  încă  de 
timpuriu  în  biserică  şi  încă  mai  întâi  în  orient  aşa  că,  prăznuită 
chiar  pe  ziua  de  6  August  o  aflăm  introdusă  în  Orient  încă  prin 
seci.  al  V.  \  Şi  ea  ca  sărbătoare  a  fost  pusă  totdeauna  alăturea 
cu  marile  sărbători  împărăteşti  ale  Domnului  nostru  Isus  Christos. 
Dovadă  despre  aceasta  ne  dă  mai  întâi  a)  un  vechiu  vers  tradi¬ 
ţional  în  care  se  înşiră  toate  sărbătorile  Domnului  şi  care  sună: 

70  Aofgf-,  i'n'ru,  Zvutfh'  xa)  1  lonSdvr,^, 

(-Jai'itooioi',  „./âCr/ooc,  ra  lUua,  iuAni', 

" Fy>o(>t j,  1  Ih’t-iua. 

va  să  zică:  Bunavestire,  Naşterea  lui  Christos,  întâmpinarea, 
Botezul,  Schimbarea  la  faţă  pe  Tabor,  învierea  lui  Lazar,  Dumi¬ 
neca  Stâlpărilor,  Răstignirea,  învierea,  înălţarea  şi  Pogorîrea 
Duhului  sfânt; 

b)  O  predică  festivă  ţinută  în  ziua  sărbării  de  cătră  epis¬ 
copul  Andrei  Criteanul,  care  a  trăit  în  seci.  al  VH-lea;  precum 


1  Cf.  Horgenrother  Kirchengesch.  I. 

şi  imnurile  solemne  compuse  anume  pentru  sărbătoare  de  cătră 
Cosma  episcop  din  Majuma  prin  seci.  VIII. 

Această  sărbătoare  se  serbează  până  în  ziua  de  astăzi  cu  o 
specială  solemnitate.  Şi  solemnitatea  ei  o  ridică  faptul  tradiţional 
de  a  se  binecuvânta  din  partea  preotului,  sub  decursul  liturgiei, 
tot  felul  de  fructe  de  pârgă,  va  să  zică,  cele  de  întâi  coapte,  cari 
de  aici  înainte  se  pot  gusta  şi  mânca  fără  de  nici  un  pericol  de 
îmbolnăvire. 

în  apus  şi  în  special  în  biserica  latină,  sărbarea  Schimbării 
la  faţă  se  începe  ce  e  drept  încă  prin  seci.  VII;  ca  festutn  jori 
et  chori ,  ca  sărbătoare  solemnă  însă,  începe  a  deveni  numai  prin 
seci.  XII.  prin  unele  mănăstiri,  până  când  de  cătră  unii  călugări 
apuseni,  cum  a  fost  d.  e.  abatele  Rotho  din  Prun,  ea  a  fost  ata¬ 
cată  ca  inovaţiune  în  biserică.  în  mod  oficial  a  fost  ordinată  şi 
introdusă  în  biserica  latină  de  cătră  popa  Calixt  III.  pe  ia  anul 
1456,  legând  de  dânsa  şi  un  act  de  mulţumită  cătră  D-zeu 
pentru  învingerea  raportată  în  acel  an  de  creştini  asupra  Turcilor 
la  Belgrad. 

De  asemenea  este  sărbată  această  sărbătoare  cu  specială 
solemnitate  în  biserica  armeană,  cu  unica  abatere,  că  dacă  cade 
pe  o  zi  de  săptămână  se  transpune  pe  dumineca  viitoare,  dar 
pentru  aceea  ziua  premergătoare  este  zi  de  postire. 

Sărbătoarea  Schimbării  la  faţă  astăzi  se  prăznueşte  peste  tot 
locul  la  6  August  se  înţelege  după  călindarul  urmat  în  biserică. 
Se  pare  însă,  că  n’a  fost  totdeauna  aşa,  căci  dacă  mai  întâi  din 
versul  tradiţional  reprodus  mai  sus,  am  voi  să  tragem  o  con¬ 
cluzie  asupra  datului,  care  aproape  Ia  toate  sărbătorile  mari,  a 
format  chestie  de  diferinţă  între  biserica  orientală  şi  apusană, 
apoi  s’ar  arăta,  că  această  sărbătoare  s'a  prăznuit  între  praznicul 
Botezului  şi  între  Dumineca  stâlpărilor.  Şi  dacă  consultăm  vechile 
pericopii  de  cetiri  relative  la  întâmplările  din  istoria  vieţii  lui 
Islis,  apoi  şi  aflăm,  că  textul  din  evangelie,  unde  se  enarează 
minunea  schimbării  la  faţă,  s’a  cetit  în  Dumineca  a  6  după  Ară¬ 
tarea  Domnului,  ba  în  biserica  rom.-cath.  până  în  ziua  de  astăzi 
acel  text  se  ceteşte  în  Dumineca  a  II.  din  paresimi.  Se  susţine 
însă,  că  diferenţa  de  termin,  Ia  început  ar  fi  provenit  din  împre¬ 
jurarea,  că  minunea  schimbării  la  faţă  făcându-se  înaintea  apos- 

tolilor,  Domnul  li-ar  fi  impus  acestora,  ca  să  nu  o  spună 
nimănui,  până  ce  se  va  scula  din  morţi,  iar  spunându-o  numai 
mai  târziu,  unii  au  început  a  o  serba  chiar  în  ziua,  în  care  li-s’a 
vestit.  Multă  posibilitate  însă  pentru  6  August  are  supoziţia,  că 
Elena,  mama  lui  Constandincel-Mare  edificând,  în  muntele  Tabor, 
pe  locul  unde  se  susţinea,  că  s’a  schimbat  Isus  la  faţă,  o  biserică, 
aceea  ar  fi  fost  sfinţită  în  aceasta  zi,  devenind  astfel  pentru  un 
timp  şi  zi  de  aducere  aminte  a  sărbărilor  împreunate  cu  sfinţirea 
bisericei. 

în  biserica  noastră  orientală  şi  special  în  biserica  Românilor, 
sărbătoarea  schimbării  la  faţă  este  dintre  cele  mai  însemnate.  Ea 
este  sărbătoare  cu  priveghiere  şi  cu  octava  până  la  13  August. 
Binecuvântarea  strugurilor  se  întâmplă  şi  astăzi,  ba  se  vede  că 
este  de  un  dat  foarte  vechiu,  de  oarece  relativ  la  obiceiul  de 
binecuvântare,  la  modul  de  întrebuinţare  şi  la  însemnătatea  sa 
simbolică,  Sinod-trulan  în  canon  28  s’a  aflat  îndemnat  să  legiuiască 
următoarele:  Fiindcă  ne-am  încredinţat,  că  în  osebite  biserici 
aducându-se  pentru  altar  struguri  după  oarecare  obicei,  liturghi- 
setorul  altarului  le  împreună  acestea  cu  sacrificiul  cel  fără  de 
sânge  şi  aşa  împart  poporului,  am  judecat  cu  toţii,  că  aceasta 
să  nu  se  mai  facă,  ci  poporului  să  se  dee  singur  numai  cumine¬ 
cătura  spre  vieaţa  de  veci  şi  iertarea  păcatelor;  iar  aducerea 
strugurilor  să  se  considere  ca  pârgă,  şi  binecuvântându  se  de 
cătră  preot  să  se  dee  din  dânşii  numai  celorce  vor  cere  spre 
gustare  şi  mulţumită. 

Ca  credinţe  poporane  legate  de  aceasta  sărbătoare  însemnăm: 
moşii  ce  se  fac;  pe  cine-1  doare  capul  la  schimbarea  la  faţă, 
acela  anul  întreg  sufere  de  aceasta  durere.  Atunci  se  începe  du¬ 
cerea  stâncilor.  Praznicul  ca  atare  e  luat  în  multe  familii  ca 
patron  al  căsii. 

Dăm  şi  o  cuvântare  asupra  acestei  sărbători  luată  din  scrierile 
s.  Ioan  Gură  de  aur  şi  prezentată  în  formă  de  omilie,  fiindcă 
este  explicarea  omiletică  a  textului  din  evangelie,  ce  se  ceteşte 
în  această  zi  Ia  liturgie.  O.  Pletosu. 

CHESTIA  UNIRII  BISERICILOR. 

Răspuns  la  o  broşură. 

II. 

Principiile  ce  le-am  fixat  în  cele  precedente,  în  conformitate 
cu  norma  de  credinţă  a  ortodoxiei,  ne  servesc  ca  criterii  sigure 
pentru  a  judeca  valoarea  ori-cărui  proiect  de  reunire  a  bisericilor 
creştine.  A  fost  necesar  să  stabilim  dela  început  baza  principiară 
într’o  chestie  atât  de  importantă,  ca  să  avem  o  clară  orientare 
în  cele  ce  vor  urma.  Trecem  deci  la  obiectul  propriu  al  expu¬ 
nerilor  noastre. 

Cetitorii  îşi  vor  aduce  aminte,  că  în  luna  Februarie  din 
anul  trecut  s’au  ţinut  în  Rorna  mari  serbări,  din  incidentul  îm¬ 
plinirii  alor  XV  veacuri  dela  moartea  sf.  loan  Gură  de  aur.  La 
acele  serbări  participaseră  şi  reprezentanţi  de  ai  creştinilor  orien¬ 
tali  uniţi  cu  Roma,  având  în  fruntea  lor  pe  patriarhul  melchit 
cu  titlul  de  Antiohia  şi  cu  reşedinţa  în  Damasc  —  Ciril  al  VllI-lea. 
Papa  Piu  al  X-lea  profită  de  ocazie  şi  adresă  acelor  conver¬ 
tiţi  ai  scaunului  papal  o  foarte  frumoasă  alocuţiune,  care  avea  să 
descopere  «dragostea  de  mamă»  ce  Roma  o  poartă  Orientului, 
iar  la  sfârşitul  cuvântărei,  papa  le  încredinţa  misiunea,  ca  întor- 
cându-se  în  patriile  lor,  să  se  facă  interpreţi  ai  acelei  «dragoste 
speciale,  precum  şi  ai  dorinţei,  ca  prin  mijlocirile  întru  tot  lău¬ 
datului  sfânt  «să  se  restaureze  în  bisericile  orientale  statul  celor 
dintâi  veacuri  creştine ».  Aceasta  s’ar  putea  întâmpla  —  după  pă¬ 
rerea  papei  —  dacă  bisericile  orientale  «s’ar  întoarce  în  unicul 
staul  al  lui  Christos  (biserica  papală)  şi  ar  recunoaşte  pe  unicul 
păstor  (papa)  al  întregei  biserici»? 

Amintind  de  această  alocuţiune,  scopul  nostru  nu  e  să  ne 
ocupăm  de  multele  inexactităţi  istorice,  ce  ea  Ie  conţine,  nici  de 
erorile,  în  cari  trăieşte  papa  cu  privire  la  «statul  celor  dintâi  vea¬ 
curi  creştine»,  când  episcopii  Romei  nu  îndrăzneau  a  se  consi¬ 
dera  pe  sine  ca  « unicii  păstori  ai  întregei  biserici».2  Ceice  voesc 

’  întreaga  alocuţiunea  papei  e  publicată  în  trad.  rom.  în  «Unirea»  a.  1908  Nr.  8. 

s  Ca  dovadă  nu  ne  vom  provoca  la  vre-un  papă  mai  vechiu,  ci  vom  aduce  cu¬ 
vintele  unuia  dintre  cei  mai  lăudaţi  episcopi  ce  i-a  avut  Roma:  sf.  Grigore  Dialogul 
(f  604),  cu  care  se  încheie  şirul  părinţilor  bisericeşti  din  Occident.  Acest  papă,  de 
altcum  un  zelos  apărător  al  întâietăţii  scaunului  papal,  protestând  într’o  scrisoare  adre¬ 
sată  împăratului  Mauriţiu  în  contra  titlului  patriarh  e.iimmi -»  ce  şi-l  luase  unii  patri¬ 
arhi  din  Constantinopol,  zice,  că  «premerge  iui  AntkhrisD  ceice  îşi  atribne  acel  titlu, 
căci  «ceice  doreşte  a  fi  numit  unicul  sacerdote,  se  înalţă  mai  presus  de  ceialalţi  sa¬ 
cerdoţi >  şi  cade  prin  aceasta  în  păcatul  trufiei  lui  Anticnrist,  care  a  voit  să  se  înalţe 
mai  presus  de  toţi  oamenii.  Iată  cuvintele  sf.  Grigore:  «Ego  autem  fidenter  dico,  cpria, 
quisqnis  se  universatan  sacerdotem  vocat  vel  vocari  desiderat,  in  elatione  sua  Antichri- 
stuni  praecurrit,  quia  superbiendo  se  ceteris  praeponit,  nec  dispari  superbia  ad  er- 

să  afle  răspuns  la  cuvântarea  papei,  să  cetească  articolul  obiectiv 
al  părintelui  arhim.  Iuliu  Scriban,  publicat  în  Nrii  2  şi  3  din  anul 
trecut  ai  acestei  reviste.  Noi  de  astădată  ne  vom  ocupa  numai 
de  o  mică  epistolie  greşită,  care  a  luat  îndemn  dela  alocuţiunea 
papei  şi  ni  se  adresează  în  special  nouă. 

Nu  ştim  cât  de  impresionaţi  vor  fi  rămas  creştinii  din  Orient, 
când  patriarhul  Ciril  le  va  fi  tălmăcit  expresiunea  dragostei  pa¬ 
pale;  nu  cunoaştem  nici  isprăvurile  patriarhului  pentru  a  «restaura 
după  concepţiile  papei,  în  bisericile  orientale,  statul  celor  dintâi 
veacuri  creştine»,  —  dar  chiar  dacă  acel  sol  trimis  spre  Răsărit 
nu  va  fi  obţinut  rezultate,  totuş  va  fi  având  papa  o  deosebită  sa¬ 
tisfacţie,  că  alocuţiunea  sa  n’a  răsunat  în  pustiu,  ci  a  pornit  la 
propoveduire  în  sensul  ei  pe  unii  fii  ai  bisericei  române  unite. 
Mai  ales  dela  amintita  alocuţie  încoace,  de  repeţite-ori  ni  s’a  dat 
să  cetim  în  «Unirea»  dela  Blaj,  ba  câte  odată  şi  în  alte  ziare,1 
articole,  cari  preconizau  ideea,  că  biserica  ortodoxă,  în  special 
cea  ortodoxă  română,  numai  unindu-se  cu  biserica  papală  s’ar 
putea  ridica  la  lumina  unei  vieţi  creştineşti  şi  ar  afla  mântuire 
de  relele,  cari  o  slăbesc  astăzi.  A  apărut  şi  o  broşură  întitulată; 
« Chestia  unirii  bisericilor »  de  Virgil  Pop,  publicată  în  Timi¬ 
şoara,  1908  teu  permisiunea  Preaveneralului  Ordina  rial  episcopesc 
din  Lugoş »,  care  vrea  să  ne  înlesnească  noauă  «neuniţilor >  tre¬ 
cerea  sub  mântuitoarea  ascultare  a  scaunului  papal.  Ba  propa- 

rorem  duciiur,  quia,  sicut  perversus  iile  Deus  (Antichrist)  videri  vuit  super  omnes  ho- 
mines,  ita,  quisquis  iste  est,  qui  solus  sacerdos  appelari  appetit,  super  reliquos  sacer- 
dotes ».  (Grigorii  1  papae  registrum  epistolarum.  T.  1.  edat  de  P.  Ewald  şi  L.  M.  Hart- 
mann  în :  Monumenta  Oevmaniae  historica.  Berlin,  1891,  Vezi  cartea  Vil,  epistola  30, 
pag.  478).  Se  poate  rosti  o  mai  aspră  osândă,  decât  a  acestui  papă,  asupra  rătăcirilor 
papismului  ,de  azi,  după  cum  au  fost  dogmatizate  la  sinodul  vatican  din  a.  1870,  care 
mimai  pe  papa  îl  recunoaşte  de  unicul  păstor  proprio,  în  care  este  concentrată  toată 
puterea  episcopală  în  biserică,  pe  când  pe  ceialalţi  episcopi  îi  consideră  mimai  ca  vi¬ 
cari  ai  papei,  în  a  cărui  nume  şi  după  a  cărui  voinţă  au  ei  să  funcţioneze?!  Cât  de 
departe  era  sf.  Grigore  a  se  considera  pe  sine  de  «unicul  păstor  al  întregei  biserici"'  se 
vede  şi  din  faptul,  că  pe  Ioan  Postelnicul,  patriarh  al  Constantinonolei,  îl  numeşte 
«co/rsacerdos  tnens.'  (op.  cit.  Cartea  V,  epistola  37,  pag.  320),  iar  într’o  scrisoare  adre¬ 
sată  lui  Eologhie,  patriarh  de  Alexandria,  şi  lui  Anastasie,  patriarhul  Antiohîei,  zice,  că 
celce  se  numeşte  pe  sine  patriarh  universala  ridică  eeloralalţi  titlul  de  patriarh:  Sed 
nitllos  umquam  decessorum  incorum  hoc  tam  proţano  vocabido  uti  consensit,  quia  vi- 
delicet,  si  anus  patriarha  universalis  dicitur,  patriarcharum  nomen  reteris  derogatur  (op, 
cit.  Cartea  V,  epistola  41,  pag.  332).  Din  aceste  cuvinte  şi  din  alte  eniinciaţiuni  ale  sf. 
Grigore  este  evident,  că  el  se  considera  ca  un  patriarh  egal  cu.  ceialalţi  patriarhi.  în¬ 
tâietatea  şederii,  ce  e  drept,  îi  era  recunoscută  pe  atunci  —  din  drept  bisericesc  —  pa¬ 
triarhului  din  Roma,  dar  nici  chiar  un  Grigore  cel  Mare  n’a  avut  cutezanţa  să-şi  trtribue 
o  suveranitate  universală  asupra  întregei  biserici,  şi  încă  din  drept  divin.  El  se  temea 
mai  vârtos  să  nu  îi  treacă  pe  dinainte  patriarhul  de  Constantinopol,  a  cărui  autoritate 
se  afla  în  continuă  creştere.  Celce  cunoaşte  cât  de  puţin  «statul  celor  dintâi  veacuri  cre¬ 
ştine»  trebue  să  respingă  sistemul  papismului  modern,’  ca  unul  care  este  osândit  chiar 
de  papii  vechimei.  Cetind  decretele  sinodului  vatican  şi  epistolele  papei  Grigorie  Dia¬ 
logul,  se  constată  o  isbitoare  contrazicere,  care  s’a  putut  ivi  numai  prin  o  deviare  a 
papismului  dela  «statul  celor  dintâi  veacuri  creştine).  Referitor  la  această  chestiune 
atrag  atenţiunea  cetitorilor  asupra  scrierii:  «La  Papante  moderne,  condamnee  par  le 
pape  s.  Grigoire  le  Grand».  Rar  l’abbe  Guettee.  Paris,  1861. 

1  Vezi  un  articol  în  «Gazeta  de  Duminecă;)  Nr.  9  a.  1908  reprodus  din  «Progresul--. 


ganda  aceasta  pare  a  trece  şi  pe  terenul  practic,  căci  nu  de  mult 
ceteam  prin  ziare,  că  la  Bucureşti  s’a  proiectat  clădirea  unei  bi¬ 
serici  pe  seama  Românilor  uniţi  cu  Roma. 

In  principiu  nu  sunt  contrar  al  discuţiilor  confesionale.  Dim¬ 
potrivă:  susţin,  că  asemenea  discuţii  trebue  să  se  poarte  între 
singuraticele  confesiuni  cu  toată  seriositatea  şi  iubirea  de  adevăr. 
Căci  ameninţându-se  numai  din  depărtare  de  sigur  ele  nu  pro¬ 
movează  opera  unirii,  ci  spre  acest  scop  se  cere  ca  să  între-’n 
vorbă  unele  cu  altele,  spre  a-şi  da  împrumutat  clarificările  nece¬ 
sare  asupra  punctelor  de  divergenţă.  Afară  de  aceasta,  confesiu¬ 
nile  nu-i  permis  să-şi  considere  credinţa  ca  un  capital  mort,  pe 
care  vrând  să  şi-l  asigure,  l-ar  ascunde  fiecare  în  sanctuarul  său. 
O  asemenea  procedură  ar  însemna  aproape  o  tradare  a  adevă¬ 
rului  şi  s’ar  asemăna  cu  purtarea  slugii  celei  leneşe  din  evan¬ 
ghelie,  care  a  îngropat  în  pământ  talantul  primit  dela  stăpânul 
său.  Unde  trăieşte  o  puternică  credinţă  religioasă,  acolo  trebue 
să  existe  şi  curajul  de  a  o  mărturisi  şi  propoveduî.  E  o  dato- 
rinţă  a  iubirii  creştineşti,  ca  celce  se  simte  în  posesiunea  adevă¬ 
rului  mântuitor,  să-l  descopere  şi  altora,  să-l  aducă  la  triumf  în 
credinţa  şi  vieaţa  tuturor  fraţilor  săi!  De  aceea,  fiecare  confe¬ 
siune,  întru  cât  se  simte  a  fi  depozitara  vie  şi  convinsă  a  harului 
şi  a  adevărului  religios,  trebue  să-şi  trimeatâ  pe  arena  publici¬ 
tăţii  mărturisitorii,  cari  să  o  dovedească  ca  ceeace  se  pretinde  a 
fi.  Se  înţelege,  că  pe  acest  teren  ar  trebui  să  aibă  valoare  numai 
mijloacele  convingerii  reale,  numai  armele  spirituale  ale  adevă¬ 
rului  şi  dreptăţii,  cari  singure  sunt  în  stare  să  obţină  rezultate 
într’adevăr  îmbucurătoare.  Prin  un  proselitism  necinstit,  purtat  cu 
apucăturile  tacticei  şi  înţelepciunei  profane,  ce  e  drept,  se  pot 
câştiga  uneori  cifre,  chiar  cifre  mari,  dar  pe  terenul  vieţii  reli¬ 
gioase  câştigul  nu  se  calculează  în  cifre,  ci  se  preţueşte  în  va¬ 
lori  morale:  în  convingeri  puternice,  în  suflete  dornice  de  mân¬ 
tuire,  în  caractere  creştine,  în  oameni  întregi!  Iar  toate  acestea 
se  pot  câştiga  numai  prin  un  apostol  desinteresat  al  adevărului 
şi  al  iubirii,  urmând  îndemnului:  <  până  Ia  moarte  te  luptă  pentru 
adevăr,  şi  Domnul  Dumnezeu  se  va  lupta  pentru  tine»  (Sirah  4, 
32).  Toţi  reprezentanţii  confesiunilor,  conştii  de  însemnătatea 
cauzei  ce  o  susţin,  sunt  datori  să  dea  şi  celor  din  afară  dovada 
vădită,  că  poartă  întrolaltă  o  luptă  sfântă  pusă  excluziv  în  slujba 
adevărului  şi  în  interesul  perfecţionării  spirituale- morale  a  oame¬ 
nilor.  Celce  nu  simţeşte  în  sine  puterea  de  a  produce  aceasta 
dovadă,  acela  pună  jos  condeiul  şi  părăsească  terenul  de  luptă, 
căci  altcum  dă  scandelă,  în  loc  să  edifice ! 

Din  acest  punct  de  vedere  judec  şi  propaganda  începută  în 
sensul  alocuţiei  papale,  de  care  am  amintit  mai  sus.  Până  acum 
nu  m’am  ocupat  de  ea,  fiindcă  nu  i-am  dat  nici  o  importanţă, 
ba  credeam  chiar,  că  ceice  o  susţin  vor  reveni  în  urma  unor 
studii  mai  temeinice,  asupra  erorilor  ce  le  debitaseră.  Dar  m’am 
înşelat  cu  atât  mai  mult,  cu  cât  s’au  aflat  şi  alţii,  cari  prin  dări 
de  seamă  favorabile  au  aprobat  acele  erori.  Autorul  broşurii: 
«Chestia  unirii  bisericilor»,  deşi  i-s’a  dat  îndemn  de  îndreptare  prin 
un  articol  din  «Biserica  şi  Şcoala»  (Nr.  16),  continuă  a-şi  susţinea 
părerile,  şi  încă  cu  puţină  modestie.  Voind  cu  ori-ce  preţ  să  i-se 
dea  atenţiune,  într’un  articol  publicat  în  «Universul»  (Nr.  21)  «în 
numele  cinstei  teologiei  ortodoxe  aşteaptă  să  se  facă  o  critică 
temeinică  broşurei  sale».  Întreb  şi  eu  cu  confratele  dela  «Biserica 
şi  Şcoala»:  «cine  îndeamnă,  cine  îndrumează  tinerimea  noastră 
spre  astfel  de  muncă»  şi  —  spre  astfel  de  purtare?  Vina  o  poartă 
îndrumătorii.  De  aceea,  nu  pentruca  să  polemizez  cu  un  tinăr 
nepregătit  de  a  trata  o  chestiune,  ca  şi  care  ş’a  ales-o,  ci  ca  să 
arăt  ce  îndrumări  primeşte  tinerimea  română  unită  în  şcoaiele 
teologice  străine  şi  ce  este  în  stare  să  aprobe  un  «  Venerat  ordi- 
nariat  episcopesc »  român  din  Lugoj,  când  e  vorba  de  biserica 
ortodoxă,  —  m’am  decis  să  mă  ocup  de  broşura  din  chestie. 

Ce  conţine  aceea  broşură? 

începe  prin  un  citat  al  fostului  consilier  de  stat  rusesc 
Muravijew:  «O  de  s’ar  apuca  ambele  biserici  —  în  aşteptarea 
zilei  atât  de  fierbinte  dorite  a  reuniunei,  lăpădându-se  de  toate 
prejudiţiile  şi  întărindu-şi  inimile  întru  iubire  —  de  studiarea  se¬ 
rioasă  şi  temeinică  a  acelor  chestiuni  teologice,  prin  a  căror 
rezolvare  s’ar  putea  restaura  unitatea  de  odinioară  a  bisericei 
universale».  Pentru  înţelegerea  intenţiilor  lui  Muravijew,  eu  voiu 
complecta  citatul  prin  următoarea  frază,  care  lipseşte  în  broşură: 
«Căci  pe  cât  de  temeinic  este  instruit  clerul  Occidentului  în 
toate  chestiunile  bisericei  sale,  pe  atât  de  cu  desăvârşire  neştiutor 
este  el  în  tot  ce  se  refereşte  la  Orient».'  Afirmaţia  aceasta,  pe 
care  au  mai  făcut-o  şi  alţi  scriitori,  se  va  adeveri  şi  în  cele  ur¬ 
mătoare. 

Fără  să  pătrundă  complexitatea  problemei  autorul  broşurei 
pune  chestia  unirii  bisericilor  în  mod  unilateral  pe  teren  dog¬ 
matic,  şi  reducându-o  la  acceptarea  alor  trei  puncte  doctrinale: 
primatul  papal ,  purgatorul  şi  filioque,  constată,  că  nici  una  dintre 
aceste  învăţături  «nu  se  poate  considera  ca  piedecă  a  unirii  bi¬ 
sericilor»,  deoarece  «vechia  biserică  orientală  şi  părinţii  ei» 
totdeauna  le-ar  fi  recunoscut.  După  această  descoperire,  tinărul 

1  Question  religieuse  d’Orient  et  d’Occident.  Moscoti  1856,  p.  99. 

nostru  autor  pare  a  aştepta  cu  deplină  încredere,  ca  cele  două 
biserici:  ortodoxă  şi  apuseană,  să-şi  sară  la  gât  una  alteia  şi  să 
se  îmbrăţişeze  întocmai  ca  două  prietine  vechi,  cari  nu  s’au  văzut 
de  mult.  Îmi  aduc  aminte,  că  îndată  dupăce-şi  publicase  broşura, 
făcea  în  «Unirea»  propunere  concretă  să  se  ţină  sinoade  la  Sibiiu 
şi  la  Blaj,  ca  să  iscălească  actele  unirii !  O  naivitate  de  acest  fel 
mai  cetisem  ia  principele  rus  Gagarin,  care  s’a  făcut  iezuit  şi 
apoi  a  scris  spre  informaţia  Apusului,  că  cei  culţi  dintre  Ruşi 
cu  bucurie  ar  primi  unirea  cu  Roma,  dacă  ii-s’ar  garanta  păs¬ 
trarea  intactă  a  ritului  oriental,  căci  celelalte  diferenţe:  filioque 
şi  primatul,  sunt  numai  aparenţe  şi  «primindu-le  Grecii  n’ar  crede 
nimic  nou,  ci  mimai  cu  ceva  mai  mult  decât  până  atunci ». 1 

Dar,  dacă  teza  este  fals  pusă,  argumentele,  cari  ar  avea  să 
fie  liotărîtoare,  sunt  sub  toată  critica.  Se  rup  texte  singuratice 
din  scrierile  părinţilor  şi  a  diferiţilor  scriitori  bisericeşti,  din  căr¬ 
ţile  rituale  ale  bisericei  ortodoxe  şi  din  actele  unor  sinoade,  se 
scot  din  legătura  vorbei  în  care  stau  acolo,  spre  a  li-se  da  un 
înţeles  contrar.  întrucât  «dovezile»  nu  se  basează  pe  asemenea 
interpretări  tendenţioase ,  recurg,  ceeace  e  şi  mai  condamnabil,  la 
texte  falsificate  şi  recunoscute  ca  atari  chiar  din  partea  scriito¬ 
rilor  mai  de  seamă  ai  bisericei  apusene.  Tinărul  nostru  autor, 
nefiind  introdus  în  studiul  anevoios  al  literaturii  vechi  bisericeşti, 
şi-a  luat  povăţuitori  de  rea  credinţă,  culegându-şi  citatele  din 
diferite  scrieri  ultratendenţioase  ale  teologiei  papiste.  Astfel  a 
căzut  jertfă  acelei  scoale  detestabile,  veche  de  veacuri  în  biserica 
apuseană,  care  prinde  mereu  rădăcini  şi  între  fraţii  uniţi  cu  Roma, 
şi  care  şcoală  nu  cruţă  nici  un  mijloc  pentru  a  discredita  deo¬ 
parte  doctrina  bisericei  ortodoxe,  iar  de  altă  parte  pe  oamenii 
mari  ai  acestei  biserici !  Nimenea  dintre  Români  n’a  osândit  mai 
cu  asprime  aceea  şcoală,  care  pe  baza  unui  şir  lung  de  falsifi¬ 
cate  a  clădit  întreg  sistemul  papismului,  decât  marele  învăţat 
Petru  Maior:2  Noi  nu  identificăm  biserica  apuseană  cu  aceea 
şcoală,  căci  ştim  cât  au  să  sufere  sub  teroarea  ei  chiar  unii 
teologi  apuseni,  încă  dintre  cei  mai  de  valoare,  ca  Schell,  Ehrhard, 
etc. ;  dar  ceeace  regretăm  din  inimă  e,  că  şi  unii  dintre  fraţii 
uniţi,  părăsind  tradiţiile  bune  şi  înţelepte  ale  unui  Samoil  Clain 


1  La  Rtissie  sera— t— elle  catholique?  Paris  1856,  p.  35—39. 

2  în  scrierea :  „Protocanonul  Iui  Petru  Maior",  după  manuscriptul  autograf 
existent  în  Academia  Română,  transcris  şi  publicat  de  C.  Erbiceanu.  Păcat,  că  aceasta 
scriere,  lucrată  pe  baza  unor  studii  temeinice,  vrednice  de  un  mare  învăţat,  este  prea 
puţin  cunoscută  !a  noi.  Cu  argumente  puternice  scoase  din  sf.  Scriptură,  din  scrierile 
părinţilor  bisericeşti  şi  din  istorie,  se  combat  pe  rând  toate  erorile,  prin  cari  se  susţine 
şi  astăzi  sistemul  papismului.  Cetind  aceea  admirabilă  scriere,  ori-cine  se  poate  convinge, 
că  eruditul  ei  autor  a  învăţat  în  centrul  unităţii  catolice  de  tot  altceva,  decât  ase  face 
apărător  al  papalităţii. 

şi  Petru  Maior,  s’au  prins  în  mrejele  acelei  şcoale  şi  s’au  făcut 
ucenici  ai  ei. 

Dintre  cele  trei  chestiuni :  primatul  papal ,  purgatorul  şi 
filioque ,  de  cari  se  ocupă  des  amintita  broşură,  ca  «cea  mai  se¬ 
rioasă»  o  consideră  pe  cea  din  urmă,  adecă  dogma  bisericei 
apusene  despre  purcederea  Duhului  sfânt  şi  dela  Fiul»,  Este 
adevărat,  că  aceasta  a  fost  părerea  celor  mai  mulţi  scriitori  ai 
bisericei  ortodoxe —  până  la  sinodul  vatican  din  anul  1870;  dar 
dela  data  aceasta  încoace,  ca  cea  mai  mare  pedecă  a  unirii 
bisericei  ortodoxe  şi  a  celei  apusene,  se  consideră  îndeobşte  pri¬ 
matul  şi  infalibilitatea  papei.  Şi  cu  drept  cuvânt!  —  căci  dog¬ 
matizarea  infalibilităţii  papei  nu  numai  a  sancţionat  cauza  prin¬ 
cipală  a  desbinării  bisericilor:  primatul  papal,  ci  a  schimbat 
totodată  esenţial  raportul  dintre  bisericile  desbinate  $i  a  rupt 
orice  punte  de  înţelegere  reciprocă  între  ele.  Ca  principiul  fun¬ 
damental  al  doctrinei  bisericii  apusene, 1  dogma  infalibilităţii  papei, 
întru  atâta  a  falşificat  norma  de  credinţă  «regula  fidei »  a  bise¬ 
ricei  vechi  ecumenice,  încât  în  locul  mărturiei  constante  a  bise¬ 
ricei  din  toate  timpurile  şi  locurile,  a  aşezat  arbitrul  unui  singur 
om. a  Ceice  nu  primesc  şi  nu  cred  întocmai  cele  ce  le  decretează 
<ex  eathedra»  în  materie  de  credinţă  şi  morală  (şi  cari  terene 
nu  aparţin,  după  concepţia  creştină,  credinţei  şi  moralei?),  ca 
doctrină  revelată,  acel  om,  aceia,  din  punct  de  vedere  papist, 
sunt  eretici,  pe  cari  îi  ajunge  o  ploaie  de  anateme.  Prin  urmare : 
noi  ortodocşii,  fiindcă  nu  primim  infalibilitatea  papei,  adecă  o 
dogmă  veche  de  30  de  ani,  dela  sinodul  vatican  încoace,  nu 
suntem  numai  «schizmatici»,  ci  suntem  nişte  încăpăţînaţi  «eretici», 
faţă  de  cari  curia  papală  şi  iezuiţii  ar  avea  să  pună  în  aplicare 
toate  consecvenţele,  ce  le  scot  din  conceptul  ereziei.  Intre  astfel 
de  împrejurări,  ceice  cunoaşte  toată  gravitatea  lor,  cu  anevoie 


1  Aşa  numeşte  papa  Piu  al  IX-lca,  într’o  scrisoare  adresată  arhiepiscopului  de 
Milnchen,  dogma  infalibilităţii:  „ipsum  fundamentale  principium  catholieae  fidei  ac 
doctrinae".  Cî.  1.  von  Dollinger’s  Erkliirung  an  den  Erzbischof  von  Miinchen-Freising. 

,J  Fiii  bisericei  apusene  pot  abandona  principiul  vechili:  „quod  semper,  quod 
ubiqnc,  quod  ab  omnibus  creditum  est,  hoc  est  vere  propieque  catholicum",  căci  e 
destul  dacă  zic:  „cred  aceasta  ori  aceea  învăţătură,  fiindcă  papa  cel  infalibil  mi-a  po¬ 
runcit  să  cred  aşa".  Iar  că  papa  este  infalibil)  aceasta  trebue  să  o  creadă  fiecare  fiu 
ascultător  al  acelei  biserici,  —  fiindcă  tot  papa  afirmă  despre  sine,  că  este  infalibil. 
Este  adevărat,  că  episcopii  adunaţi  la  sinodul  vatican  din  1870  au  decretat,  că  papa 
este  infalibil ;  dar  toţi  episcopii  împreună  şi  oricare  sinod  —  fără  papa  —  sunt  supuşi 
putinţei  de  a  rătăci,  infalibilitatea  este  o  prerogativă  exclusivă  a  papei;  mărturia  sa, 
episcopii,  fie  mulţi  sau  puţini,  nu  o  pot  nici  întări,  nici  slăbi.  Prin  urmare :  decretul 
infalibilităţii  papei,  adus  de  sinodul  vatican,  are  numai  într'atâta  putere  şi  autoritate, 
întrucât  l-a  acceptat  papa  şi  l-a  promulgat  ex  eathedra.  Astfel  se  reduce  in  ultima  in¬ 
stanţă  decretul  infalibilităţii  la  mărturia  ce  şi-o  dă  papa  despre  sine.  Din  acest  cerc 
viţios  infalibiliştii  nu  pot  ’eşi,  iar  noi  revocăm  cetitorilor  in  memorie  cuvintele  ce  le-a 
spus  Dascălul  cel  mai  mare  cu  1840  de  ani  înainte  de  sinodul  vatican:  „De  mărturi¬ 
sesc  eu  de  mine,  mărturia  mea  nu  este  adevărată"  (loan  5,  31). 

mai  poate  spera  o  apropiată  reunire  între  biserica  ortodoxă  şi 
cea  apuseană.  Dogma  infalibiJităţiî  papei,  care  —  să  sperăm  — 
este  cea  din  urmă  etapă  a  evoluţiei  papismului,  s’a  ridicat  între 
cele  două  biserici  ca  un  zid  chinezesc,  la  care  mult  va  trebui 
să  roadă  dintele  timpului,  până  ce-1  va  face  să  dispară.  Pe  câtă 
vreme  biserica  apuseană  îl  va  susţinea,  de  o  reunire  cu  cea  orto¬ 
doxă  —  nu  poate  fi  vorba.  Numai  un  naiv,  care  stă  cu  judecata 
la  suprafaţa  chestiunilor,  se  poate  legăna  în  speranţe  mai  favorabile. 

Aici  este  a  se  căuta  răspunsul  ia  întrebarea:  « unde  întârzie 
unirea  bisericilor?  Din  judecata  ce  şi-o  face  autorul  broşurei  din 
chestie  asupra  acestei  întrebări,  adevărul  iese  foarte  neîndreptăţit. 
«Patimi  omeneşti»,  alimentate  de  biserica  ortodoxă,  —  iată  cauza 
desbinării!  Noi  nu  negăm:  vor  fi  fost  în  biserica  ortodoxă  oameni 
cu  patimi 1  dar  acestea  nu  pot  explica,  decât  nişte  lupte  trecătoare. 
Pentru  un  fenomen  istoric  atât  de  complex  şi  atât  de  durabil, 
ca  schizma  între  cele  două  biserici,  trebue  să  căutăm  o  cauză  co¬ 
respunzătoare,  dacă  voim  să-I  explicăm  după  principiul  logicei 
sănătoase,  că  ori-ce  efect  trebue  să  aibă  o  cauză  suficientă.  Aceasta 
cauză  suficientă  pentru  regretabila  desbinare  a  bisericilor,  noi  nu 
o  putem  afla  în  altceva,  decât  în  încercările  papilor  de  a  im¬ 
pune  bisericei  universale  un  sistem  contra  fiinţei  şi  spiritului 
creştinismului ,  contrar  aşezămintelor  şt  organisaţiunei  bise¬ 
ricei  lui  Christos!  Astfel  privind  chestiunea,  înţelegem  apoi  pe 
deplin:  de  ce  a  fost  în  stare  biserica  ortodoxă  să  opună  o  rezi¬ 
stenţă  atât  de  îndărătnicită  acelui  sistem.  A  fost  o  luptă  sfântă 
purtată  «în  numele  cinstei  teologiei  ortodoxe»,  în  numele  adevă¬ 
rului  creştin  şi-a  organizaţiunei,  pe  care  biserica  a  primit-o  dela 
Christos  şi  dela  Apostoli,  spre  a  o  păstra  nealterată  până  la  sfâr¬ 
şitul  tuturor  veacurilor! 

Sfârşitul  broşurei  din  vorbă  îl  formează  câteva  citate  ten¬ 
denţioase  despre  posibilitatea  şi  foloasele  unirii,  îndeosebi  a  unirii 
Românilor,  cu  biserica  papală,  iar  ca  adnex  se  formulează,  cu 
acelaş  scop,  un  şir  de  nouă  întrebări  adresate  «neuniţilor»  de 
rusul  Vladimir  Soloviev,  despre  care  autorul  broşurei  a  uitat  să 
spună,  că  a  trecut  la  biserica  apuseană  şi  s’a  făcut  «mai  papistaş 
decât  papa»  2. 


1  Teologilor  bisericei  apusene  nu  le  este  permis  să  înveţe  sau  să  scrie  că  -patimile 
omeneşti  ale  papilor  au  produs  desbinarea  între  biserici,  căci  dacă  ar  face-o  aceasta, 
cad  sub  anatema  papei  Piu  al  lX-lea,  care  în  vestita  enciclică  cu  Syllabus-ul  ei  din 
1864  condamnă  şi  următoarea  propoziţie:  Divisioni  Ecclesiae  în  orientalem  atquae 
occidentalem  Romanoi'um  Pontificum  a’rbitria  contuleruiit»  (§  38).  Un  istoric  apusean, 
care  pe  bază  de  documente,  de  cari  sunt  multe,  începând  cu  veacul  al  XI  până  într’al 
XVI, —  ar  îndrăzni  să  susţină  acea  teză,  ar  trece  de  eretic.  Aşa  se  face  istoria  —  după 
vederile  papei  1 

‘  Aceasta  vetâcere  e  în  stare  să  producă  impresia,  că  Soloviev  ar  fi  un  ortodox, 
care  face  propagandă  pentru  unirea  cu  biserica  papistă.  Confratele  dela  -Biserica  şi 
Şcoala-,  (Nr.  16)  pare  a  fi  fost  sedus  a  crede  aceasta. 

îmi  rămâne  acum  îndatorirea  să  examinez  «argumentele», 
prin  cari  autorul  broşurei  vrea  să  probeze,  că  vechea  biserică 
orientală  şi  părinţii  ei  totdeauna  au  recunoscut  primatul  papal, 
purgatorul  şi  filioque.  Pentru  a  scurta  o  lucrare  ingrată  de  a 
restabili  texte  şi  a  dovedi  falsificate,  deocamdată  mă  voiu  ocupa 
numai  de  «argumentele»  aduse  în  favorul  primatului  şi  a  lui 
filioque,  ca  cele  mai  grave  puncte  de  divergenţe  între  biserica 
ortodoxă  şi  cea  apuseană.  Dacă  va  fi  de  trebuinţă  voiu  reveni 
ulterior  şi  asupra  chestiei  purgatorului,  în  privinţa  căreia  deose¬ 
birile  ar  fi  mai  uşor  de  aplanat,  cu  atât  mai  vârtos,  că  papa  şi 
teologii  săi,  pe  timpul  sinodului  dela  Florenţa,  făcuseră  multe 
concesiuni. 1  Adaug  şi  aceea,  că  şi  asupra  chestiei  primatului 
papal  şi  a  Iui  filioque  mă  voiu  extinde  numai  întrucât  va  fi  de 
lipsă  să  arăt  valoarea  «argumentelor»  broşurei,  iar  nu  ca  să  dau 
o  combatere  sistematică  a  acelor  învăţături.  La  sfârşit  voiu  scoate 
şi  unele  concluziuni  generale. 

111. 

Cu  privire  la  primatul  jurisdicţional  al  papei  susţin  teza, 
că  vechea  biserică  a  Răsăritului  şi  părinţii  ei  nu  l-au  recunoscut 
niciodată;  tot  asemenea  nu  l-a  recunoscut  nici  vechea  biserică  a 
Apusului  timp  de  câteva  veacuri.  Prin  urmare:  primatul  jurisdic¬ 
ţional  al  episcopilor  din  Roma  nu  este  o  instituţie  din  drept  divin, 
ci  este  o  instituţie,  care  s’a  ivit  în  decursul  desvoltării  bisericeşti, 
ca  o  deviere  dela  organizaţia  şi  aşezămintele  bisericei  vechi. 
Ceice  afirmă  contrarul,  nu  pot  produce,  decât  nişte  dovezi  vred¬ 
nice  de  o  teză  falşă.  Despre  aceasta  ne  vom  convinge  exami¬ 
nând  citatele,  la  cari  se  provoacă  autorul  broşurei  de  sub  între¬ 
bare.  Citate  directe  din  sf.  Scriptură  nu  aduce,  ci  numai  câteva 
din  părinţii  bisericei  orientale  şi  din  diferiţi  scriitori  vechi  şi  noi. 
Le  vom  considera  pe  rând : 

1.  Sf.  Ioati  Gură  de  aur  ar  fi  recunoscând  primatul  papal, 
fiindcă  —  pe  Petru  îl  numeşte  «principele  apostolilor,  cel  dintâi 
în  biserică»,*  «pe  care  l-a  pus  (Domnul)  mai  mare  peste  lumea 
întreagă...  sub  al  cărui  arbitriu  şi  putere  a  supus  toate».3 

Dar  ce  rezultă  de  aici  ?  Rezultă  doar’  că,  deoarece  acest  sf. 
părinte  aduce  apostolului  Petru  laudele  de  mai  sus:  i-ar  fi  recu¬ 
noscut  papei  un  primat  jurisdicţional  asupra  întregei  biserici? 

1  Vezi  scrierea:  «Ueber  die  Wiedervereinignng  der  Christlicherv  Kirchen*  de  I. 
von  Dollinger.  Nordiingen  1888,  pag.  45. 

-  «Apostolormn  princeps,  in  Ecclesia  primus-  De  eleinosyna  homilia  III,  citat 
după  Migne ;  cu  întrebuinţez  ediţia  lui  Montfaueon,  în  care  omilia  aceasta  poartă  titlu! 
■  De  poenitentio»  111. 

8  squem  toti  orbi  terrarum  praefecit,  Petrum  .  . .  cnius  arbitrio  et  pofestati  cuncta 
permisit»,  in  s.  Ignatium  martyrem. 

Pentru  autorul  broşurei  aceasta  ar  fi  logica  citatului ;  dar  pentru 
a  face  aceea  concluziune  lipseşte  premisa,  că :  având  Petru  un 
asemenea  primat,  l-ar  fi  lăsat  de  moştenire  episcopului  din  Roma. 
Sf.  Ioan  Gură  de  aur  nu  recunoaşte  însă  nici  apostolului  Petru, 
nici  episcopului  din  Roma,  dreptul  la  un  primat  jurisdicţional 
asupra  bisericei.  Voiu  dovedi  aceasta  şi  într’un  articol  deosebit, 
fiindcă  cu  ocazia  împlinirii  alor  1500  de  ani  dela  moartea  ace¬ 
stui  sf.  părinte,  s’a  făcut  mare  abuz  de  cuvintele  lui. 

Autorul  broşurei,  mai  având  puţină  răbdare  la  cetit,  putea 
înţelege  uşor:  de  ce  numeşte  sf.  Ioan  pe  apostolul  Petru  ^prin¬ 
cipele  (în  greceşte:  >)  xoQVfft)  r<~> v  ârroaidicor  =  corifeul)  aposto¬ 
lilor,  cel  dintâi  în  biserică»,  căci  câteva  şire  mai  Ia  vale,  în  aceiaş 
omilie,  se  explică  însuş,  zicând  despre  sf.  Petru,  că  este  «marele 
apostol,  cel  dintâi  dintre  învăţăcei,  cel  dintâi  chemat  şi  cel  dintâi 
ascultător ».1 *  Aici  e  vorba  de  întâietatea  chemării  şi  a  ascultării, 
iar  nici  decum  de  vre-o  întâietate  jurisdicţională».  « Cei  dintâi 
între  apostoli-  numeşte  sf.  Ioan  Gură  de  aur  şi  pe  lacob  şi  Ioan;8 
precum  şi  titlul  de  « principe »  sau  «corifei.  îl  dă  şi  altora  dintre 
apostoli. 3 4 5 6 *  De  asemenea  zice  şi  despre  apostolul  Ioan,  în  rând  cu 
Petru,  că  aveau  să  primească  epiiropia  lamei  întregi  iar  despre 
sf.  Pavel  afirmă,  că  «i-s’a  încredinţat  toată  lumea  şi  sub  purtarea 
de  grijă  a  Iui  se  aflau  toate  bisericile  de  sub  soare»  f  şi  într’alt 
loc  zice:  «de  multeori  şi  îngerilor  li  s’au  încredinţat  diferite  po¬ 
poare,  dar  nici  unul  dintre  dânşii  n’a  cârmuit  poporul  ce  i-s’a 
încredinţat,  precum  a  cârmuit  Pavel  lumea  întreagă ....  Arhan- 
gelului  Mihail  i-s’a  încredinţat  poporul  jidovesc,  lui  Pavel  însă 
i-s’a  încredinţat  pământul  şi  marea,  părţile  locuite  şi  nelocuite».8 
Istoricul  Eusebiu  din  Cesarea  Palestinei,  citând  pe  Hegesipp, 
zice  despre  lacob,  fratele  Domnului,  că:  «a  primit  biserica  îm- 


1  Citez  în  traducere  latină  ca  să  se  vadă  identitatea  cuvintelor;  cApostoIum  măg¬ 
ulim,  primum  discipulorum,  primum  vocatum,  et  primam  obedientem Ed.  Mantfaucon, 
Tom.  II,  pag,  300. 

-  In  cap.  I  eoisl.  ad  Cialat.  zice:  <.Nam  Petrus,  lacobus  ac  Ioanncs .  . .  cum  essent 
inter  apostolos  primae  dignitatis  (irs  textul  original:  oi  .7  piu  roi  Tior  ctzoiiro/ojr)» 
Montf.  Tom.  X,  pag.  658. 

-  In  Matthaeum  horn.  XXXII;  Marcus  vero  secundum  dignitatem  posuit  illos: 
etenim  post  duo.s  coryphaeos  (grec.  ,i/sr«  3p.  rotic  i)i io  y.noi»/  a/ovŞ),  Andream  nu¬ 
merar».  Montt.  Tom.  VII  pug.  368. 

4  In  Ioannem  horn.  LXXXVI11:  Quia  enim  orbis  terrarum  curam  (grec.  n)i> 
e,T/ rpo.7/;;)  suscepturi  erant-  ...  Montf.  Tom.  VIII  pag.  528. 

5  De  elemosyna:  iile  (Paulus)  cui  totus  orbis  ereditus  et  cui  curae  erant  otnnes 
sub  sole  Ecclesiae» . . .  Montt  Tom.  III.  pag.  256. 

6  De  laudibus  s.  Pauli  horn.  II:  -Et  Angelis  quidem  saepe  diversanmi  gentiu tn 

cura  commissa  est,  sed  nullus  illoriim  ita  creditum  sibi  populam  gubernavit,  ut  Paulus 
universum  gubernavit  orbem...  Michaeli  gens  commissa  est  Indaeorum:  Paulovero 
terra  ac  maria  otque  universi  orbis  habitatio,  ipsumque  deşertam:.  Montf.  Tom.  11, 

pag.  485  —  486. 

preună  cu  apostolii».1  Şi  alţi  scriitori  şi  părinţi  bisericeşti  dau 
singuraticilor  apostoli  aceleaşi  epitete,  pe  cari  sf.  loan  Gură  de 
aur  le  dă  sf.  apostol  Petru;  dar  urmează  oare  de  aici,  că  ei  ar 
fi  voit  să  atribue  acelor  apostoli  vre-un  primat  jurisdicţional? 
De  sigur,  că  nu!  Dar,  dacă  nu  admitem  aceasta  cu  privire  la 
Pavel,  loan,  lacob  etc.  —  atunci  în  mod  consecvent  si  logic  nu 
trebue  să  o  admitem  nici  referitor  la  Petru.  Sf.  loan  Gură  de  aur 
dând  lui  Petru,  ca  şi  celoralalţi  apostoli,  diferite  epitete,  le  aduce 
numai  laude,  dar  prin  aceasta  nici  decum  nu  voeşte  să-i  atribue 
căruiva  un  primat  de  jurisdicţie  asupra  întregei  biserici.  Dar  încă 
papei  dela  Roma?! 

Ceice  caută  astfel  de  «argumente»  din  scrierile  părinţilor 
bisericeşti  şi  din  cărţile  rituale  ale  bisericii  noastre  în  sprijinul 
primatului  papal,  ar  putea  învăţa  dela  Petru  Maior  cum  să  se  tâl- 
cuească,  care  aşa  zice:  «Drept  aceea,  când  vei  ceti  în  cărţile  sfin¬ 
ţilor  Părinţi  laude  minunate  spre  sfântul  Petru,  crede-le  toate. 
Căci  nu  e  limbă,  care  să  poată  număra  laudele,  de  care  el  întru 
apostolia  sa  s’a  făcut  vreadnic.  Iar  când  vei  auzi  dând  titluri  sf. 
Petru  şi  laude,  care  se  văd  a  însemna  lui  Petru  a  fi  dată  mai 
mare  putere,  decât  celorlalţi  Apostoli,  zi  că  aceastea  sânt  laude, 
iar  nu  dogmă.  Căci  bine  ştia  sfinţii  Părinţi,  că  nicăiri  a  fi  dată 
acea  treaptă  de  putere  lui  Petru ,  nu  se  află.  Cuniu-i  când  chiamă 
sf.  loan  Gură  de  aur  pe  Petru  gura  Apostolilor.  Au  vei  crede, 
că  ceialalţi  Apostoli  n’au  avut  gură?  Că  ceialaiţi  Apostoli  nu 
putea  vorbi  nemica  fără  de  Petru  ?  Apoi  aceleaşi  titluri,  care  dau 
sf.  Petru,  le  dau  şi  celorlalţi;  numesc  sfinţii  pe  Petru  corifeu 
Apostolilor,  dar  acelaş  titlu  îl  aflu  dat  şi  lui  loan,  căci  sf.  loan 
cu  rostu  de  aur  în  Omilia  a  10-a  despre  fapt.  Apost.  unde  vor- 
beaşte  despre  robia  lui  loan  Apostolul  aşa  grăiaşte:  «Vezi,  carii 
se  prind  corifeii  Apostolilor».  Despre  acelaşi  fehu  de  titlu  în 
Omilia  26  zice:  «Vezi,  că  căpetenia  chefalaion  {xnf.af-.uh»')  pe 
lângă  aceşti  trei  era,  şi  mai  ales  pe  lângă  Petru  şi  lacob»  etc.2 

însemn  în  fine,  că  sf.  loan  Gură  de  aur  nici  unul  din  lo¬ 
curile  sf.  Scripturi,  pe  cari  teologii  apuseni  vreau  să  bazeze  pri¬ 
matul  papal,  nu-1  interpretează  în  sensul  acestuia.  3  Şi  ştia  tâlcul 
bine  dumnezeieştile  scripturi. 


1  Hist.  eccles.  II,  25.  Ceice  se  interesează  de  părerile  istoricului  Ensebiu  din  Ce- 
sarea  cu  privire  la  primatul  episcopilor  romani,  pot  să  cetească  un  instructiv  articol 
(scris  în  1.  germană)  în  Rt’vue  internaţionale  de  Theologici,  care  apare  în  Berna  sub 
conducerea  «-catolicilor  vechi»,  1909,  fascicolul  65  şi  66. 

*  sProtocanonul  lui  Petru  Maior»  etc.,  pag.  35. 

s  Vezi:  In  Matthaeum  hom.  LV;  în  cap.  î.  epist.  ad  Galat.  coment.  etc.  Montf. 
tom.  X,  pag.  657. 

2.  Cu  acelaş  rezultat  se  provoacă  autorul  broşurei  şi  la  sf. 
Grigore  de  Nissa,  care  ar  fi  recunoscut  primatul  papal  —  deoarece 
zice,  că  Petru  este  < capul  apostolilor»...  că  biserica  lui  Dum¬ 
nezeu  pe  el  este  întărită,  fiind  acesta  amăsurat  prerogativei 
date  lui  de  Domnul  peatra  tare  şi  neînfrântă,  pe  care  a  zidit 
mântuitorul  biserica.» 1 * *  Credinţa  Iui  Petru  este  «tăria  bisericii 
întregi»  -  «Isus  Christos  prin  Petru  a  dat  celoralalţi  episcopi  cheia 
slujbelor  cereşti.»  8 

Cu  privire  la  interpretarea  acestui  citat  în  favorul  primatului 
papal,  se  potrivesc  cuvintele  lui  Petru  Maior ,  care  desaproabă 
«obiceiul  celorce  în  toată  mişcarea  şi  în  toată  slova  află  taină 
pentru  înălţarea  Papei....4:  «Drept  aceia  fără  măsură  înalţă  pe  sf. 
Petru  şi  prea  cu  asupra  măresc  puterea  lui  şi  osebirea  de  ceia- 
lalţi  apostoli,  nu  pentru  ca  să  laude  pe  sf.  Petra,  ci  ca  apoi 
să  aibă  de  unde  trage  cu  viclenie  înălţarea,  vâlfa,  tiful  şi  monarhia 
papii  cea  de  linişte  şi  de  dragoste  stricătoare ». 

Mai  întâi  voiu  restabili  în  traducere  corectă  înţelesul  adevărat 
al  cuvintelor  sf.  Grigore  de  Nissa: 

«Se  prăznuieşte  amintirea  lui  Petru,  capul  apostolilor,  şi  îm¬ 
preună  cu  el  sunt  preamăriţi  ceialalţi  membri  ai  bisericei,  şi  se 
întăreşte  biserica  lui  Dumnezeu.  Căci  amăsurat  darului  care 
i-s’a  dat  lui  de  cătră  Domnul,  el  este  statornica  şi  cea  mai  tare 
piatră,  pe  care  a  zidit  Mântuitorul  biserica.»  5 

Prin  traduceri  tendenţioase  nu  se  pot  atribui  apostolului 
Petru  «prerogative»,  pe  cari  nu  le-a  avut!  Cât  de  departe  era 
sf.  Grigore  de  Nissa  de  a  recunoaşte  ap.  Petru  asemenea  «pre¬ 
rogative»  faţă  de  ceialalţi  apostoli,  se  poate  vedea  din  cuvintele 
următoare  ale  aceleiaş  cuvântări  panegirice. 6 * 

«Prăznuim  cu  osebire  astăzi  pomenirea  celorce  au  strălucit 
prin  o  mare  şi  strălucită  lumină  de  evlavie;  vreau  să  zic  de: 
Petru,  lacob  şi  loan,  cari  sunt  vârfurile  (principii,  capetele)  so- 
borului  apostolic...  Apostolii  Domnului  au  fost  stele,  cari  au 
luminat  tot  ce  este  sub  soare.  Capii  (principii)  lor  şi  şefii-.  Petru 


1  Laudatio  (II)  sancti  Stephani. 

a  Ibideiîi. 

s  De  castigatione. 

4  «Protocanon  etc.  pag.  45  şi  18. 

5)  .yirqfiorevtTat  IUro og  xtiţa?i)  rt~iv  u.rnnro/.fji',  xr<î  oi.’vfio'iaZtrui 
pir  airrio  Tte  /.o /.ret  id-'/.i]  rîjg  iy.x'/.ijaictg,  e .ti in ijoi Ş.tTi<t  < !;■  !}  ixx/.goia  r or 

Stor.  Oîimg  ycko  ion  xant  rin1  SuftbîtTar  airiy  rcti/ă  rov  xvolov  tiMonlr 
.7  ufjyceyig  '/.al  l o yvnioTnr r,  tts-tqu.  ;  tf’  1)»  t  1) r  exx/.i;oi<ir  ti  —r>n)g  loznîto- 
ţt>lOb*  Cf.  Wladimir  Guettee:  Papalitatea  schismatică  etc.  trad.  rom.  de  fostul  mitro¬ 
polit  primat  Iosif  Gheorghian,  ed.  II  1906,  pag.  154. 

*  Citatele  următoare  din  sf.  Grigore  de  Nissa  sunt  luate  după  scrierea:  Papali¬ 

tatea  schismatică,  de  W.  Guettce,  trad.  de  mitropolitul  Iosif.  pag.  154 — 155. 

lacob  şi  Ioan,  a  căror  mucenicie  o  sărbăm  astăzi,  au  suferit  în 
diferite  chipuri...  E  drept  a  serbători  în  aceiaş  zi  pomenirea 
acestor  oameni,  pe  cari  i-arn  numit,  nu  numai  pentrucă  au  fost 
ia  fel  în  propoveduirea  lor,  ci  şi  pentru  egalitatea  demnitâfei 
lor  (to ;/  ogoTtfioi’)),. . 

«Acela  (Petru),  care  ţine  locul  întâi  (rrQeoroordTrjj)  şi  care 
este  şeful  soborului-apostolic,  a  primit  favoarea  unei  măriri,  ce 
se  cuvenea  vredniciei  sale  (scil.  personale),  fiind  cinstit  cu  o 
pătimire  asemenea  aceleia  a  Mântuitorului...  Insă  lui  lacob  i-s’a 
tăiat  capul,  dorind  de  legătura  (aspirând  la  posesiunea)  cea  cu 
Christos,  care  este  într’ adevăr  (o vrac)  capul  său ,  căci  capul 
creştinului  este  Christos,  şi  el  este  totdeodată  şeful  bisericei 
întregi » . . . 

«Ei  sunt  (apostolii)  temeliile  bisericei,  stâlpi  şi  întărirea  ade¬ 
vărului.  Ei  sunt  izvoarele  nesecate  ale  mântuirei,  din  cari  curg 
şiroaie  îmbelşugate  de  Dumnezeească  învăţătură». 

Fără  a  ridica  pe  Petru  întru  nimic  mai  presus  de  lacob  şi 
loan,  sf.  părinte  continuă: 

«Dară  nu  am  grăit  toate  acestea  pentru  a  înjosi  pe  ceialalţi 
apostoli,  ci  pentru  a  mărturisi  despre  virtutea  acelora,  de  cari 
vorbim,  sau  ca  să  zic  încă  mai  bine:  spre  a  aduce  laudă  obştească 
tuturor  apostolilor ». 

Cât  de  frumos  se  confirmă,  prin  cuvintele  acestui  sf.  pă¬ 
rinte,  cele  ce  le  spune  Petru  Maior:  «iar  când  vei  auzi  dând 
titluri  sf.  Petru  şi  laude,  care  se  văd  a  însemna  lui  a  fi  dată  mai 
mare  putere  decât  celoralalţi  apostoli,  zi  că  acestea  sunt  laude, 
iar  nu  dogmă »  —  laude,  care  se  referesc  la  virtutea  personală 
a  apostolului  Petru,  iar  nu  la  fictiva  «prerogativă»  a  primatului 
său.  Ca  să  înţeleagă  oricine,  că  nu  se  cugetă  la  vre-o  «dogmă 
a  primatului»,  sf.  Grigore  de  Nissa  adauge: 

«Cât  pentru  adevărul  dogmei,  asemenea  membrelor  —  ei 
(apostolii)  înfăţişează  un  aceiaş  trup,  şi,  dacă  un  membru  se  pro¬ 
slăveşte,  precum  zice  apostolul  (I.  Corint.  XII.  26),  toţi  ceialalţi 
se  proslăvesc  împreună  cu  dânsul.  După  cum  lucrările  lor  pentru 
religie  le-au  fost  de  obşte,  asemenea  şi  cinstea,  ce  li-se  cuvine 
pentru  propoveduirea  credinţei:  le  este  aceiaş  şi  deopotrivă ».  Şi 
iarăş : 

«Pentruce  ne-am  sfii  întru  a  voi  să  grăim  ceeace  este  mai 
presus  de  puterea  noastră,  şi  de  a  ne  sârgui  spre  a  sărbători  cu 
vrednicie  virtutea  apostolilor?  Laudele  noastre  nu  se  îndreaptă 
cătră  Simon  (Petru)  ci  la  tăria  de  credinţă,  care  slujeşte  de 
sprijin  bisericei.  Nu  lăudăm  nici  pe  fiii  lui  Zevedei  (lacob  şi 
Ioan),  ci  pe  Voanerghesi,  ceeace  vrea  să  zică  fiii  tunetului ». 

Nici  acest  sf.  părinte  nu  interpretează  cuvintele  sf.  Scripturi 
într’un  sens  favorabil  primatului  lui  Petru,  şi,  după  aceste  lă¬ 
muriri,  credem,  că  cu  atât  mai  puţin  se  poate  provoca  cineva  la 
mărturia  lui  în  sprijinul  primatului  papal. 

3.  Abia  în  al  treilea  rând  ajunge  autorul  broşurei  la  cel  mai 
bogat  arsenal  de  *  argumente»  pentru  primatul  jurisdicţional  al 
papei.  Pentru  de  a  cunoaşte  mai  deaproape  acest  arsenal,  las  să 
urmeze  următoarele  lămuriri:1 

Cam  pe  Ia  mijlocul  veacului  al  IX-lea  apăru  în  Apus  o  co- 
lecţiune  de  canoane  şi  decretalii,  care  purta  iscălitura  caracteri¬ 
stică:  Isidorus  Mercator.2  Pe  lângă  un  material,  care  se  afla  şi 
în  alte  colecţiuni  similare  de  drept  bisericesc,  acest  neguţător, 
cum  însuş  se  numeşte,  mai  punea  în  circulaţie  şi  o  marfă  nouă: 
cam  o  sută  de  decretale  atribuite  papilor  celor  dintâi  veacuri 
creştine,  apoi  câteva  scrisori  puse  pe  numele  altor  căpetenii  bi¬ 
sericeşti,  şi  în  sfârşit  acte  de-ale  unor  sinoade.  Toată  marfa  aceasta, 
care  se  îmbia  spre  cumpărare  acum  pentru  prima  oară,  era  fal- 
şificată  cu  intenţie.  Scopul  nemijlocit  al  falşificatorului  a  fost,  ca 
să  asigure  episcopilor  o  mare  independenţă  faţă  de  mitropoliţii 
lor  şi  faţă  de  puterea  lumească.  Acest  scop  se  putea  ajunge  însă 
numai  prin  o  astfel  de  ridicare  şi  extindere  a  puterii  papale,  care 
în  ultimele  sale  consecvenţe  avea  să  ducă  la  acel  sistem  monarhic 
absolutist,  care  în  biserica  apuseană  a  schimbat  din  temelie  or¬ 
ganizaţia  bisericei  vechi. 

Cine  a  fost  faişificatorul  decretalelor  pseudo-isidoriane,  până 
astăzi  nu  s’a  putut  constata.  Dar  scopul,  ce  î-a  avut  în  vedere, 
şi  i-a  ajuns,  mai  ales  în  ce  priveşte  creşterea  puterii  papale.  Căci 
ajungând  acele  documente  falsificate  la  cunoştinţa  Romei,  papii 
le-au  primit  cu  lăcomie,  le-au  considerat  ca  autentice  şi  s’au  pro¬ 
vocat  la  ele,  ca  sâ-şi  sprijinească  pretenţiile  de  stăpânire  asupra 
Apusului  şi  chiar  a  Răsăritului.  Va  fi  adevărat  ceeace  afirmă  unii 
apărător;  mai  noi  ai  papalităţii,  că  unele  dintre  drepturile  garan¬ 
tate  papilor  în  acele  documente  falşe,  le-ar  fi  avut  în  biserica 
apuseană  şi  de  mai  nainte  «căci  Romei  încă  din  vreamurile  ceale 
de  demult  începuse  a-i  răsări  coarne,  care  după  curgerea  vre- 
milor  mai  tare  şi  mai  tare  au  crescut,  cât  în  suta  a  patra  aşa 
grăia  sfântul  Marele  Vasilie,  dascălul  a  toată  lumea,  despre  Roma: 

'  Cî.  Der  Papst  und  das  Concil»  de  Ianus.  Leipzig,  1869,  pag.  190  şi  urmat.; 
apoi  ..Decretales  Pseudo-isidorianae  et  capitula  angilramni"  de  Pnulus  Hitischius. 
Lipsiae,  1863. 

In  alte  manuscripte  falsificatorul  se  numeşte  pe  sine  lsidor  Peccator.  Cf.  Prof. 
Eusevie  Popovici:  „Istoria  bisericeasca"  trad.  de  epp.  Athanasie  şi  Gherasim.  Bucu¬ 
reşti  1900.  Voi,  I,  pag.  646 — 647. 


—  327  — 


Scârbitu-m’am  de  mândria  bisericii  acelea-.1  Totuş,  acelea  drep¬ 
turi,  pe  cari  le-ar  fi  avut  deja  papii  când  apăruse  colecţiunea  lui 
Pseudo-Isidor,  căpatară  pe  baza  falsificatelor  acestuia,  o  sanc¬ 
ţiune  istorica  prin  autoritatea  închipuită  a  celor  mai  vechi  papi. 
Pe  lângă  acele  drepturi,  colecţiunea  falşelor  decretale  mai  acordă 
papilor  altele  noui,  cari  nu  le  avuseră  mai  nainte  şi  cari  aveau 
să  lărgească  peste  măsură  sfera  puterii  papale.  Deja  Nicolae  1, 
cel  dintâi  papă,  care  a  cunoscut  deeretalele  pseudo-isidoriatie,  pă 
şeşte  cu  pretenţii  îndrăzneţe  de  absolutism  papal  c  hiar  şi  faţă 
de  biserica  Răsăritului 2  (în  chestia  dintre  Ignatie  şi  Fotie);  iar 
«când  învăţătura  cea  blăstămată  a  Iui  Isidor  Mercator  tot  Apusul 
îl  cuprinsease:  pe  papa  monarh  şi  în  bisearică  şi  în  cetate  îl 
înălţase,  pe  toţi  creştinii  din  Apus  sub  jugul  cel  de  robie  al 
papei  îi  băgase,  Răsăritului  prilej  de  despărţire  dela  biserica  Apu¬ 
sului  dădu  carea  împărecheare  şi  Apusul  şi  Răsăritul  cu  amari 
lacrămi  până  în  zioa  de  astăzi  o  plânge . . .»  “ 

Colecţiunea  decretalelor  pseudo-isidoriane  a  trecut,  în  măsură 
mai  mare  sau  mai  mică,  în  colecţiile  următoare  de  drept  bise¬ 
ricesc  apusean  din  veacul  al  X-lea  şi  Xl-lea.  Dacă  papii  acelui 
timp  n’au  scos  ultimele  consecvenţe  practice  ale  sistemului  cu¬ 
prins  în  acele  falsificate,  cauza  este  a  se  căuta  în  faptul,  că 
aproape  toţi  acei  papi,  cu  foarte  puţine  excepţiuni,  au  fost  oameni 
decăzuţi,  cari  n’au  făcut  nici  o  cinste  scaunului  lor.  Dela  Nicolae  1, 
(859 — 867),  Grigorie  al  VlI-lea  (1073 — 1095)  a  fost  acel  papă 
cutezător,  în  a  cărui  conştiinţă  sistemul  monarhiei  universale  a 
papilor  a  ajuns  la  deplină  desvoitare.  Aderenţii  scoalei gr egoriane 
a  dreptului  bisericesc  apusean  au  scos  din  deeretalele  pseudo- 
isidoriane  tot,  ce  putea  servi  în  folosul  acelei  monarhii,  mai  spri- 
jinindu-o  încă  şi  din  partea  lor  prin  nouă  falsificate.  Dar  cel  mai 
puternic  sprijin  de  această  natură  l-a  primit  sistemul  papismului 
medieval  prin  lucrarea  unui  profesor  din  Rologna,  cunoscută 
îndeobşte  pe  terenul  dreptului  bisericesc  sub  numirea :  Decreturn 
Graţiaţii.  La  compunerea  acestei  lucrări  (cătră  mijlocul  seci. 
XH-lea),  care  în  scurtă  vreme  a  înlăturat  toate  colecţiunile  de 
drept  bisericesc  mai  vechi  şi  a  servit  de  bază  pentru  legislaţia 
papală  ulterioară,  autorul  a  întrebuinţat  în  bună  credinţă  şi  falsi¬ 
ficatele  pseudo-isidoriane,  precum  şi  cele  ale  juriştilor  gregoriani, 
mai  adaogând  altele  dela  sine.1  Sistemului  papal  isidorian-grego- 


1  «-Protocanonul  lui  Petrii  Maior--  ete.  pag.  47. 

2  Eus.  Popovici,  op.  cit.,  voi.  I,  pag.  684. 

!  Protoeanoinil  etc,  pag.  46  47. 

*  în  spiritul  sistem  ului  papal,  desfăşurat  în  Decretul  lui  Graţiaţi,  a  scris  papa 
Inocenţii!  al  IlI-lea  patriarhului  din  Constantinopol:  Dominus  Petro  nou  solutn  uni¬ 
versalii  Ecclesiam,  sed  totuin  reliquit  seculum  gubernanduin». 

rian,  completat  prin  Graţian,  i-a  dat  Toma  de  Aquitio  prin  auto¬ 
ritatea  sa  de  cel  mai  însemnat  teolog  şcolastic  al  evului  mediu 

—  aşazicând:  sancţiune  dogmatică,  şi  sprijinindu-i  pe  falsificatele 
mai  proaspete  ale  unui  călugăr  dominican,  l-a  susţinut 1  şi  faţa 
de  Greci  prin  concluzia,  că:  vechea  biserică  orientală  totdeauna 
l-a  recunoscut! 

Astfel  au  ajuns  falsificatele  lui  Isidor  Mercator  la  loc  de 
frunte  în  cele  mai  însemnate  colecţiuni  de  drept  bisericesc  «la- 
tino-medievale».  Dela  veacul  al  X-lea  până  la  al  XV-lea,  în  bi¬ 
serica  apuseană  nu  s’a  îndoit  nimenea  despre  autenticitatea  lor. 
Când  apoi  dela  Nicolae  Cusanul  încoace  s’au  ridicat  glasuri  tot 
mai  multe  şi  mai  categorice  în  contra  autenticităţii  acelor  docu¬ 
mente,  curia  papală  şi-a  dat  toată  silinţa  ca  să  o  susţină;  dar 
când  părerea  contrară  se  generalizase  pretutindenea,  spre  sfârşitul 
veacului  al  XVIlI-lea  a  recunoscut  şi  papa  Piu  al  Vl-lea  falsifi¬ 
catul.  De  atunci  încoace  nimenea  nu  se  îndoieşte  de  el.  Chiar 
şi  iezuiţi,  ca  pater-ul  Regnon,  recunosc  că :  «înşelătorul  şi-a  ajuns 
într’adevăr  scopul,  a  schimbat  disciplina  bisericei  precum  a  voit, 

—  dar  decadenţa  generală  n’a  putut-o  opri.  Dumnezeu  nu  bine¬ 
cuvânta  înşelăciunea;  falsele  decretale  au  produs  numai  strică¬ 
ciune».2 3  Dar  dacă  aceasta  aşa  e:  atunci  cum  stăm  cu  sistemul 
clădit  pe  baza  acelei  înşelăciuni?  Sistemul  rămâne  —  zic  apu¬ 
senii,  ca  un  zid  de  separaţiune  între  bisericile  creştine  — 
adaugem  noi. 

După  această  digresiune  necesară,  revin  la  obiect.  între  do¬ 
cumentele  falsificate  de  Isidor  Mercator  se  află  şi  o  scrisoare, 
pe  care  ar  fi  trimis-o  sf.  Atanasie  cel  Mare,  episcopul  Alexan¬ 
driei,  dimpreună  cu  episcopii  egipteni  —  papei  Marcu,  ca  să-l 
roage  să  le  trimită  exemplare  adevărate  de  ale  hotărîrilor  sino¬ 
dului  ţinut  Ia  Nicea,  deoarece  pe  ale  lor  le-ar  fi  ars  arienii. 
Autorul  broşurei  din  vorbă,  vrând  să  ne  însufleţească  cu  orice  preţ 
pentru  primatul  papal,  face  provocare  şi  la  aceea  scrisoare,  în 
care  marele  «Doctor  Ecclesiae»  i-ar  fi  zis  lui  Marcu  «papă  al 
bisericei  întregi»,  scaunul  dela  Roma  l-ar  fi  numit  «mama  şi 
capul  tuturor  bisericilor»,  iar  cătră  sfârşitul  epistolei  i-ar  fi  dat 
papei  asigurarea:  «ai  tăi  suntem ,  supuşi  îţi  suntem  şi  voim  să-ţi 
fim  totdeauna  împreună  cu  toţi  ceice  sunt  nouă  încredinţaţi'» A  Dar 

1  într’o  scriere  specială:  -Contra  errores  Graecoruim. 

2  Etudes  de  Theologie,  par  Ies  P.  P.  Iesuites  a  Paris,  Novembre  1866.  Cf.  Ianus: 
«Der  Papat  u.  das  Concil,  pag.  426. 

3  -Domino  sancto  et  apostolici  culminis  dignitate  venerando  Marco...  nniver- 
salis  ecclesiae  papae...  Obtamus  ut  a  vestrae  sanctae  sedis  ecclesiae  auctoritate  quae 
est  niater  et  capot  omnium  ccclesiarmn . . .  Vcstri  sumus  vobisque  oboedientes  cum 
otnnibus  nobis  comrnissis  et  sumus  et  esse  semper  volumaş».  Paulus  Hinschius :  «De- 
cretales  Pseudo-isidoriane  ctc.  pag.  451-  -2.  Pseudo-lsidor  a  falsificat  şi  un  răspuns, 
pe  care  papa  Marcu  l-ar  fi  trimis  lui  Atanasie  şi  episcopilor  egipteni. 

nu,  —  «părintele  ortodoxiei»  n’a  fost  în  stare  să  scrie  aşa  ceva. 
în  urma  lămuririlor,  ce  le-am  dat  mai  sus  asupra  ispravurilor  lui 
Isidor  Mercator,  mă  cred  dispensat  de  a  dovedi  şi  în  special 
falsificatul  acelei  scrisori.  1 2  Presupun,  că  zelosul  nostru  apărător 
al  primatului  papal  şi-a  scos  citatul  atribuit -sf.  Atanasie  cel  Mare 
din  vre-o  carte  slabă  de  teologie  ultra  montană,  care  l-a  indus 
în  eroare. 3  Altcum  trebue  să  dispereze  cineva  cu  totul  de  cauza 
primatului  papal  în  faţa  forului  ştiinţii,  dacă  mai  recurge  şi  astăzi 
la  astfel  de  dovezi  «latino-medievale». 

4.  O  altă  mărturie  din  răsărit  în  favorul  primatului  papal 
ar  fi  a  lui  Teodor  Studitul ,  care  a  murit  la  anul  826.  Autorul 
broşurei,  de  care  ne  ocupăm,  se  află  în  rătăcire,  când  citează  pe 
acest  scriitor,  poate  pentru  a  da  o  mai  mare  importanţă  cuvin¬ 
telor  lui,  în  rândul  «părinţilor  mai  de  frunte  ai  bisericei  orientale». 
Adevărul  uşor  de  ştiut  e,  că  şirul  părinţilor  bisericeşti  din  răsărit 
se  sfârşeşte  în  suta  a  8-a  cu  sf.  loan  Damaschin,  pe  când  su¬ 
periorul  mănăstirei  călugărilor  studiţi  a  trăit  ceva  mai  târziu. 

Deci  acest  scriitor  bisericesc  ar  fi  recunoscând  primatul  papal, 
fiindcă  numeşte  pe  papa  Leon  al  IlI-lea  «păstor  suprem  al  bise¬ 
ricei  de  sub  cer» 3 *  iar  papei  Paschalis  îi  scrie:  «tu  eşti  Petru, 
fiindcă  tu  posezi  şi  faci  strălucit  scaunul  lui  Petru  J;  ţie  ţi-a  zis 
Christos;  şi  tu  oare-când  întorcându-te,  întăreşte  pe  fraţii  tăi.  Acum 
e  timpul  şi  locul  spre  a-ţi  deprinde  drepturile  (corect  tradus :  spre 
a-ţi  împlini  aceasta  datorie  dumnezeiască);  ajută-ne  fiindcă  ţi-a 
dat  Dumnezeu  putere  spre  aceasta,  căci  de  aceea  eşti  principile 
nostru  al  tuturora».6 

Dar  nici  aceste  laude  aduse  papilor  nu  dovedesc  nimic  în 
favorul  primatului,  căci  îşi  găsesc  explicarea  deplină  în  împreju¬ 
rările,  între  cari  au  fost  scrise.  Sf.  Teodor  Studitul  purta  o  luptă 
făţişă  şi  neînfricată  în  contra  împăraţilor  bizantini  iconoclaşti,  din 
partea  cărora  a  avut  să  îndure  multe  persecuţiuni.  Din  mijlocul 


1  De  altcum  se  poate  dovedi  uşor  şi  numai  prin  faptul,  că  în  timpul  episcopa¬ 
tului  de  scurtă  durată  alui  Mareu  (dela  18  Ianuarie  până  la  6  Octomvrîe  a.  336),  Ata¬ 
nasie  nu  se  afla  în  Alexandria,  ci  petrecea  în  exil  la  Trier,  unde  a  stat  dela  a.  335 — 337. 

2  De  altcum  scrisoarea  pseudo-isidoriană  o  citează  după  Migne.  (Patrol.  gr.  toni. 
XXVIII,  pag.  1445).  Se  poate  să  nu  se  spună  la  Migne,  că  este  falsificată?  Cu  greu 
cred.  Ar  fi  trist  de  tot,  dacă  aflând  falsificatul,  a  ţinut  totuş  să  facă  provocarea  la  el, 
ca  la  o  dovadă  autentică. 

8  Tlieod.  Stud.  ed.  Sirmond.  Epist.  1.  I,  33,  Opp.  V,  301),  301. 

*  Pe  atunci  era  deja  răspândită  şi  în  Răsărit  şi  primită  tradiţia  posterioară  şi  con¬ 
trară  documentelor  celor  mai  vechi,  că  Petru  ar  ii  fost  cel  dintâi’ episcop  pe  scaunul 
din  Roma, 

*  Şi  aceste  cuvinte  sunt  traduse  tendenţios,  căci  în  textul  grecesc  se  zice: 

to  la^vur  .t ufj(t  (iuţt  tx  roi1  .ictiTior  Op.  cit.  1.  II,  ep.  12  pag.  397. 

acelor  lupte  şi  persecuţii,  el  scrise  mai  multor  episcopi,  între  cari 
şi  papilor  din  Roma,  rugându-i  de  sprijin.  Ca  să-i  predispună  în 
favorul  său  şi  a  cauzei  ce  o  apăra,  el  le  aduse  diferite  laude  şi 
îi  împodobi  cu  epitete  frumoase,  dar  de  sigur  fără  să  se  gân¬ 
dească  a-le  atribui  prin  aceasta  vre-un  primat  de  jurisdicţie  asupra 
bisericei.  Cei-ce  în  laudele  aduse  episcopilor  din  Roma  găsesc 
confirmarea  dogmatică  a  primatului  papal,  aceia  în  mod  consec¬ 
vent  ar  trebui  să  găsească  confirmat  dreptul  la  un  asemenea 
primat  jurisdicţional  ş/  pe  seama  celorlalţi  episcopi,  cărora  sf.  Teodor 
le  dă  titluri  egale  cu  ale  celor  din  Roma.  Dacă  o  atare  conclu- 
ziune  ar  fi  în  stare  să-i  atragă  unui  teolog  apusean  pedeapsa 
censurei,  atunci  ea  nu  poate  fi  îndreptăţită  nici  cu  privire  la  papa. 

Cât  de  puţin  recunoscu  sf.  Teodor  eroarea  ce  i  se  atribue, 
se  vede  din  faptul,  că  el  susţinu  cunoscuta  teorie  patriarhală , 
conform  căreia  episcopul  Romei  este  tot  aşa  un  patriarh,  înzestrat 
cu  aceleaşi  drepturi,  cu  aceiaş  autoritate  şi  putere,  ca  şi  ceiaialţi 
patru  patriarhi  ai  răsăritului.  Deosebirea  între  dânşii  se  referea 
numai  la  onoare,  întrucât  patriarhul  Romei  în  ordinea  înşirării 
ocupă  locul  prim.  Aceasta  rezultă  din  următoarele  cuvinte,  pe 
cari  sf.  Teodor  le-a  scris  drept  răspuns  la  încercările  împăratului 
de  a  sili  pe  ortodocşi  să  facă  pace  cu  iconoclaştii:  «Aici  nu  e 
vorba  de  lucruri  vremelnice  şi  lumeşti  asupra  cărora  are  să  de¬ 
cidă  împăratul  şi  tribunalul  lumesc,  ci  se  tratează  de  dumneze- 
eştile  şi  cereştile  dogme,  cari  au  fost  încredinţate  (asupra  cărora 
au  să  hotărască)  numai  acelora,  cărora  le-a  zis  Domnul:  tot  ce 
veţi  lega  ori  veţi  deslega  pe  pământ,  va  fi  legat  ori  deslegat  şi 
în  cer.  Cui  a  spus  Domnul  acestea?  Apostolilor  şi  urmaşilor 
lor.  Şi  cine  sunt  urmaşii  apostolilor?  Acela,  care  astăzi  ocupă 
scaunul  întâi  dela  Roma,  aceia  care  şede  pe  scaunul  al  doilea 
dela  Constantinopoi 1  apoi  patriarhii  din  Alexandria,  Antiohia  şi 
Ierusalim  în  al  treilea,  al  patrălea  şi  ai  cincilea  loc.  Aceştia  sunt 
celea  cinci  vârfuri  (cei  cinci  principi  corifei)  ale  puterii  bisericeşti; 
ei  au  chemarea  de  a  hotărî  asupra  dumnezeeştilor  dogme.» 2 
Fiindcă  episcopul  Romei  era  în  Apus  singurul  patriarh,  el  avea 
o  mare  vază;  din  cauza  aceasta  a  fost  firesc  ca  sf.  Teodor  să 
i-se  adreseze  şi  lui,  măgulindu-1  şi  cerându-i  ajutor  în  lupta  contra 
iconoclaştilor.  Dar  primatul  jurisdicţional  al  papei  —  nu  l-a  re¬ 
cunoscut. 


1  Conform  cu  canonul  al  Ill-lea  al  sinodului  al  doilea  ecumenic,  ţinut  la  Con- 
slanlinopnl  (381)  cure  a  hotărît:  «■  Episcopul  însă  al  Constantinopolei,  să  aibă  proiomiile 
(preş via)  cinstei,  după  episcopul  Humei,  pmtrucă  ea  este  noua  Romă  .  Prin  urmare  şi 
episcopul  roman  avea  locul  prim,  fiindcă  era  a!  Romei  celei  vechi,  deci  pentru  însem¬ 
nătatea  oraşului.  Vezi:  Pidalionul.  Neamţul  1844,  pag.  101. 

-  Theod.  Stud.  op.  cit.  II,  129,  pag,  582. 

5.  Dacă  până  spre  mijlocul  veacului  al  IX-lea,  prin  urmare 
în  tot  timpul  părinţilor  bisericeşti  şi  a  sinoadelor  ecumenice ,  precum 
şi  ceva  după  aceea,  vechea  biserică  a  Răsăritului  n’a  recunoscut 
niciodată  primatul  papal,  --  atunci  e  evident,  că  acest  primat  nu 
este  o  instituţie  de  origine  divină,  ci  este  o  inovaţie  a  papilor, 
care  a  stricat  rânduiala  din  biserica  lui  Christos.  Dacă  mai  bine 
de  opt  veacuri  de  vieaţă  bisericească  n’au  putut  da  nici  o  do¬ 
vadă  despre  recunoaşterea  primatului  papal,  atunci  din  capul  lo¬ 
cului  trebue  să  fie  zadarnică  încercarea  de  a  căuta  astfel  de  do¬ 
vezi  la  scriitorii  bisericei  răsăritene  din  timpurile  următoare. 
Totuş,  autorul  broşurei  din  chestie  întreprinde  şi  aceasta  încer¬ 
care,  afirmând  că  «chiar  şi  dintre  neuniţi  mulţi  au  recunoscut  şi 
recunosc  primatul  papal».  Aşa  d.  ex.  înainte  de  schizma  din  1054: 

Patriarhul  Fotie  ar  fi  recunoscut  primatul  lui  Petru,  când 
îl  numeşte  «principele  apostolilor,  corifeul  apostolilor,  căruia 
i-s’au  concrezut  cheile  şi  intrările  porţilor  cereşti»,  care  a  luat 
asupra  sa  «grija  Iumei  întregi».1 

Nu  va  fi  visat  Fotie  niciodată,  că  va  ajunge  şi  la  cinstea 
aceasta,  de  a  fi  chemat  ca  mărturie  în  favorul  primatului  juris- 
dicţional  al  papilor.  Cine  cunoaşte  cât  de  puţin  vieaţa  şi  ideile 
acestui  mare  învăţat  al  timpului  său,  ştie,  că  renunţă  categoric 
la  o  asemenea  cinste.  De  altcum  aceasta  ne-o  dovedesc  îndestul 
aceia  dintre  teologii  apuseni,  cari  consideră  pe  Fotie  de  înce¬ 
pătorul  schizmei  între  biserica  apuseană  şi  cea  răsăriteană,  fiindcă 
din  patimă  şi  îngâmfare  n’a  voit  să  recunoască  primatul  papal. 

Cât  pentru  valoarea  citatelor  de  mai  sus  cu  privire  la  pre¬ 
tinsul  primat  jurisdicţional  al  apostolului  Petru,  credem  a  fi  dat 
desluşiri  suficiente  în  cele  ce  le-am  spus  referitor  la  sf.  loan 
Gură  de  aur.  Cine  vrea  să  cunoască  mai  amănunţit  părerile  lui 
Fotie  despre  primatul  papal,  să  cetească  scrierile  polemice  ale 
lui  în  contra  latinilor. 

6.  După  schizma  cea  mare  Teofilact  (f  1107)  arhiepiscopul 
Bulgariei,  deşi  aduce  mai  multe  acuze  latinilor,  totuş  primatul 
lui  Petru  l-ar  fi  recunoscut,  căci  zice:  <- Christos  a  concrezut  lui 
Petru  prezidenţa  peste  toţi  credincioşii...  scaunul  Iumei  întregi... 
biserica  ce  trebue  instruată  în  credinţă». 

Este  adevărat,  că  acest  scriitor  bisericesc  «ştia  să  unească 
ortodoxia  cu  direcţia  moderată  în  privinţa  punctelor  de  diferenţă 


1  Ad.  Amphiloch.  Ii<<j  </.<>/ <  a  Q.  07  (al.  260  vel.  251) ;  Epistolae  (ed.  Richardnm 
Montacutimn.  Londini  1651),  ep.  cătră  Mihnil  principele  Bulgariei.  La  acest  loc,  în 
aceiaş  propoziţie,  în  care  numeşte  pe  Petru  «corifeu  al  apostolilor»,  îi  zice  lui  Pave! 
mare  învăţător  al  bisericei  r  rtj c  <)( ArrOx« Aoc)»  ;  ad  Amphil. 

Qu.  96  zice  că:  «avea  să  i-se  încredinţeze  marelui  Petru  grija  Iumei  întregi». 

între  biserica  orientala  şi  occidentală» 1  —  dar  primatul  jurisdic- 
ţional  al  papilor  nu  l-a  recunoscut  Cum  putea  un  bun  exeget 
al  sf.  Scripturi,  care  a  fost  Teofilact,  să  dea  de  minciună  pe  sf. 
apostol  Pavel,  care  a  zis  despre  sine:  «că  socotesc,  cumcă  cu 
nimic  nu  sânt  mai  de  jos  decât  apostolii  cei  mai  mari  .  (II.  Co¬ 
rint.  11,  5)?  La  interpretarea  acestor  cuvinte,  zice  Teofilact:  «Vezi 
însă  o  cetitorule,  smerita  cugetare  a  lui  Pavel;  socotesc,  zice, 
adecă  gândesc  şi  mi  se  pare  şi  nu  hotărîtor  întăresc  aceasta; 
şi  zice :  nu  mai  de  jos  decât  apostolii  îndeobşte,  ci  decât  cei  mai 
mari ,  făcând  aluziune  la  Petru ,  Ioan  şi  Iacob ».2  La  tâlcuirea  altui 
loc  zice:  «Se  arată  însă  Pavel  aicea  pe  sine  de  o  cinste  cu  Petru 
(iooTi/we  tiJ  JjhQo.>),  fiindcă  însuş  Dumnezeu,  care  a  dat  lui 
Petru  lucrarea  evangheliei  şi  apostolia  cea  cătrâ  Evrei,  acelaş  Dum¬ 
nezeu  a  dat  şi  lui  Pavel  apostolia  la  neamuri». 3  Tot  despre 
Pavel,  interpretându-i  cuvintele:  «grije  de  toate  bisericile»,  (II 
Corint.  11,  28)  zice:  «aceasta  pune  vârf  tuturor,  căci  dacă  celce 
are  să  poarte  grijă  de  o  singură  casă  şi  spre  aceasta  mai  are 
slugi  şi  îngrijitori,  nu  poate  resufla  (de  griji):  ce  urmează  de  aici, 
că  pătimea  un  singur  suflet,  care  între  atâtea  primejdii  purta 
grijă  de  toată  lumea  şi  de  toate  sufletele». 4  Atari  locuri,  din  cari 
rezultă,  că  Teofilact  nu  a  recunoscut  apostolului  Petru  vre-un 
primat  jurisdicţional,  deosebit  de  chemarea  şi  drepturile  celora- 
lalţi  apostoli  asupra  bisericei,  am  putea  cita  multe  din  comen¬ 
tariile  sale.  Cetind  cu  luare  aminte  explicarea  cuvintelor  dela 
Luca  22,  32:  «întăreşte  pe  fraţii  tăi»,  după  cum  a  dat-o  Teofi¬ 
lact  şi  după  cum  a  făcut-o  sinodul  vatican  din  1870  în  favorul 
papalităţii,  oricine  se  poate  convinge  de  deosebirea  esenţială,  ce 
există  între  acele  două  explicări. 

7.  Pe  cât  de  îndrăzneaţă,  pe  atât  de  nesucceasă  este  invo¬ 
carea  mărturiei  lui  Nil  Cabasila,  arhiepiscop  de  Tesalonic  (f  la 
1361  înainte  de  a-şi  ocupa  scaunul),  în  favorul  papismului.  Dela 
acest  scriitor  avem,  între  altele,  o  lucrare  specială  în  contra  pri¬ 
matului  papal,  care  lucrare  se  considera  atât  de  reuşită,  încât  un 
sinod  particular  din  Constantinopol,  ţinut  înainte  de  plecarea 
Grecilor  la  sinodul  din  Ferrara,  însărcină  pe  Marcu  Eugenicul  şi 
pe  Georgie  Şcolarul  să  o  studieze  temeinic  în  vederea  pertrac¬ 
tărilor  de  reunire  dintre  biserica  răsăriteană  şi  apuseană.  în  aceasta 
scriere  Nil  Cabasila  contestă  originea  divină  a  primatului  papal, 

1  Eus.  Popovici,  op.  cit.  voi.  II,  pag,  137. 

2  Theophylacti  Btilgariae  Arhiepiscopi  opera  omria.  Venetiis,  1755.  Tom.  II,  pag. 
300 — 301.  Comentariile  la  epistolele  pauline  simt  traduse  şi  româneşte  de  mitropolitul 
Veniamin  Costache.  Bucureşti,  1904. 

s  Op.  cit.  Tom.  II,  pag.  335. 

1  Op.  cit.  tom.  11,  pag.  308. 

contestă  dreptul  de  jurisdicţie  al  papilor  asupra  bisericei;  nu  ad¬ 
mite,  că  episcopul  Romei  ar  fi  în  alt  înţeles  succesor  al  lui  Petru, 
decât  în  care  înţeles  sunt  urmaşi  ai  lui  Petru  şi  ai  celoralalţi 
apostoli  toţi  episcopii  bisericei.  Locul  de  «primus  inter  pares»  l-au 
dat  episcopului  roman  părinţii  bisericeşti  şi  unii  împăraţi  pioşi 
pentru  însemnătatea  cetăţii  Roma ,  iar  nu  fiindcă  ar  fi  urmaşul  lui 
Petru.  Cu  aceste  şi  cu  alte  asemenea  păreri  ale  lui  Nil  Cabasiia, 
despre  pretinsul  primat  papal  nu  se  împacă  nici  decum  citatul, 
pe  care  autorul  neorientat  al  broşurei  din  vorbă  i-1  atribue,  lu- 
ându  se  după  o  carte  de  teologie  papistă.  Dacă  mergea  la  izvor 
şi  cetea  scrierea  lui  Nil  Cabasiia,  nu  ajungea  din  nou  în  situaţia 
deja  penibilă  de  a  întrebuinţa  un  text  neautentic ,  care  a  fost 
adaus  la  sfârşitul  acelei  scrieri  de  altcineva,  lată  citatul  cu  pri¬ 
cina:  «Nici  odată  nu  ne  disputăm  despre  primat  cu  biserica  ro¬ 
mană,  nici  despre  locul  al  doilea  al  bisericii  constantinopolitane 
nu  tractăm  acum.  Până  când  papa  păzeşte  ordinea  şi  stă  pe 
lângă  adevăr,  nu  e  delăturat  dela  principatul  propriu  şi  întâi,  şi 
este  capul  bisericei  şi  pontifice  suprem  şi  succesorul  lui  Petru  şi 
al  celoralalţi  apostoli  şi  toţi  trebue  să  asculte  de  el».1  Chiar  un 
scriitor  apusean  ca  A.  Pichlep  al  cărui  zel  de  a  susţine  primatul 
papal  nimenea  nu-I  va  trage  la  ’ndoială,  se  exprimă  astfel  despre 
acest  text:  «Deşi  Salmasius  şi  Goldast  (doi  editori  ai  scrierii  lui 
Nil)  au  primit  (în  ediţiile  lor)  această  propoziţie  finală  fără  de 
nici  o  bănuială,  totuş  eu  o  consider  ca  total  neautentică  (gănzlich 
unăcht)  şi  numai  ca  o  glosă,  pe  care  un  latin,  cetind  acest  tractat, 
i-a  adaus-o  la  sfârşit,  dar  care  este  direct  contrazicătoare  păre¬ 
rilor  lui  Nil.»2  Dr.  Nicolae  Bălan. 

(Va  urma). 


VASILE  MANGRA. 

Prin  trecerea  sa  la  vecinicie,  venerabilul  şi  generosul  episcop 
Nicolae  Popea ,  a  lăsat  în  văduvie  nu  numai  tronul  arhieresc  al 
Caransebeşului,  ci  şi  un  fotoliu  al  Academiei  române,  de  ştiinţe 
din  Bucureşti,  care  i  s’a  dat,  ca  unui  învăţat  şi  bun  scriitor  bi¬ 
sericesc,  ce  a  fost. 

1  Aşa  îl  citează  autorul  broşurei  (după  Roskovâny).  Textul  corect  citat  în  tra¬ 
ducere  latină  e  însă  următorul:  Somnia  dictorum  haec  est:  quamdiu  quidem  Papa  or- 
dineni  servat  et  cum  veritate  stat,  a  primo  et  proprio  principatu  non  removetur,  et 
caput  est  Ecclesiae  et  summus  pontifex  et  Petri  reliquorumque  Apostoloruni  succesor; 
omnesque  ei  obedire  oportet,  ilihilque  est  quod  ipsius  honori  detraliat.  Si  vero,  qmim 
semel  a  veritate  recesserit  ad  eam  redire  noluerit,  damnatorum  poenis  erit  obnoxius». 
De  primatu  papae,  la  Salmasii  librorum  de  prim.  papae.  Lugd.  Batavor,  pag.  56. 

a  Dr.  A.  Pichler,  Cieschichte  der  kirchlichen  Trennnng  zwischen  dem  Orient  u. 
Occident.  Mtinchen,  186*1,  tom.  1.  pag.  372—3,  nota  2. 

De  atunci  a  trecut  un  an  şi  —  graţie  vitregităţii  vremurilor, 
în  cari  se  sbate  soartea  bisericii  noastre  ortodoxe  —  încă  nu  ne 
este  dat  să  ne  pronunţăm  cu  inima  liniştită,  întrucât  scaunul  vă¬ 
duvit  dela  Caransebeş  şi-a  găsit  un  urmaş  vrednic  de  mărimea 
fericiţilor  săi  antecesori:  Popazu  şi  Popea. 

Ca  atât  mai  viie  şi  mai  deplină  este  însă  satisfacţiunea  su¬ 
fletească,  ce  o  simţim,  când  avem  prilejul  să  înregistrăm  pe  ur¬ 
maşul  răposatului  episcop,  în  scaunul  de  academician,  în  persoana 
P.  C.  Sale  Părintelui  Vasilie  Mangra,  vicarul  episcopesc  dela 
Oradea-mare.  Savantul  corp  al  învăţaţilor  români  a  săvârşit,  în 
adevăr,  o  faptă  de  bună  apreţiere  şi  dreaptă  răsplată  a  muncii, 
când,  în  sesiunea  acestui  an,  a  chemat  în  secţiunea  istorică  a 
Academiei  pe  unul  din  cei  mai  valoroşi  muncitori  pe  terenul 
istoriografiei  bisericii  ortodoxe  de  dincoace  de  munţi.  Adevărat, 
că  scriitori  de  istorie,  vrednici  a  întră  în  panteonul  nemuririi,  s’ar 
fi  mai  găsit  între  clericii  şi  laicii  din  regat,  dar  când  cestiunea 
era,  ca  scaunul  academic  al  episcopului  Popea  să-l  ocupe  iarăş 
un  scriitor  bisericesc  din  Ardeal,  membrii  academiei  nu  puteau 
venera  mai  frumos  memoria  colegului  pierdut,  decât  sancţionând 
prin  votul  lor  pe  distinsul  vicar  ortodox  al  Orăzii-mari. 

Şi  cu  drept  cuvânt. 

Părintele  Mangra  face  parte  din  şirul  acelor  foarte  puţini 
dignitari  bisericeşti  ai  noştri,  cari  nu  se  mulţumesc  a-şi  rezuma 
întreagă  misiunea  şi  activitatea  publică  în  resolvirea  unor  mărunte 
cauze  de  administraţiune  şi  legislaţiune  eclesiastică,  ci  caută  să 
slujască  bisericii  şi  neamului  pe  toate  terenele  de  vieaţă  şi  ma¬ 
nifestare,  cari  pot  contribui  la  înălţarea  lui. 

Dragostea  de  neam,  identificarea  cu  durerile  şi  aspiraţiunife 
lui,  i-a  dat  curajul  să  păşască  pe  arena  luptelor  politice,  luptând 
cu  bărbăţie  şi  intransingenţă  pentru  idealele  naţionale;  iar  cre¬ 
dinţa  şi  alipirea  de  biserica  strămoşască,  l-a  îndrumat  să  studieze 
şi  să  desgroape  o  parte  din  trecutul  dureros  şi  întunecat  al  vieţii 
noastre  bisericeşti. 

Sub  raportul  acesta  din  urmă  Părintele  Mangra  ne-a  dat 
unele  lucrări  literare  de-o  valoare  contestată  numai  din  partea 
unora  din  adversarii  săi  în  păreri.  Ne  mărginim  a  aminti  aici 
numai  bineapreţiata  monografie  istorică  apărută  în  anul  1906  sub 
titlul:  Mitropolitul  Sava  II  Brancovici  (1656 — 1680)  şi  interesantul 
studiu  de  polemică  istorică:  Ierarhia  şi  mitropolia  bisericii  române 
din  Transilvania  şi  Ungaria,  apărut  în  anul  trecut. 

In  cea  dintâi  vicarul  Mangra,  întemeiat  pe  un  larg  aparat 
de  izvoare  autentice  pune  în  lumina  adevărului  istoric  vieaţa  şi 
activitatea  mitropolitului  Sava  II  şi  întreagă  epoca,  în  care  a 
trăit  acest  mare  ierarh  din  trecutul  nostru  bisericesc.  în  scrierea 

din  urmă,  călăuzit  de  tradiţia  istoriografilor  bisericii  ortodoxe  şi 
luminat  de  un  ager  spirit  critic,  ia  cuvântul  în  cestiunea  mult 
controversată  a  vechii  mitropolii  ortodoxe  ardelene,  căutând  să 
reducă  la  adevărata  lor  valoare  părerile  şi  teoriile  istoricilor  mai 
noui,  scrise  cu  tendinţa  de  a  mutila  adevărul  istoric.  Mai  ales 
pe  terenul  polemic  noul  academician  s’a  dovedit  un  combatant 
hotărît  şi  energic,  care  are  claritatea  gândirii,  forţa  concluziunilor 
logice  şi  puterea  de  a  discerne  documentele  istorice,  şi  care  ştie 
să  păstreze  tonul  calm,  obiectiv  şi  cuviincios,  chiar  şi  faţă  de 
aserţiunile  jignitoare  ale  adversarului. 

In  afară  de  operele  acestea  Păr.  Mangra  a  mai  scris  studii 
şi  monografii  mai  mici  şi  nenumăraţi  articoli  ocazionali  în  re¬ 
viste  şi  ziare.  Şi  cunoscându-i  râvna  de  muncă  şi  zelul,  cu  care 
studiază  şi  culege  necontenit  material  istoric,  nădăjduim,  că  va 
îmbogăţi  şi  pe  viitor  literatura  noastră  bisericească  cu  lucrări  de 
seamă. 

Ca  modeşti  gregari  ai  scrisului  românesc  în  biserica  româ¬ 
nească  de  rit  ortodox,  trimitem  noului  academician  sentimentele 
noastre  de  'naltă  stimă  şi  consideraţiune. 

Mulţumirea  noastră  e  cu  atât  mai  mare,  cu  cât  simţim,  că 
distincţiunea  binemeritată,  de  care  l-a  împărtăşit  Academia  ro¬ 
mână,  se  resfrânge,  ca  o  rază  luminoasă,  asupra  bisericii  noastre 
întregi.  T. 


CUVÂNTAREA 

comisarului  consistorial  Dr.  Mirau  E.  Cristea,  cu  care  a  deschis  sinodul  protopopesc 
pentru  alegerea  de  protopop  al  tractului  Bistriţa  la  28  Noemvrie  1908. 

Onorat  sinod  protopopesc! 

Ne-am  întrunit  cu  ajutorul  lui  Dumnezeu,  ca  să  îndeplinim  astăzi  o 
lucrare  de  însemnătate  mai  mare  pentru  biserica  noastră  şi  îndeosebi 
pentru  acest  colţ  al  vlădiciei  noastre  dreptcredincioase  din  Ardeal.  Şi 
anume  avem  să  alegem  protopop  la  locul  devenit  vacant  prin  retragerea 
par.  Simion  Monda,  acum  trecut  la  cele  vecînice.  Şi  —  cum  pentru  în- 
tâiaş  dată  dela  moartea  lui  avem  prilejul  a  ne  întruni  în  sinod  protopo¬ 
pesc  —  vă  invit,  ca  să  reînoitn  prin  sculare  amintirea  Iui,  dorind  ca  buni 
creştini,  ca  « Dumnezeu  să-l  ierte  şi  să-l  odihnească » / 

Deşi  cârma  treburilor  noastre  bisericeşti-şcolare  şi  băneşti  din  acest 
protopopiat  a  trecut  în  mod  provizor  şi  se  află  şi  astăzi  în  mâna  unei 
persoane  vrednice  a  clerului  nostru  pastoral,  care  conduce  oficiul  proto¬ 
popesc  spre  deplina  mulţămire  a  mai  marilor  săi  bisericeşti  şi  —  cu  bu¬ 
curie  aflu  —  şi  a  clerului  şi  poporului  din  acest  ţinut:  totuş  Statutul  or¬ 
ganic  —  temelia  vieţii  noastre  bisericeşti  —  ne  îndatorează  pe  toţi  a  în¬ 
tregi  tractul  în  mod  definitiv,  ca  astfel  noul  protopop  cu  deplină  linişte 

sufletească  să-şi  poată  croî  planul  pentru  înaintarea  în  toate  privinţele  a 
credincioşilor  bisericei  noastre  din  aceste  părţi. 

Oficiul  de  protopop  tractual  e  doară  cel  mai  însemnat  din  întreagă 
organizaţiunea  noastră  bisericească. 

El  e  reprezentantul  la  faţa  locului  atât  al  viădicului  cât  şi  al  superi¬ 
orităţii  bisericeşti,  carele  deoparte  —  venind  în  atingere  nemijlocită  cu 
poporul  —  are  să  observe  şi  să  descopere  cu  agerimea  ochilor  săi  pă¬ 
surile,  scăderile  şi  năcazurile  turmei  încredinţate;  apoi  cu  tăria  minţii  sale, 
sprijinite  de  o  temeinică  cultură,  de  o  vastă  cunoştinţă  de  oameni  şi  îm¬ 
prejurări  şi  de  o  experienţă  bogată,  să  ştie  afla  şi  recomanda  şi  mijloa¬ 
cele  de  lipsă  pentru  delăturarea  scăderilor  şi  pentru  netezirea  drumului, 
ce  duce  la  înaintarea  poporului ;  iară  de  altă  parte  să  poseadă  şi  acea  fi- 
neţă  de  tact  de  a  şti  tracta  cu  toţi:  popor  şi  domni,  Români  şi  străini, 
precum  şi  isteţimea  şi  priceperea  cuvenită  întru  de  a  îndeplini  cu  succes 
poruncile,  ce  sosesc  dela  mai  mari  şi  de  a  le  şti  aplica  spre  binele  bise¬ 
ricei  în  general  şi  spre  folosul  obştesc  al  ţinutului,  în  fruntea  căreia  stă. 

Această  frumoasă,  dară  totodată  şi  grea  chiemare  o  va  putea  înde¬ 
plini  cu  succes  numai  un  bărbat,  care  —  pe  lângă  cultură,  experienţe  şi 
tact  —  va  fi  condus  şi  de  o  desăvârşită  cinste ,  fără  de  care  nu  se  poate 
conduce  şi  administra  nimic  bine  şi  spre  mulţămirea  celor  drepţi. 

Pe  lângă  acestea  poporul  nostru  cere  dela  conducătorul  unui  proto¬ 
popiat,  ca  să  fie  straja  neadormită  a  celor  mai  scumpe  comori  ale  sufle¬ 
tului  neamului  nostru,  cari  sunt  credinţa  şi  legea  strămoşască,  limba  ro¬ 
mânească,  datinile,  obiceiurile  şi  portul  părintesc,  tradiţiile  şi  aspiraţiunile 
naţionale,  iubirea  de  moşie  şi  de  patrie,  dorinţa  pacinicei  convieţuiri  cu 
toate  celelalte  confesiuni  şi  neamuri.  Pe  acestea  nu  numai  nu-i  iertat  să 
le  primejduiască,  ci  trebue  să  le  desvoalte,  să  le  cultive,  ca  să  ne  ridicăm 
tot  mai  sus  în  şirul  popoarelor  culte  şi  înaintate.  Şi  în  aceasta  privinţă 
—  în  împrejurările  grele,  în  cari  astăzi  trăim  —  se  recere  o  pricepere,  o 
isteţime  şi  un  tact  rar. 

Ca  pretutindenea  aşa  şi  în  acest  ţinut  —  teren  de  lucru  este  din 
abundanţă;  şi  acest  teren  este,  după  împrejurările  în  cari  trăim,  singurul, 
pe  care  mulţumită  unor  bărbaţi  luminaţi  şi  providenţiali,  ce  i-am  avut,  ne 
putem  mişca  mai  liberi,  ne  putem  conduce  înşi-ne  după  voia  şi  priceperea 
noastră.  Ar  fi  acum  un  păcat  strigător  la  cer,  ca  şi  pe  acest  unic  teren 
să  fim  conduşi  de  alte  interese  şi  nu  exclusiv  de  dorul  de  înaintare  în 
toate  cele  bune,  de  interesul  obştesc.  Dreptul  şi  puterea  sunt  puse  în 
mânile  noastre;  votul  nostru  poate  cădea  pe  bărbatul,  pe  care  îl  vroim. 
Dar  —  când  ne  folosim  de  acest  vot  —  să  nu  uităm,  cumcă  protopopul 
este  la  cercul  său  protopopesc  aceea,  ce-i  capul  la  trupul  omului.  Deci  — 
de  vreţi  ca  parohiile,  credincioşii  şi  toate  aşezămintele  noastre  culturale 
din  aceste  părţi  să  fie  conduse  bine,  căutaţi  cu  toţii  să  vă  desbrăcaţi  mai 
ales  la  asemenea  ocaziuni  de  toate  considerantele  şi  interesele  particu¬ 
lare,  fie  acele  legături  de  pretinie  sau  înrudire,  fie  făgăduieli  sau  ame- 

ninţări  etc.  şi  sa  vă  grupaţi  în  jurul  acelei  persoane,  pe  care  o  veţi  crede 
mai  vrednică  pentru  aceasta  grea  slujbă. 

Aceasta  trebuie  s’o  faceţi  cu  toţii,  căci  aveţi  răspunderea  atât  înaintea 
conştiinţei  proprii,  carea  numai  atunci  va  fi  liniştită,  când  veţi  da  votul 
celui  mai  vrednic;  apoi  sunteţi  răspunzători  înaintea  lui  Dumnezeu,  carele 
numai  binele  îl  poate  voi,  înaintea  alegătorilor,  cari  v'au  trimis  în  sinod 
să  mijlociţi  cu  votul  vostru  înaintarea  şi  întărirea  poporului  din  cerc, 
precum  şi  înaintea  urmaşilor ;  cari  ne  vor  binecuvânta,  de-am  contribuit 
a  se  da  frânele  protopopiatului  în  mâni  probate  şi  cinstite,  sau  ne  vor 
blăstema,  dacă  ne  vom  lăsa  conduşi  de  alte  interese  şi  nu  de  progresul 
bisericei. 

In  viaţa  constituţională  atât  bisericească  cât  şi  mirenească  există  un 
principiu,  un  adevăr,  ce  nu  se  poate  resturna,  ca  adecă  fiecare  corpora - 

ţiune,  fiecare  obşte,  este  vrednică  de  conducătorul,  pe  care  îl  are.  în  ur¬ 

marea  acestui  adevăr  trebue  să  conchidem :  E  o  corporaţiune  vrednică, 
vrednic  conducător  şi  cap  va  cerca  să-şi  puie;  şi  din  potrivă,  unde  dăm 
de  un  conducător  slab  şi  nevrednic  între  împrejurări  normale  putem  fi 
siguri,  că  nici  corporaţiunea,  care-1  ţine  în  fruntea  ei,  nu-i  mai  brează. 

Deci  —  de  vreţi  să  fiţi  un  sobor,  un  sinod  conştiu  de  dreptul  vostru, 

daţi-vă  votul  pentru  cel  ce  îl  cunoaşteţi  de  mai  vrednic.  Din  parte-mi 

doresc,  ca  Dumnezeu,  «carele  vede  până  în  rărunchi»,  să  străbată  cu 
Duhul  său  cel  sfânt  în  sufletul  nostru  al  tuturor,  ca  să  scoaţă  din  el  orice 
consideraţiuni  lăturalnice  şi  să  ne  inspire  a  face  un  lucru  plăcut  lui  Dum¬ 
nezeu  şi  de  folos  protopopiatului  văduvit. 

Cu  acestea  deschid  sinodul  electoral. 

Di\  E.  M.  Cristea. 

DIN  SCRIERILE  SF.  IOAN  GURĂ  DE  AUR. 

Cuvânt1  la  6  August,  Schimbarea  la  faţă  a  Domnului. 

«A  luat  Isus  pe  Petru  şi  pe  lacov 
şi  pe  loan  fratele  lui  şi  i-a  suit  în 
munte  înalt  deosebi.  Şi  s’a  schimbat  la 
faţă  înaintea  lor». 

(Math.  VXII,  1). 

Pentruce  a  luat  Domnul  cu  sine  numai  pe  acei  trei  apostoli?  Pen- 
trucă  ei  întreceau  pe  toţi  ceialalţi  şi  Petru  se  deosebea  încă  şi  prin  aceea, 
că  foarte  iubia  pe  Domnul,  loan  prin  aceea,  că  era  foarte  iubit  de  Domnul, 

1  Această  cuvântare  n’a  fost  întocmită  anume  de  Sf.  Părinte  pentru  această  săr 
băfoare,  dovadă  că  pe  timpul  lui  loan  Gură  de  Aur  sărbătoarea  Schimbării  la  faţă  încă 
nu  eră  întrodusă  cu  caracter  universal.  Cum  este  aici,  este  luată  din  Omilia  a  54  asupra 
evang.  dela  Mateiu.  Este  luată  de  colecţiunea  făcută  de  losif  Hefelo  sub  titlu  «Paştile» 
care  colecţiune  a  fost  tradusă  în  româneşte  de  Preasfinţitul  episcop  Melchisedec.  Tra¬ 
ducerea  făcută  de  Preasânţitul  Melchisedec  a  fost  revăzută  de  subscrisul  şi  confrontatâ 
cu  traducerea  germană  a  lui  Hefele.  G.  Pletosu . 

iară  Iacov  prin  răspunsul  ce  dăduse  îndată  împreună  cu  fratele  său  prin 
cuvintele:  «putem  bea  păharul»  (Math.  XX.  22)  şi  afară  de  aceea  prin 
fapta  sa,  căci  el  întruadevăr  a  făcut  ceeace  adeverise  prin  răspunsul  acela, 
căci  el  a  fost  aşa  de  nesuferit  pentru  ludei,  încât  Irod  a  crezut,  că-şi  va 
dobândi  favoarea  lor,  dacă  îl  va  omorî.  (Fapt  XII,  1—  3).  Dar  pentruce  a 
îngăduit  Domnul,  ca  să  se  arete  Moise  şi  Ilie  ?  S'ar  putea  aduce  multe 
temeiuri  la  aceasta,  dar  cei  dintâi  este  următorul.  Căci  oamenii  ziceau 
unii,  că  Christos  este  Ilie,  alţii,  că  este  leremia  sau  altul  dintre  profeţii  cei 
vechi,  deci  a  trebuit  să  se  arate  lângă  Christos  cei  mai  însemnaţi  dintre 
trimişii  dumnezeeşti  ai  vechiului  Testament  spre  a  arăta  ce  deosebire 
mare  este  între  Domnul  şi  servitori  şi  pentruca  Petru  cu  dreptul  să  poată 
avea  laudă  dela  Domnul,  când  l-a  numit  fiu  al  lui  D-zeu.  La  acest  temei 
se  mai  adaugă  a!  doilea,  că  Iudeii  adeseori  înfruntau  pe  Domnui,  că 
calcă  legea  şi  huleşte  pe  D-zeu,  pentrucă  el  îşi  însuşia  vrednicia  dumne¬ 
zeiască,  carea  totuş  ziceau  ei,  nu  i-s’ar  fi  cuvenit.  Ei  ziceau :  «Omul 
acesta,  carele  nu  păzeşte  Sâmbăta,  nu  este  dela  D-zeu».  (loan  IX,  16),  şi 
iarăş:  «Pentru  lucru  bun  noi  nu  aruncăm  cu  pietri  asupra  ta,  ci  pentru 
hulă,  că  tu  om  fiind,  te  faci  pe  sineţi  D-zeu».  (Ioan  X,  33).  Spre  a  arăta, 
că  amândouă  învinovăţirile  proveneau  dintru  nepriinţă  şi  Christos  era 
nevinovat  în  amândouă,  adecă,  că  el  nu  era  nici  călcător  de  lege,  nici 
hulitor  de  D-zeu,  când  se  numea  pe  sine  asemenea  cu  D-zeu,  de  aceea 
au  trebuit  să-l  înconjoare  acei  doi  bărbaţi  ai  vechiului  Testament,  cari  au 
strălucit  tocmai  în  aceste  două  puncte.  Moisi  a  dat  legea  şi  Iudeii  tre¬ 
buiau  să  închee  de  aici,  că  Moisi  n’ar  fi  trecut  cu  vederea,  ca  aceea  să 
fie  călcată  şi  desigur  n’ar  fi  arătat  stimă  călcătorului  legii  şi  vrăşmaşului 
dătătorului  de  lege.  De  asemenea  trebuiau  ei  să  se  gândească,  că  Ilie, 
acest  râvnitor  pentru  cinstea  Iui  D-zeu,  de  sigur  nu  s’ar  fi  arătat  la  che¬ 
marea  lui  Christos,  dacă  acesta  s’ar  fi  sculat  împotriva  lui  D-zeu  şi  cu 
nedreptul  s’ar  fi  numit  pe  sine  D-zeu  şi  deopotrivă  cu  Tatăl. 

Dar  este  încă  şi  un  al  treilea  temeiu,  pentruce  Moisi  şi  Ilie  s’au  arătat 
alăturea  cu  Christos.  Care  este  acela?  Pentruca  Apostolii  să  cunoască,  că 
el  are  putere  peste  moarte  şi  viaţă,  deaceea  a  trebuit  ca  să  se  înfăţişeze  lângă 
dânsul  Moisi  cei  de  demult  mort  şi  Ilie  celce  încă  nu  era  mort1.  încă 
un  alt  temeiu  ne  dă  evangelistul  Luca,  adecă:  spre  a  arăta  mărimea  crucei, 
şi  pentru  a  îmbărbăta  şi  a  ridica  duhul  lui  Petru  şi  al  celorlalţi;  cari  încă 
se  temeau  de  patimă.  Adecă  după  povestirea  lui  Luca,  Moisi  şi  Ilie  nu 
au  tăcut,  ci  au  vorbit  despre  mărirea  iui,  care  avea  să  se  plinească  în 
Ierusalim,  adecă  despre  patimile  şi  crucea  lui  Christos  (Luca  IX  31). 

însă  Christos  a  ales  pe  cei  doi,  pc  Moise  şi  pe  Ilie,  încă  şi  pentru 
fapta  cea  bună,  care  el  mai  cu  seamă  o  cerea  dela  aceia,  cari  trebuiau 
să  fie  pe  lângă  dânsul.  Fiindcă  el  a  zis:  «Ceice  voeşte  să  vie  după  mine, 
să-şi  ia  crucea  sa  şi  să-mi  urmeze  mie»  (Math.  XVI,  24),  de  aceea  a  adus 


1  Ilie  a  fost  luat  la  cer  fără  de  a  muri  (IV.  Impar.  II.) 

acum  pe  acei  doi,  cari  pentru  porunca  lui  D-zeu  şi  pentru  poporul  cel 
încredinţat  lor  au  murit  de  mii  de  ori.  f  iecarele  din  ei  a  jertfit  viaţa  sa,  şi 
tocmai  prin  aceasta  a  dobândit  viaţa  cea  adevărată.  Şi  unul  şi  altul  s’au 
împotrivit  cu  statornicie  tirăniei,  unul  împotriva  Egiptenilor,  altul  împo¬ 
triva  iui  Ashav,  şi  încă  pentru  nişte  oameni  nemulţâmitori  şi  nestatornici. 
Amândoi  au  fost  în  cea  mai  mare  primejdie  de  cătră  aceia,  pe  cari  ei  îi 
mântuiseră,  amândoi  au  voit  să  abată  pe  oamenii  lor  dela  închinarea  ido¬ 
lilor  şi  amândoi  se  păreau  a  fi  neînsemnaţi.  Unul  avea  o  limbă  greoaie 
şi  un  glas  slab  (Moisi  Comp.  Eşire  IV.  10)  celalalt  se  părea  ţărănos,  şi 
amândoi  erau  foarte  săraci,  căci  Moisi  nu  avea  nimica  afară  de  cojocul 
său,  pe  carele  dormea.  Şi  toate  acestea  le-au  făcut  şi  le-au  răbdat  ei  încă 
în  vechiul  Testament,  când  ei  încă  nu  dobândise  aşa  de  multă  putere 
miraculoasă.  Căci  dacă  Moisi  despărţise  marea,  Petru  a  umblat  pe  mare, 
putea  să  mute  munţii,  a  gonit  demonii  cei  sălbateci,  vindeca  toate  boalele, 
făcea  minuni  chiar  prin  umbra  sa  şi  a  întors  la  credinţă  toată  lumea.  Şi 
dacă  llie  a  sculat  pe  un  mort,  Petru  a  sculat  sute. 

Moisi  şi  llie  au  trebuit  să  se  arcte  încă  şi  pentru  aceea,  că  Domnul 
a  voit,  ca  ucenicii  Iui  să  urmeze  râvna  acelora  în  povăţuirea  poporului, 
statornicia  şi  tăria  lor  şi  să  fie  plini  de  iubire  ca  Moisi,  şi  râvnitori  ca 
llie  şi  totaşa  să  se  îngrijească  de  popor.  Unul  dintre  ei  (llie)  a  suferit 
foamete  de  trei  ani  pentru  poporul  israelit  (III.  împăr.  XVII.  1,  18,  1), 
iară  celalalt  a  zis:  «iartă  lor  păcatele  lor,  sau  dacă  nu,  atunci  şterge-mă 
pe  mine  din  cartea  ta».  (Eşir.  XXXII,  31,  urm.).  Despre  toate  acestea  a 
amintit  Domnul  ucenicilor  săi  prin  arătarea  lui  Moisi  şi  alui  llie  şi  ei 
trebuiau  nu  numai  a  ajunge  pe  aceştia,  dar  şi  a-i  covârşi.  Când  d.  p. 
ucenicii,  urmând  lui  llie,  au  zis:  «Doamne  voieşti  să  zicem  să  se  po¬ 
goare  foc  din  ceriu»  (Luc.  IX.  54 1  Isus  le-a  răspuns  împotrivă:  «nu  ştiţi 
ai  căruia  duh  sunteţi»  (Luc.  IX.  54),  şi  prin  aceea  i-a  îndemnat,  potrivit 
cu  darul  cel  mai  înalt,  ca  să  ierte  nedreptatea  suferită.  llie  şi  Moisi  erau 
mari  pentru  timpul  lor,  dar  dela  Apostoli  cerea  Domnul  o  desăvârşire 
încă  mai  mare.  Ei  nu  s'au  trimes  numai  la  Egipteni,  ci  în  toată  lumea, 
care  era  încă  mai  rea,  decât  Egiptenii,  ei  n’aveau  numai  a  grăi  cătră 
Faraon,  ci  a  se  lupta  cu  diavolul,  adevăratul  tiran  al  răutăţii.  Ei  erau  da¬ 
tori  să-l  lege  pe  acela  şi  să-i  răpească  toate  uneltele  (armele1,  şi  ei  au 
îndeplinit  aceasta,  despărţind  nu  marea  roşie  ca  Moisi,  ci  marea  cea  mon¬ 
struoasă  mult  mai  grozavă  a  nedumnezeirii,  prin  mijlocirea  toiagului  celui 
din  rădăcina  lui  lesse  (adecă  prin  Isus  Christos).  Moartea,  sărăcia,  dis¬ 
preţul  şi  mii  de  rele,  sunt  lucruri,  cari  umplu  pe  oameni  de  groază,  şi 
atunci  apostolii  se  temeau  de  toate  acestea  mai  mult,  decât  Iudeii  de 
marea  roşie.  însă  Christos  i-a  învăţat  a  fi  cu  curaj  contra  acestor  rele, 
şi  plini  de  sârguinţă  a  trece  peste  dânsele  ca  cu  picioarele  uscate.  Spre 
a-i  unge  şi  a-i  întări  la  aceasta  a  poruncit  el  să  se  arete  cei  mai  strălu¬ 
ciţi  bărbaţi  din  vechiul  aşezământ. 

«Bine  este  nouă  a  fi  aicea».  Petru  ştia,  că  Domnul  va  merge  în 
Ierusalim  şi  va  pătimi  acolo  şi  se  temea  şi  tremura  pentru  dânsul.  însă 

după  dojana  aceea  cu  cuvintele :  «fugi  dela  mine  Satano»  (Math.  XVI,  23), 
el  n'a  mai  cutezat  a  zice  cătră  Domnul:  «milostiv  fii  ţie,  Doamne»,  de 
aceea  rosteşte  el  acum  aceeaş  ideie  cu  alte  vorbe:  «bine  este  a  fi  aicea». 
Căci  muntele  şi  laturea  acea  nelocuită  i-se  păreau  lui  a  da  siguranţă  şi 
încă  mai  sigur  i-se  părea  lui,  dacă  Domnul  nu  s’ar  duce  la  Ierusalim,  ci 
deapururea  ar  rămânea  acolo.  De  aceea  vorbeşte  el  de  corturi.  Dacă  noi 
le-am  avea  acelea,  gândeşte  el  nu  ne-am  mai  duce  la  Ierusalim  şi  nedu- 
cându-ne  acolo,  Domnul  nu  va  muri.  Pentru  aceasta  a  zis  el :  «bine  este 
a  fi  aicea»,  unde  sunt  încă  şi  Moisi  şi  ilie,  dintre  cari  unul  la  nevoie  a 
pogorît  foc  din  ceriu,  celalalt  s’a  invălit  în  nor,  când  a  vorbit  cu  Domnul. 
Dacă  noi  vom  rămânea  aici,  nimeni  nu  va  şti,  unde  suntem.  Vezi  dra¬ 
gostea  cea  înfocată  câtră  Isus?  Socoteşte  nu  aceea,  că  feliul  îndemnului 
său  nu  era  cel  mai  potrivit,  ci  socoteşte  numai  dragostea  cătră  Christos, 
ce  simţea  el  întru  sine.  El  adaogă:  «de  voeşti  să  facem  aicea  trei  colibi, 
una  ţie,  una  iui  Moise  şi  una  lui  Ilie».  Ce  zici  Petre  ?  Nu  tu  oare  cel 
întâiu,  nu  de  mult,  foarte  bine  ai  deosebit  pe  Domnul  de  slugi,  când  ai 
zis:  «tu  eşti  fiul  lui  D-zeu  celui  viu»  (Math.  XVI,  16/ ;  şi  acum  tu  îl  pui 
pe  aceeaş  linie  cu  slugile,  cu  Moisi  şi  cu  Ilie  1  Iată  cât  erau  ei  de  nede¬ 
săvârşiţi  înainte  de  moartea  Domnului!  Măcar  că  Tatăl  a  descoperit  lui 
Petru  aceea  (că  Christos  este  fiul  lui  D-zeu),  el  însă  nu  îndelung  a  ţinut 
minte  această  descoperire,  ci  cu  totul  s’a  buimăcit  de  groază.  Evange- 
listul  Marcu  cu  dreptul  adaugă :  «el  nu  ştia  ce  grăia»  (Marcu  IX,  5),  şi 
asemenea  şi  evangelistul  Luca.  Acest  din  urmă  zice  încă :  «ei  erau  cu¬ 
prinşi  de  somn»  /Luca  IX,  32).  Spaima  ce  îi  cuprinsese  pentru  această 
el  vedenie  numeşte  somn.  Ochii  lor  se  întunecaseră  de  strălucirea  cea 
preste  măsură  mare  ;  însă  nu  era  noaptea,  ci  ziua,  şi  numai  strălucirea 
razelor  a  îngreuiat  ochii  lor. 

Ce  s’a  întâmplat  apoi?  însuş  Christos  nu  vorbeşte  nimica,  nici  Moisi 
nici  Ilie;  dar  acela,  carele  este  mai  mare  decât  toţi,  Tatăl  ridică  glasul 
său  din  nor  şi  pe  când  el  vorbea  i-a  cuprins  un  nor  strălucit.  Când 
Domnul  îngrozeşte,  se  arată  în  nor  întunecat,  precum  s’a  întâmplat  la 
Sinai,  aici  el  însă  n’a  voit  să  îngrozească,  ci  să  înveţe,  de  aceea  norul 
era  strălucit.  Tată!  a  strigat:  «acesta  este  fiul  meu  cel  iubit»,  ca  să  nu 
se  poată  îndoi  cineva  de  cine  este  aici  vorba.  Moisi  şi  Ilie  se  făcuseră 
nevăzuţi,  când  s’a  sfârşit  glasul  acela.  Dar  ce  a  voit  D-zeu  să  zică  cu 
cuvintele  acelea?  Dacă  acesta  este  fiul  meu  cel  iubit,  nu  te  teme,  o 
Petre,  căci  tu  cunoşti  puterea  Iui,  şi  eşti  convins,  că  el  iarăş  va  învia. 
Dacă  tu  n’ai  fi  ştiind  aceasta,  apoi  îmbărbătează-te  pentru  glasul  Tatălui; 
căci  dacă  Domnul  este  puternic,  precum  şi  este  întru  adevăr,  vederat  este, 
că  şi  fiul  său  trebue  să  fie  puternic.  Dacă  el  este  fiul  său  cel  iubit,  nu 
te  teme,  căci  nimeni  nu  părăseşte  pe  cel  iubit.  Nu  te  îngriji,  căci  dacă 
şi  tu  iubeşti  pe  Domnul  foarte,  Dumnezeu  Tatăl  îl  iubeşte  şi  mai  mult. 
«întru  dânsul  am  binevoit»,  zice  D-zeu  Tatăl.  Nu  numai  pentru  aceea  îl 
iubeşte,  pentrucă  l-a  produs,  ci  încă  şi  pentrucă  ei  este  deopotrivă  cu 

Tatăl  şi  cu  aceeaş  voie.  Aşa  dar  aici  este  un  întreit  temeiu  de  iubire: 
pentrucă  el  este  fiul  său,  fiul  său  cel  iubit,  şi  el  are  într’ânsul  bunăvoinţa 
sa.  «Pre  el  să-l  ascultaţi»,  adecă,  dacă  el  voieşte  să  moară  pe  cruce,  nu 
te  împotrivi. 

«Şi  pogorându-se  ei  din  munte,  le- a  poruncit  lor  Isus  zicând:  ni¬ 
mănui  să  nu  spuneţi  vederea  aceasta,  până  când  fiul  omului  se  va  scula 
din  morţi.  Adică,  cu  cât  se  vor  povesti  despre  el  lucruri  mai  mari,  cu 
atât  mai  grea  va  fi  credinţa  pentru  mulţi  şi  scandalul,  ce  se  va  face  la 
cruce,  cu  atât  va  spori  mai  mult  prin  aceasta.  Pentru  aceea  ei  trebuiau 
să  tacă,  şi  când  el  a  adaos :  «până  după  inviere»,  a  dat  totodată  şi  te¬ 
meiul,  pentruce  trebuiau  ei  să  tacă. 

Desigur  norociţi  au  fost  cei  trei  apostoli,  cari  au  văzut  pe  Domnul 
strălucit  pe  munte.  Dar  apoi  şi  noi  numai,  dacă  vom  voi,  putem  să  vedem 
pe  Isus  strălucit,  nu  pe  munte,  ca  dânşii,  ci  încă  mult  mai  strălucit.  Atunci 
el  conformându-se  cu  ucenicii  săi,  s’a  arătat  numai  într’o  astfel  de  stră¬ 
lucire,  pe  cât  ei  puteau  suporta;  iară  la  sfârşitul  timpurilor  el  va  veni  în 
deplină  strălucirea  Tatălui  său,  încunjurat  nu  numai  de  Moisi  şi  de  llie, 
ci  de  nenumărata  oştire  a  Angerilor,  a  Archangefilor  şi  Cheruvimilor. 
Toată  făptura  omenească  se  va  arăta  atunci  înaintea  lui,  şi  el  va  striga 
cătră  unii:  «Veniţi  binecuvântaţii  Părintelui  meu,  flămând  am  fost  şi  voi 
m’aţi  hrănit  (Math.  XXV.  34,  35)  şi:  «bine,  slugă  bună  şi  credincioasă, 
peste  puţine  ai  fost  credincios,  peste  multe  te  voiu  pune  (Math.  XXV,  23). 
Iară  cătră  alţii  va  striga:  «Duceţi-vă  dela  mine  în  focul  cel  vecinie,  care 
este  gătit  diavolului  şi  ângerilor  lui»  şi  «slugă  vicleană  şi  leneşă»  (Math. 
XXV,  26).  Drepţii  atunci  vor  străluci  ca  soarele,  ba  mai  mult  decât  soarele, 
iară  păcătoşii  vor  suferi  soartea  cea  mai  grozavă.  Ca  să  nu  se  întâmple 
aceasta  cu  noi,  să  Iăpădăm  hainele  cele  necurate  şi  să  ne  îmbrăcăm  cu 
armele  luminei,  strălucirea  lui  D-zeu  ne  va  încuraja.  Căci  poruncile  sale 
sunt  uşoare,  iară  răutatea  este  grea  şi  împovărătoare.  Păcatele  sunt  câtuşi 
şi  legături,  iară  fapta  cea  bună,  este  izbăvire  şi  deslegare  de  ele.  Pentru 
aceea  zice  profetul  Isaia:  «desleagă  legătura  nedreptăţei,  desleagă  obezile 
silniciei».  Amin.  G.  Pletosu. 


MIŞCAREA  LITERARĂ. 

O.  S.  Petrow,  Calea  spre  Dumnezeu,  trad.  de  T.  V.  Păeăţian,  Sibiiu,  tip.  arhid.  1909, 

80  pp.  8“  Pr.  1  cor. 

Sub  titlul  acesta,  pe  cât  de  frumos  pe  atât  de  sugestiv,  ni-se  dau, 
în  traducere  românească,  o  seamă  din  cele  mai  luminoase  contemplaţii 
teologice  ale  eminentului  scriitor  bisericesc  Petrow,  profesor  de  religiune 
la  mai  multe  şcoale  din  capitala  Rusiei. 

Aceste  meditaţiuni,  plămădite  în  creerul  genial  al  unuia  din  cei  mai 
distinşi  cugetători  ai  bisericii  ortodoxe,  se  desfăşură  mai  cu  seamă  în 
jurul  explicării  «fericirilor»  şi  tind  a  înfăţişa  în  lumina  adevărului  revelat 

fiinţa  şi  adevărurile  dumnezeirii,  înălţimea  şi  seninătatea  sublimă  a  evan- 
geliei  Mântuitorului  Christos  în  contrast  izbitor  cu  slăbiciunile  şi  porni¬ 
rile  spre  rău  inerente  firii  omului. 

In  delăturarea  acestui  contrast  nenorocit,  în  omorîrea  patimilor,  cari 
înjosesc  fiinţa  omenească,  în  armonizarea  tuturor  cugetelor,  dorinţelor  şi 
a  faptelor  sale  cu  voinţa  şi  învăţătura  dumnezeiască.  în  nizuinţa  continuă 
spre  bunătate,  lumină  şi  adevăr,  constă  Calea  omului  spre  Dumnezeu , 
adecă  pornirea  spre  culmile  senine  ale  desăvârşirii  şi  mulţumirii  sale  su¬ 
fleteşti. 

Problema  aceasta  socială  şi  creştină  a  apropierii  omului  de  crea¬ 
torul  său,  celebrul  conferenţiar  rus  ştie  să  o  trateze  cu  toată  limpezimea, 
originalitatea  şi  plasticitatea  teologului  erudit  şi  a  psihologului  adânc  cu¬ 
noscător  al  inimii  omeneşti. 

Cu  deosebire  prin  forma  uşoară,  aproape  populară  a  expunerii,  prin 
puterea  de  convingere  şi  admirabila  plasticitate  a  comparaţiunilor,  broşura 
aceasta  cuprinde  una  din  lecturile  cele  mai  edificatoare  şi  mai  cuceri¬ 
toare  atât  pentru  preoţime,  cât  şi  pentru  pătura  cultă  a  laicilor. 

Mai  ales  aceştia  din  urmă  vor  găsi  în  cărticica  de  faţă  cele  mai  fru¬ 
moase  prelegeri  de  catehizaţiune,  din  câte  au  cetit  sau  au  auzit  vreodată. 

Traducerea  ei  în  limba  românească  înseamnă  desigur  o  valoroasă 
sporire  a  literaturii  noastre  bisericeşti  şi  n’avem  destule  cuvinte  prin  cari 
s’o  recomandăm  cetitorilor  noştri  preoţi,  îndemnându-i  să-o  răspândească 
între  cărturarii  dela  sate,  cari  au  mare  lipsă  de  împrospătarea  şi  întărirea 
simţului  religios. 

Sfaturi  arhiereşti ,  pentru  preoţii  nou  hirotoniţi,  de  I.  P.  S.  Sa  Mi¬ 
tropolitul  Ioan  Meţianu,  Sibiiu,  1909,  18  pag.  8°. 

Astăzi,  când  mulţimea  curentelor  de  idei  bolnave  şi  varietatea  ra¬ 
porturilor  vieţii  reale  îngreunează  din  zi  în  zi  tot  mai  mult  chemarea 
preoţimii  noastre,  orice  îndrumare  sinceră  cu  privire  la  îndeplinirea  mai 
cu  succes  a  datorinţelor  pastorale  este  de  un  folos  nepreţuit.  Cu  atât 
mai  binevenite  sunt  însă  aceste  cuvinte  îndrumătoare,  atunci  când  ele 
purced  din  rostul  părintesc  al  arhiereilor.  Din  acest  motiv,  1.  P.  S.  nostru 
arhipăstor  a  avut  o  idee  fericită,  atunci,  când  s’a  decis  a  scoate  în  bro¬ 
şură  poveţele  arhiereşti,  care  a  obicinuit  a  le  da  verbal  tuturor  preoţilor, 
îndată  după  hirotonire,  pentrucă  în  chipul  acesta  ele  pot  fi  cetite  şi  cu¬ 
noscute  şi  de  cătra  preoţii  mai  vechi,  iar  cei  nou  hirotoniţi  au  putinţa  să 
şi  le  reîmprospăteze  şi  să  mediteze  asupra  ior,  cetindu-le  de  repeţite-ori. 

Poveţele  I.  P.  S.  Sale  sunt  cu  atât  mai  folositoare,  cu  cât  ele  sunt 
rezultatul  unei  experienţe  bogate,  câştigate  în  cursul  unei  îndelungate  pă¬ 
storiri,  şi  cu  cât  ele  nu  se  restrâng  numai  la  îndatoririle  duhovniceşti  şi 
pastorale  ale  preotului,  ci  se  extind  şi  asupra  activităţii,  ce  are  să  desfă- 
şure  acesta  pe  terenul  cultural  şi  economic  şi  asupra  tuturor  manifestă¬ 
rilor  externe,  ce  i-le  impun  împrejurările  de  traiu  ale  poporului  nostru. 

Sfătuim  şi  noi,  cu  1.  P,  S.  Sa,  pe  preoţii  noştri  «să  le  cetească  ade¬ 
seori  şi  să  le  urmeze». 

Plângerile  lui  Ieremia,  traduse  şi  explicate  după  textul  masoretic 
şi  exornate  cu  o  introducere,  de  Dr.  O.  isop  eseul.  Cernăuţi,  1909,  pag. 
140,  preţul  ? 

Dl  profesor  Isopescul,  care  şi  până  acum  a  desfăşurat  o  valoroasă 
activitate  pe  terenul  literaturii  biblice,  traducând  şi  comentând  unele  din 
cărţile  vechiului  Testament,  ne  dă  acum  traducerea  corectă,  după  textul 
original,  a  plângerilor  prorocului  Ieremia  pe  ruinele  Ierusalimului  pustiit. 
Traducerea,  însoţită  de  un  bogat  comentar  exegetic,  este  făcută  cu  com¬ 
petenţa  unuia  din  cei  mai  distinşi  specialişti  ai  noştri  pe  terenul  studiului 
biblic  —  şi  după  mărturisirea  autorului  este  o  parte,  din  opera  cea  mare, 
care  se  are  în  vedere :  traducerea  şi  comentarea  întregei  biblii  pe  limba 
românească. 

Martiriada,  romano-ambodaciană,  poemă  epică  în  XX  cânturi,  de 
preotul  Glt.  Floru  Economu.  Bucureşti,  «Minerva»  1909,  pag.  240  preţul 
2-50  Lei.  8°. 

Părintele  Floru,  într’un  moment  de  inspiraţie  religioasă  şi  a  pus  de 
gând  să  producă  ceva  cu  totul  nou  pe  terenul  lîteraturei  române  biseri¬ 
ceşti  :  o  epopeie  în  versuri,  care  să  preamărească  faptele  şi  virtuţile  tu¬ 
turor  acelora,  cari  s’au  jertfii  sau  au  murit  moarte  de  martir  pe  pământul 
ambelor  Dacii,  pentru  izbânda  crcdinţii  în  Christos.  Şi-a  scris  o  «Martiriadă 
romano-ambodaciană»,  în  nu  mai  puţin,  decât  douăzeci  de  cânturi  lungi, 
voind  parcă  anume  să-l  întreacă  şi  pe  Homer  şi  pe  Dante  şi  pe  Virgil 
şi  pe  Densuşianu  al  nostru  şi  pe  toţi  autorii  de  epopei  mari. 

Durere  însă,  n’a  reuşit. 

Nu  zicem,  că  autorul  n’ar  putea  fi  un  bun  preot,  dimpotrivă  din 
scrierea  aceasta  a  sa  reiese,  că  a  cetit  foarte  mult,  e  bine  orientat  în  istoria 
vieţii  bisericeşti,  universale  şi  române  şi  mai  presus  de  toate  este  o  fire 
simţitoare  şi  capabilă  a  se  însufleţi  pentru  tot  ce  e  drept,  frumos  şi  bun. 

Aceasta  însă  nu  e  deajuns,  pentruca  cineva  să  poată  crea  o  bună 
epopee  religioasă.  Păr.  Floru  mai  întâi  de  toate  n’a  putut  asimila  tot, 
ce  a  cules  din  cărţi,  iar  al  doilea  nu  e  în  curat  cu  cele  mai  elementare 
condiţiuni  ale  epopeei  şi  preste  tot  ale  poeziei  epice.  Afară  doar  de  in¬ 
vocaţia  şi  de  împărţirea  în  cânturi,  spuse  în  versuri  maiestoase,  operii 
dsale  îi  lipsesc  toate  celelalte  calităţi  poetice,  absolut  necesare  la  o  epopee. 
In  loc  de  povestirea  lină,  curgătoare,  ca  un  fluviu  măreţ,  a  unor  fapte  şi 
întâmplări  înălţătoare,  izvorîte  din  voinţe  energice  şi  din  puternice  carac¬ 
tere  creştine,  spuse  în  legătură  strânsă,  «Martiriada»  aceasta  este  o  lungă 
îngăimare  de  fraze  goale,  spuse  cu’n  avânt  romantic,  în  cea  mai  lapidară 
proză  versificată. 

Iată,  de  pildă,  un  pasagiu  din  această  epopee: 

—  Dar...  Religia  snpoarlă  azi  examen  serios; 

Criticată  în  fond,  ea  sue  un  pripor  anevoios. 

Iadu-i  dă  asalt,  în  scopul  ca  sâ-i  sguduie  cununa. 

Dar,  lovit  de  oşti  anghelici  şt  înfruntat  ca  totdeauna, 

Monstru  în  lupta  neegalâ  pe  cotitele-i  poteci. 

Povârni-va  spre  amurgul  cu  eclips  pe  veci  de  veci». 

Şi  cam  în  tonul  acesta  e  ţinută  întreagă  poema  aceasta  de  o  ado¬ 
rabilă  naivitate...  în  loc  să  ne  înfăţişeze  în  lumină  curată  şi  înălţătoare 
luptele  martirilor  noştri  pentru  credinţa  strămoşască,  întro  proză  simplă 
şi  frumoasă,  autorul  se  râsboieşte  însuş  cu  toate  sistemele  filozofice, 
contrare  religiunii,  în  forma  aceasta  «poetică»,  care  trădează  o  totală  lipsă 
de  simţ  artistic. 

Dealteum  nu-i  mirare,  căci  părintele  pare  a-ş  fi  ales  ca  măiestru  în 
arta  poetică  tocmai  pe  Duiliu  Zamfirescu,  din  care  citează,  ca  motto,  ur¬ 
mătoarea  filozofie  mălăiaţă: 

« —  Bine,  că  avem  fapte  de  cântat  şi  o  limbă  sigură: 

Cântâtorii  se  vor  naşte». 

Nu-i  vorbă,  c’un  trecut  măreţ  ne  putem  lăuda  şi  fapte  de  cântat  ar 
fi  din  belşug,  spre  durerea  noastră  însă  între  «cântătorii»  de  seamă  ai 
acestor  fapte  nu  putem  număra  nici  pe  dl  Duiliu  Zamfirescu,  nici  pe  păr. 
Floru,  a  cărui  «Martiriadă»  a  mai  sporit  cu  una  seria  epopeelor  noastre 
nereuşite. 

Să  sperăm  însă,  că  «se  vor  naşte»  —  alţii!  Oh.  Tulbure. 

Ştiri  literare  Seria  de  articoli  « Chestia  unirii  bisericilor »,  care  a 
început  a  se  publica  în  revista  noastră  şi  a  se  reproduce  în  «Telegraful 
Român»  va  apărea  şi  în  broşură  separată. 

în  cursul  lunci  viitoare  va  ieşi  de  sub  tipar  un  studiu  istoric-literar 
intitulat:  Activitatea  literară  a  mitropolitului  Şaguna  (retipărire  din  «Tel. 
Român»),  scris  de  colaboratorul  nostru  păr.  (}.  Tulbure,  care  formează  o 
parte  întregitoare  la  scrierea  monografică  asupra  lui  Şaguna,  publicată  de 
Consistorul  aihidiecezan. 

VIEAŢA  BISERICEASCĂ. 

Alegerea  de  episcop  la  Caransebeş  s’a  săvârşit  în  ziua  sf.  Apostoli 
Petru  şi  Pavel,  prin  sinodul  eparhial  al  numitei  dieceze.  A  fost  ales  pro- 
tosincelul  Dr.  losif  Badescu,  faţă  de  celalalt  candidat  Dr.  luliu  Olariu, 
rămas  în  minoritate.  Ori-care  ar  fi  meritele  şi  cusururile  nou  alesului  epis¬ 
cop,  interesul  bine  priceput  al  bisericii  şi  respectul  faţă  de  organizaţiunea 
ei  pretinde,  ca  după  ce  a  fost  găsit  vrednic  de  treapta  arhierească  prin 
votul  majorităţii  sinodului,  şi  în  special  prin  votul  celor  mai  de  samă  fac¬ 
tori  ai  vieţii  bisericeşti  şi  naţionale  din  dieceza  Carnsebeşului,  toţi  cei 
cari  mai  au  influinţă  hotărîtoare  asupra  acestui  act,  să  se  desbrace  de 
toate  considerentele  lăturalnice  şi  să  stăruie  cu  tot  dinadinsul  ca  noul  ales 
să  obţină  şi  aprobarea  guvernului.  Interesele  de  partid  şi  alegerile  cele 


—  345  — 


multe  ne  slăbesc  organismul  bisericii  şi  croesc  drum  neted  duşmanilor 
ei,  iar  răspunderea  e  a  noastră  ! 

Cale  greşită.  Zilele  trecute,  din  întâmplare,  ni-a  venit  în  mână  un 
număr  din  ziarul  «Gazeta  de  Duminecă».  Răsfoindu-1  am  avut  neaştep¬ 
tatul  noroc  să  cetim  un  articol  semnat  de  Dr.  Nicolau  Brânzeu,  în  care 
acest  domn  îşi  dădea  toată  silinţa  să  argumenteze,  că  adevărata  biserică 
românească  este  cea  gr.  cathoiică,  şi  că  pentru  neamul  românesc  o  sin¬ 
gură  uşă  de  mântuire  a  mai  rămas:  Unirea  cu  Roma.  Nu  voim  să  po¬ 
lemizăm  cu  numitul  domn  pe  tema  aceasta,  atât  de  compromisă,  căci  nai¬ 
vitatea  şi  şubrezimea  argumentaţiei  d-sale  ne  dispenzează  de  orice  discuţie 
serioasă. 

Ţinem  însă,  pentru  cuvenita  lămurire,  să  relevăm  o  singură  afirmaţiune 
a  autorului,  care  pune  vârf  tuturora: 

lată  ce  zice  anume,  dl  Brânzeu,  în  articolul  pomenit: 

—  « Biserica  Romei,  adecă  cea  unită,  este  biserica  veche  românească. 
Ce  priveşte  stările  dinainte  de  an.  1053,  o  {sic!)  dovedeşte,  mai  nou,  pro¬ 
fesorul  N.  Dobrescu,  în  prelegerile  sale  ţinute  la  Vălenii  de  munte.  Iar, 
că  la  1700  toţi  Românii  din  Ardeal  ne-am  unit  şi  numai  după  aceea  ne-au 
învrăjbit  Sârbii  şi  Grecii,  este  lucru  ştiut». 

Să  ne  ierte  autorul,  dar  nu  va  fi  stând  lucrul  tocmai  aşa . . .  Noi 
am  ascultat  prelegerile  dlui  Dr.  Dobrescu  dela  Vălenii  de  munte,  le-am 
şi  publicat,  în  rezumat,  în  «Telegraful  Român»  (Nr.  93 — 101  din  1908), 
—  unde,  dăm  cu  socoteala,  că  le-a  cetit  şi  dl  Brânzeu  şi  suntem  în  po¬ 
ziţia  să  declarăm,  că  dl  prof.  Dobrescu  n’a  spus  şi  n’ar  fi  în  stare  să 
spună  astfel  de  neadevăruri  istorice. 

Pe  cetitorii,  cari  se’nteresează  mai  deaproape,  îi  îndrumăm  deci 
simplu  să  cetească  Nr.  95  al  «Telegrafului  Român»  din  1908  (pag.  394). 
Acolo  vor  găsi  tot  ce  a  spus  dl  prof.  Dobrescu  în  cestiunea  coloritului 
şi  a  formei  sub  care  au  primit  creştinismul  locuitorii  Daciei  şi  ai  părţilor 
dunărene,  în  cele  dintâi  cinci  veacuri  d.  Chr.,  când  deci  încă  nu  era 
vorbă  de  poporul  românesc,  ca  de  o  individualitate  etnică  a  parte. 

Nivelul  revistei  noastre  nu  ne  îngăduie  să  ne  coborîm  în  polemici 
cu  oameni,  cari  răstălmăcesc  părerile  altora  şi  cari  nu  se  sfiesc  de  tribu¬ 
nalul  istoriei  a  scrie  negru  pe  alb,  că  la  1700  toţi  Românii  din  Ar¬ 
deal  s’ au  unit  şi  numai  după  aceea  i-au  învrăjbit  Grecii  şi  Sârbii. 

Le  vom  zice  deci  numai  atât:  Rătăciţi  şi  mai  departe  pe  căi  greşite, 
căci  Dumnezeu  nu  va  binecuvînta  nici  odată  prozelitismul  necinstit ! 

Gh.  Tulbure. 


IN  FORMAŢIUNI. 

t  iVoise  Lasar,  fost  asesor  consistorial  în  Sibiiu,  după  o  îndelungată 
muncă  săvârşită  în  tăcere,  pe  terenul  administraţiei  bisericeşti,  slăbit  de  bă¬ 
trâneţe,  s'a  mutat  în  lăcaşurile  păcii  celei  vecinice. 

Regele  Ferdinand  al  Bulgariei,  care  după  cum  se  ştie  e  botezat  în 
religiunea  romano-catolică,  aflându-se  acum  în  preajma  actului  încoronării 
de  rege  a  venit  într’un  conflict  foarte  delicat  cu  guvernul  bulgar.  Acesta 
adecă,  călăuzit  de  tradiţia  istorică  a  ţaratului  bulgăresc  deodinioară,  cere 
ca  regele  să  treacă  la  religiunea  ortodoxă,  căci  la  din  contră  nu  va  primi 
ungerea  de  rege  din  mâna  mitropolitului  ortodox  al  Bulgariei. 

Pretensiunca  guvernului  şi  a  mitropolitului,  e  justă. 

Un  preot  român,  din  ţara  noastră,  în  timpul  când  mergea  la  un 
bolnav  de  moarte  să-l  provadă  cu  sf.  taine,  a  fost  oprit  in  drum  de  jan¬ 
darmi  şi  dus  cu  forţa,  spre  a  i-se  lua  interrogatorul,  într’o  afacere  măruntă. 
Preotul,  care  provocându-se  ia  datorinţa  sa  duhovnicească,  s’a  opus,  a 
fost  tratat  cu  cele  mai  neomenoase  insulte. 

Rău  serviciu  fac  statului  acele  organe,  care  nu  mai  au  respect  nici 
de  funcţiunile  religioase,  nici  de  reprezentanţii  acestora. 

Sechestrarea  congruei.  Ministrul  de  finanţe,  în  timpul  din  urmă,  a 
decretat,  că  în  cazul,  când  un  preot  ar  avea  restanţe  la  oficiu!  de  dare, 
pe  motivul  acesta  nu  i-se  poate  secvestra  congrua,  ce  o  primeşte  dela 
stat;  căci  ajutorul  de  stat  este  o  întregire  a  venitului  preoţesc  şi  dupăce 
întregirea  aceasta  nu  trece  preste  suma  de  2000  coroane,  dupăcum  pre¬ 
vede  noua  lege  execuţională  din  1908,  ci  abia  atinge  suma  de  1600  cor. 
prin  urmare  ajutorul  acesta  nu  poate  fi  pus  sub  secvestru. 

O  ordinaţiune  mai  nouă  a  ministrului  de  culte  ameninţă  cu  detra- 
gerea  congruei  dela  întreaga  preoţime  gr.-or.,  dacă  episcopatul  nu  va  or¬ 
dona  cateheţilor  noştri  dela  şcoaleie  poporale  de  stat  să  predee  religiunea 
în  limba  maghiară.  Asupra  acestui  ucaz  de  o  nemai  pomenită  temeritate  — 
vom  reveni. 


BIBLIOGRAFIE. 

Au  mai  apărut; 

I.  Discurs  panegiric,  rostit  de  protopopul  gr.  cath.  al  Clujului, 
Dr.  E.  Dăianu,  Ia  moartea  lui  Ştefan  Oăşanu,  un  creştin  generos,  care 
şi-a  cinstit  întreagă  averea  sa,  în  valoare  de  100  mii  coroane,  în  scopul 
zidirii  unei  nouă  biserici  în  Cluj. 

De  astfel  de  fapte  ale  credinţa  avem  noi  lipsă! 

II.  Ştiinţele  naturale  şi  dragostea  pentru  natură ,  de  Victor 
Stanciu,  profesor  în  Arad.  O  broşură  de  20  pag.  în  care  autorul,  însuş 
un  bun  naturalist,  arată  puterea  educativă,  de  nobilitare  sufletească,  ce 
rezidă  în  frumuseţile  naturii,  dacă  acestea  sunt  înţelese,  căutate  şi  desco¬ 
perite  generaţiilor  tinere. 

[II.  în  Biblioteca  pentru  toţi  (Leon  Alcalay,  Bucureşti)  au  apărut  în 
lunile  din  urmă: 

1.  Domnite  şi  jupânese  române  de  altă  dată,  de  Octav.  O.  Lecca. 
(Nr.  423). 

2.  în  faţa  ghilotinei,  de  Ioan  Turghenieff,  irad.  din  ruseşte  de  1. 
Duscian  (Nr.  448). 

3.  Povestiri,  de  Edgar  A.  Poe,  trad.  din  englezeşte  de  losif  Şchiopul. 
(Nr.  451). 

4.  Blestemul,  poem  de  Ludovic  Dauş  (Nr.  455). 

5.  Ornai  care  şi-a  pierdut  umbra,  de  Chamisso,  trad.  de  Barbu 
Constantinescu.  (Nr.  462). 

6.  Amorul  veghează,  comedie  în  4  acte,  trad.  din  franţ.  de  D. 
Anghel.  (Nr.  463). 

7.  Moţii  şi  Curcanii,  de  Al.  i.  Odobescu.  (Nr.  473). 

8.  Nantas,  de  Zola  E.,  trad.  de  N.  Baboeanu.  (Nr.  483). 

Preţul  fiecărei  broşuri  e  30  de  bani.  Le  recomandăm,  iubitorilor  de 
literatură  frumoasă. 

Anuarul  institutului  pedagogic-teologic  gr.  or.  din  Sibiiu,  pe  anul 
şcolar  1008.0,  publicat  de  dir.  sem.  Dr.  Eiisebiu  Roşea,  conţine  mai  multe 
documente,  petiţii  şi  scrisori  privitoare  la  istoria  culturală  şi  politică  a 
epocei  lui  Şaguna,  culese  de  Dr.  I.  Lupaş. 

Biserica  şi  Românismul,  studiu  istoric  de  C.  Cernăianu.  Bucureşti. 
2  Lei.  Asupra  acesteia  vom  reveni. 


Tipicul  cultului  religios. 

Cazuri  liturgice,  date  şi  indigitări  ţipi -ouăle  pe  lunile  August  şi  Septemvrie  1009. 

2  August:  Dumineca  a  11-a  după  Rusalii,  glas  2,  voscr.  a  11-a. 

La  Vecernie  şi  la  Utrenie:  Cântările  glasului  din  Octoih  şi  ale  Mineiuiui  din 
ziua  aceasta,  cum  prescrie  tipicul  Octoihului  pentru  Duminecile  din  acest  stadiu  ai 
cultului. 

La  Liturgie:  Cântările  obicinuite  cu  Apostolul  şi  Evangelia  acestei  Dumineci. 

6  August:  Schimbarea  la  faţă  a  Domnului, 

La  Vecernie  şi  ia  Utrenie:  Toate  cântările  şi  cetirile  prasnicului,  cum  se  găsesc 
şi  se  prescrie  la  Vecernia  cea  mare  şi  la  Utrenia  din  6  August,  ia  Mineiu. 

La  Liturgie:  Apostolui,  Evangelia,  Irmosul  şi  Priceastna  prasnicului  cu  celelalte 
cântări  ale  sfintei  Liturgii,  cum  se  prescrie  la  Mineiu. 

9  August:  Dumineca  a  12-a  după  Rusalii,  glas  3.  voscr.  l-a. 

La  Vecernie  şi  la  Utrenie:  Cântările  glasului  din  Octoih  şi  ale  Mineiuiui  din 
ziua  aceasta. 

La  Liturgie:  Cântările  sfintei  Liturgii  cu  Apostolul  şi  Evangelia  aceslei  Dumineci 
şi  cu  Irmosul  «Schimbării  la  faţă». 

15  August:  Adormirea  Preasfintei,  Născătoarei  de  Dumnezeu. 

La  Vecernie  şi  la  Utrenie:  Toate  cântările  şi  cetirile  acestui  prasnic,  cum  se 
prescrie  la  Mineiu. 

La  Liturgie:  Apostolul,  Evangelia,  Irmosul  şi  Priceastna  prasnicului  cu  cântările 
obicinuite  ale  sfintei  Liturgii. 

16  August:  Dumineca  a  13-a  după  Rusalii,  glas  4,  voscr.  a  2-a. 

La  Vecernie  şi  la  Utrenie:  Cântările  glasului  din  Octoih  şi  ale  zilei  mineale, 
după  tipicul  Octoihului. 

La  Liturgie:  Apostolul  şi  Evangelia  acestei  Dumineci,  Irmosul  Adormirii  Născă¬ 
toarei  de  Dumnezeu  s.  c.  1.  ale  s.  Liturgii. 

23  August :  Dumineca  a  14-a  după  Rusalii,  glas  5,  voscr.  a  3-a. 

La  Vecernie  şi  la  Utrenie:  Cântările  glasului  din  Octoih  şi  ale  zilei  Mineale,  ca 
în  Duminecile  precedente. 

La  Liturgie:  Apostolul  şi  Evangelia  Duminecii  cu  cântările  obicinuite  ale  s.  Li- 
turgii  şi  cu  Axionul  «Cuvine-se  cu  adevărat-. 

29  August:  Tăierea  capului  sfântului  Ioan  Botezătorului. 

La  Vecernie  şi  la  Utrenie:  Toate  ale  sârbătoarei,  cum  se  prescrie  la  Mineiu. 

La  Liturgie  :  Apostolul,  Evangelia  şi  Priceastna  sârbătoarei.  Axionul  -  Ctivine-se 
cu  adevărat»  s.  c.  1.  cântări  ale  sfintei  Liturgii. 

30  August :  Dumineca  a  15-a  după  Rusalii,  glas  6,  voscr,  a  4-a. 

La  Vecernie  şi  la  Utrenie:  Cântările  glasului  din  Octoih  şi  ale  Mineiului  în  mă¬ 
sura  prescrisă  de  tipicul  Octoihului. 

La  Liturgie :  Cântările  obicinuite  cu  Apostolul  şi  Evangelia  acestei  Dumineci. 

6  Septemvrie:  Dumineca  a  16-a  după  Rusalii,  glas  7,  voscr.  a  5-a. 

La  Vecernie  şi  la  Utrenie,  ca  şi  în  Duminecile  precedente:  Cântările  glasului 
din  Octoih,  şi  ale  zilei  Mineale. 

La  Liturgie:  Cântările  obicinuite  ale  s*  Liturgii  cu  Apostolul  şi  Evangelia  acestei 
Dumineci. 

8  Septemvrie :  Naşterea  Născătoarei  de  Dumnezeu  Măriei, 

La  Vecernie  şi  la  Utrenie:  Toate  cântările  şi  cetirile  sărbătorii,  cum  se  prescrie 
şi  se  găsesc  în  ziua  aceasta  la  Mineiu. 

La  Liturgie :  Apostolul,  Evangelia,  Irmosul  şi  Priceastna  sărbătorii  cu  celelalte 
cântări  ale  sfintei  Liturgii. 

13  Septemvrie:  Dumineca  înaintea  înălţării  s.  Cruci,  glas  8,  voscr.  a  6-a. 

La  Vecernie  şi  la  Utrenie:  Cântările  Octoihului  şi  ale  Mineiului. 

La  Liturgie:  Apostolul  şi  Evangelia  Duminecii  acesteia,  cântările  obicinuite  ale 
s.  Liturgii  şi  Axionul  «Cuvine-se  cu  adevărat». 

14  Septemvrie:  Prasnicul  înălţării  sfintei  Cruci. 

La  Vecernie  şi  la  Utrenie  :  Toate  cântările  şi  cetirile  Prasnicnhii  cum  se  prescrie 
la  Mineiu.  După  Doxologie,  se  face  înălţarea  s.  Cruci  după  tipicul  Mineiului. 

La  Liturgie:  Apostolul,  Evangelia,  Irmosul  şi  Priceastna  prasnicului.  înaintea 
Apostolului :  «Crucii  Tale  ne  închinăm  Stăpâne». 

20  Septemvrie :  Duminecă  după  înălţarea  s.  Cruci,  glas  1,  voscr.  a  7-a. 

La  Vecernie  şi  ia  Utrenie:  Cântările  glasului  din  Octoih  şi  ale  zilei  Mineale, 
după  normele  iipiconale  din  Octoih. 

La  Liturgie:  Apostolul  şi  Evangelia  acestei  Dumineci,  cântările  obicinuite  la  s. 
Liturgie  şi  Irmosul  înălţării  sfintei  Cruci. 

27  Septemvrie:  Dumineca  a  19-a  după  Rusalii,  glas  2,  voscr.  a  8-a, 

La  Vecernie  şi  la  Utrenie :  ca  în  Duminecile  precedente,  cântările  glasului  din 
Octoih  şi  ale  zilei  Mineale. 

La  Liturgie  :  Apostolul  şi  Evangelia  Duminecii  şi  cântările  obicinuite  la  s.  Li¬ 
turgie  cu  Axionul  «Cuvine-se  cu  adevărat».  Cantor. 


